folder
stringclasses 15
values | title
stringlengths 5
250
| text
stringlengths 1
64.4k
| title_len
int64 5
250
| text_len
int64 1
64.4k
|
|---|---|---|---|---|
Ayollar | Niqobdan ko‘ra foydaliroq: Nima uchun yuz terisini muz bo‘laklari bilan artish kerak? | Do‘konlarda turli xil yuz niqoblari sotiladi, lekin xuddi qimmat go‘zallik mahsulotlari kabi muammolardan xalos bo‘lishga yordam beradigan an’anaviy usullardan foydalanish va buning uchun pul ham sarflamaslik mumkin. Buning uchun faqatgina muz bo‘laklari kerak bo‘ladi. Agar ular bilan yuzni artsa nima bo‘ladi? Grazia nashri ushbu savolga javob berdi.
Husnbuzarlar kamayadi
Muz bo‘laklari yallig‘langan terini tinchlantiradi, ko‘z atrofi terisni tortadi va hunbuzar paydo bo‘lishining asosiy aybdorlaridan biri bo‘lgan sebum ishlab chiqarishni tartibga soladi. Ushbu muolaja ayniqsa yog‘li teriga egalari uchun foydalidir. Bu yuzdagi ortiqcha yaltirashdan xalos bo‘lishga yordam beradi va toshmalar toshishining oldini oladi.
Yuz terisini tovlanishni boshlaydi
Tabiiy yorqinlik sog‘lom terining belgilaridan biridir. Muz bo‘laklari bu ta’sirga erishishga yordam beradi — u qon oqimini yaxshilaydi, shundan so‘ng teriga ko‘proq vitamin va ozuqaviy moddalar kirib boradi. Agar jarayon parvarishlash vositalarini qo‘llashdan oldin amalga oshirilsa, ularning ta’sirini oshiradi.
Ko‘z ostidagi xalta va qora dog‘lar yo‘q bo‘ladi
Uyqusiz tunlar ko‘pincha ko‘zlarning shishishiga olib keladi. Muz shishni yengillashtiradi va terining qoraygan joylarini bartaraf etadi. Agar tez-tez qora dog‘lar va xaltalar kabi muammoga duch kelsangiz, uni yo‘q qilish uchun muzga ozgina bodring sharbatini qo‘shish tavsiya etiladi. Bu yanada samarali bo‘ladi!
Muz bo‘laklarini yuzga qanday to‘g‘ri qo‘llash kerak?
Ko‘pchilik muz bo‘laklarini bevosita teriga qo‘llash orqali jiddiy xato qiladi. Bu qizarish xususiyatini keltirib chiqarishi mumkin. Teriga zarar bermaslik uchun ishlatishdan oldin muzlarlarni yumshoq paxta mato bilan o‘rash tavsiya etiladi. Yuz dumaloq harakatlar bilan bir necha daqiqa massaj qilinadi, muz bo‘lagini bir joyda bir necha soniyadan ko‘proq ushlab turish mumkin emas. Jarayonni kuniga ikki marta takrorlash tavsiya etiladi.
Muz bo‘laklarini nozik teri egalari va og‘ir yallig‘lanishi bo‘lganlar yuziga surtish tavsiya etilmaydi. Haroratning keskin o'zgarishi vaziyatni yanada yomonlashtirishi mumkin. | 85 | 2,111 |
Ayollar | Kaft ustidagi qaysi nuqtalar ahvolni yengillashtiradi? | Sharq tabobatida tanadagi ma’lum bir nuqtalarning ichki a’zolar faoliyatiga ta’sir ko‘rsatishi bir necha asrlar avval ham o‘rganilgan.
Bunday nuqtalar hamma joyda, quloq chanog‘idan tortib, qo‘l va oyoqlar kaftida ham bor. Ko‘pincha biz o‘zimiz ularga beixtiyor teginamiz, bosh og‘riganda chakkalarni ishqalaymiz yoki hayajonlanganimizda kaftlarimizni mahkam siqamiz.
Kaftlarda ko‘plab nuqtalar joylashgan bo‘lib, ularga ta’sir o‘tkazish organizmdagi ba’zi noqulay holatlarni yo‘qotishga yordam beradi. Mana, ulardan ba’zilari:
Manba: “Zdorovie.com” | 54 | 550 |
Ayollar | Yuz terisiga zarar yetkazuvchi mahsulotlardan ehtiyot bo‘ling | Shunday mahsulotlar borki, ularni iste’mol qilish bizning husnbuzarlardan qutulish maqsadida ko‘rgan choralarimizni yo‘qqa chiqaradi.
Kanserogen va zararlilikda bu ikkalasidan oshib tushuvchi boshqa mahsulot yo‘q desak ham bo‘ladi. Ko‘pincha ularni iste’mol qilish natijasida boshning quloq va chakka qismlarida toshmalar paydo bo‘ladi.
Sutli shokolad, marmelad, obaki va jeleli konfetlar husnbuzar keltirib chiqarishining ikkita sababi bor: organizmda insulin darajasining ko‘tarilishi va androgen konsentratsiyasining oshishi. Bundan tashqari shirinliklar tarkibida sog‘liq uchun zararli bo‘lgan katta miqdorda kimyoviy quyuqlashtiruvchi va rang beruvchi moddalar mavjud.
Bu “uchlik” tarkibida ham organizm uchun zararli bo‘lgan va har xil toshmalar chiqishiga sabab bo‘luvchi konservant va emulgatorlar mavjud.
Supermarketlardan sotib olingan sut, pishloq, muzqaymoq va yogurtlar ham ko‘pincha toshmalar chiqishiga sababchi bo‘ladi.
Bularni qanday bartaraf qilish mumkin?
Birdan-bir yo‘li – yoki cheklov qo‘yish, yoki zararli mahsulotlardan butunlay voz kechish.
Agar siz chips va fridan voz kecha olmasangiz, ularni, unchalik zararli bo‘lmagan – uyda qovurilgan kartoshka bilan almashtirish mumkin.
Shirinlikni mevalarga, shakarni esa asalga almashtiramiz.
Suxariklarni ham chipslar kabi uyda tayyorlash mumkin, uyda tayyorlangan suxariklarning esa zarari yo‘q.
Sut va sutli mahsulotlarni yaxshisi, bozordagi ishonchli sotuvchilardan sotib olgan ma’qul. | 61 | 1,458 |
Ayollar | Shoshilinch ravishda ta’tilga chiqish kerakligidan darak beruvchi 10 ta ogohlantirish belgisi | Ushbu ro‘yxat yil davomida qancha daromad olganlikni aniqlashga yordam beradi. Agar ro‘yxatdagi bir nechta elementlar hozirgi holatingizga to‘g‘ri kelsa, dam olish haqida o‘ylash vaqti keldi.
Pasportdagi rasmga o‘xshashlik
Bu, albatta, hazil, lekin unda haqiqat bor. Odamlar kamdan-kam holatda pasport uchun rasmga yaxshi tushadi va agar o‘sha rasmga tobora o‘xshashlik ortib borsa, albatta, dam olishni ortga surmaslik kerak.
Uxlashda qiyinchilik
Uyqusizlikdan aziyat chekadiganlar talaygina. Bu stress va charchoqning birinchi belgilaridan biridir. Ishdan biroz chekinib, yoqimli hordiq chiqarishning ayni vaqti.
Shaxsiy hayot ishdan aziyat chekadi
Ko‘pchilik ish bilan bo‘lib, oilaviy yig‘ilishlar, konsertlar va do‘stlaringiz bilan uchrashishni unutib qo‘yadi. Ishning bir qismini qisqartirib, yaqinlar bilan munosabatlarni tiklash vaqti keldi. Va buning uchun dam olish juda mos keladi.
Xatolarning ortib borishi
Agar siz vaqti-vaqti bilan ish jarayonida xato va kachiliklar ko‘paysa, shuningdek, rahbarlardan shikoyatlar eshitish boshlansa, miya faoliyatiga dam berish kerak. Buning uchun bir necha haftaga ta’til olish va ish haqida deyarli hech narsa o‘ylamaslik kerak.
Atrofdagilarning hazili yoqmay qolishi
Hamkasblaringizning “zararsiz” hazillari sizni bezovta qila boshladi, lekin siz odatdagi ofis hazillarini shaxsiy haqorat deb bilasizmi? Jamoa bilan munosabatlar nihoyat yomonlashguncha, siz dam olishingiz kerak.
Butun hayotni ish bilan bog‘lash
Agar barcha rejalar va oilaviy hayot ish jadvaliga moslashgan bo‘lsa, buni to‘xtatish zarur. Chunki yashash uchun ishlash kerak, aksincha emas.
Stress tufayli ichkilikka berilish
Bir haftalik ishdan so‘ng, dam olishning yomon joyi yo‘q. Ammo spirtli ichimliklarni iste’mol qilish orqali dam olish odat tusiga kirsa, ehtiyot bo‘lish vaqti keldi.
Ishtiyoqning kamayib borishi
Har doim ish bilan yonib, o‘nlab turli g‘oyalarni o‘rtaga tashlaydigan xodim dam olish kunigacha arang ishlashga harakat qilyaptimi? Buning ortidan ishtiyoq kamayib boradi va bu ish samaradorligiga ham ta’sir o‘tkazadi. Vaqtida dam olmaslikning natijasida shunday vaziyat yuzaga kelishi tabiiy.
Dam olish kuni ko‘ngildagidek o‘tmaydi
Hafta davomida dam olish kunlari oilaviy baliq ovlashga borishni, nihoyat sport bilan shug‘ullanishni yoki bolalar bilan pirog pishirishni tasavvur qilish mumkin. Oxir-oqibat, ikki kun davomida rejalarni amalga oshirish uchun kuch qolmaganiga amin bo‘lish mumkin. Shuning uchun ham zudlik bilan ta’tilga chiqish kerak.
Faqat ish haqida o‘ylash
Uyda ish haqida gapirilmasa-da, u tinimsiz bu haqida o‘ylashi mumkin. Shuning uchun ta’tilni iloji boricha boshqa shaharlarda o‘tkazish tavsiya etiladi. Aniqsa, qo‘l telefonini o‘chirib qo‘yish yoddan chiqarmaslik kerak. | 93 | 2,737 |
Ayollar | Eski uslubdagi ko‘ylaklarni zamonaviy yozgi kiyimlarga aylantiramiz (foto) | Amerikalik Keytlin Trantem karantin paytida bo‘sh o‘tirmay, uzoq vaqtdan beri qiziqib kelgan sevimli mashg‘ulotlaridan biriga vaqt ajratdi. U kiyimlarga “ikkinchi hayot” baxsh etadi. Buning uchun u do‘konlardan noto‘g‘ri o‘lchamdagi yoki nuqsonli arzon kiyimlarni sotib olib, ularni zamonaviy liboslarga aylantiradi. Keytlin ijodidan bir nechta namunalarni e’tiboringizga havola etamiz. | 74 | 386 |
Ayollar | Ko‘p pul sarflash shart emas: obraz hashamatli ko‘rinishi uchun yordam beradigan 10 ta zamsh kiyim (foto) | Moda olami vakillarining zamshga munosabati har doim ham noaniq bo‘lib kelgan. Kimdir ushbu materialni yoqtirmasa, boshqalar esa, ayniqsa, jigarrangdagilari tashqi ko‘rinishni hashamatli qilishi mumkinligiga amin.
To‘g‘ri, zamsh buyumlarga g‘amxo‘rlik qilish boshqa terilarga nisbatan mashaqqatliroq. Ammo bu narsa aynan zamshli kiyim yoki poyabzal sotib olayotganda odamni to‘xtata olmaydi.
Bahor mavsumida e’tibor qaratishga arziydigan hamda obraz yaratishda qiyinchilik tug‘dirmaydigan zamsh oyoq kiyimlar zamon bilan hamnafas bo‘lishni yoqtiradigan ayollar uchun ayni muddao.
Zamsh liboslar bilan o‘tgan asrning 70-yillari modasini qayta tiklash mumkin. Dizaynerlar tanlov uchun zamshdan nafaqat kiyim, balki shim, poyabzal, bosh kiyim va sumkalarni ham tavsiya etadi. | 105 | 775 |
Ayollar | Kayfiyatni ko‘taruvchi libos ranglari. Yorqinlik bilan o‘zingiz va atrofdagilarga pozitiv ulashing | Ranglar kishi kayfiyatiga ta’sir qilishi isbotlangan fakt. Har bir rangning psixologiyasi bo‘ladi va siz kiygan libos rangi qaysidir ma’noda sizning qanday insonligingiz, fe’l atvoringiz yoki hech bo‘lmaganda kayfiyatingiz qanday ekanini bildiradi. Karantin karantin bilan ammo bahorda ranglarterapiyasini hech kim inkor qilmaydi. Shundan kelib chiqqan holda, e’tiboringizga rang-barang liboslar bilan o‘zingiz va atrofdagilarga xush kayfiyat, pozitiv baxsh etishni tavsiya qilamiz.
Trendda bo‘lish yoki ranglar orqali kayfiyatni ko‘tarish uchun boshdan-oyoq bir rangda kiyinish shart emas, shunchaki yorqin rangli detalni qo‘shishning o‘zi yetarli. Vaqtinchalik savdo markazlariga borishdan cheklanish va onlayn shopping qilishni tavsiya bergan holda ro‘yxatimizni boshlaymiz.
Ko‘k
Ko‘k rang – mazkur yilning asosiy ranglaridan biri bo‘libgina qolmay, asablarni tinchlantiruvchi ekani bilan ham ahamiyatli. Ko‘k palitra xotirjamlik va osoyishtalikni anglatadi. Shunday ekan, o‘zingizda qandaydir bezovtalikni payqasangiz yoki asablaringiz kundalik tashvishlardan tarang bo‘lsa, ko‘k rangdagi liboslarni, hech bo‘lmaganda ushbu rangdagi aksessuarlar – sumka, kamar, sharf yoki poyabzal kiyishga harakat qiling.
Olovrang
Bahor yomg‘irli bo‘ladimi yoki issiq, ushbu fasl kelishi bilan kishi ich-ichidan yangilik va o‘zgarish istashi uning tashqi tanlovida ham aks etib, to‘q, bo‘g‘iq ranglardan qochib yorqin, rang-barang liboslar kiyishni xohlaydi. Jo‘shqinlik va mamnuniyat rangi sifatida ma’lum bo‘lgan olovrang esa, hatto bulutli kunlarda ham odamlarni tetiklashtirish xususiyati borligi bilan nafaqat bahor, balki yoz-u qishda ham yaxshi tanlov hisoblanadi.
Yashil
Ushbu rangni hech ikkilanmay 2020-yilning eng mashhur rangi deb atasa bo‘ladi. Yashil rangni nafaqat kundalik balki, oqshom libosi sifatida ham tanlashingiz mumkin. Uni istalgan rang bilan moslasa bo‘ladi. Masalan, yashil palto yoki trench bilan sariq, qizil, oq futbolka yoki krossovka kiysangiz kayfiyatingiz ko‘tarilishi bilan birga, did va tanlovdan qo‘rqmasligingizni isbotlagan bo‘lasiz.
Pushti+ qizil
Qizil va pushti rang birgalikda hamisha mos bo‘libgina qolmay, bayramona kayfiyat ulashuvchi xususiyatga ega. Ishonch va qati’yatni anglatuvchi qizil bilan nafosatni bildiruvchi och pushti dueti kunlik kayfiyat pozitiv bo‘lishi va e’tibor markazida bo‘lishning garovi.
Sariq
Sariq rang shubhasiz optimizmni bildiradi. Biroq ushbu rangni tanlaganda me’yoridan oshirib yubormaslikni unutmaslik kerak. Rangning xususiyatidan kelib chiqib shuni aytish mumkinki, har bir insonning garderobida yo‘q deganda bitta bo‘lsa ham sariq plash, tufli yoki sharf bo‘lishi kerak. Depressiya, stress va tashvishli vaziyatlarda kiyimingizga sariq rangli aksessuar qo‘shishni unutmang. | 98 | 2,749 |
Ayollar | Bayramdan so‘ng ish rejimiga moslashib olamiz | Ta’til yoki bayramlar vaqtida organizm odatdagi ishchanlik kayfiyatini yo‘qotadi va dam olishga, ertalab kech turishga, umuman boshqa rejimga o‘rganib qoladi.
Yaxshisi ishga chiqishdan 3 kun oldin qaytganingiz ma’qul. 3 kun davomida yo‘l charchoqlaridan keyin o‘zingizga kelasiz va sharoitga moslashasiz. Ish rejimiga asta-sekin kirishish va butun hafta davomida ishlamaslik uchun hafta o‘rtasida ishga chiqishni oldindan rejalashtiring. O‘rganish oson bo‘lishi uchun ishga chiqishdan oldingi kunlar iloji boricha o‘z vaqtida uyquga yotib, o‘z vaqtida turishga harakat qiling. Ertalabki sevimli musiqa va mazali nonushta ham ish kunini yaxshi boshlashga yordam beradi.
Ko‘tarinki bayram kayfiyatidan mehnat jarayonidagi g‘amgin kayfiyatga o‘tish qiyinroq kechadi. Achchiq shokolad, banan, mavrak (shalfey) damlamasi va multivitaminlar kayfiyatni va faollikni ko‘tarishga yordam beradi.
Ish hajmini birinchi kundan emas, balki kun sayin oshirib boring. Ishdan qaytishda toza havoda piyoda yurishga harakat qiling.
Ish kunini stolingizni yig‘ishtirishdan boshlasangiz ishchanlik kayfiyatini uyg‘otishga yordam beradi.
Dam olishdan keyingi biroz ruhiy siqilish kayfiyati – oddiy hol hisoblanadi. Agar bu holat davom etaversa uxlashdan oldin shifobaxsh o‘tlardan tayyorlangan tinchlantiruvchi choy yoki qaynatma iching. | 45 | 1,316 |
Ayollar | Mashhur ayollardan 2021-uchun ruhlantiruvchi aforizmlar | Har kimning o‘z hikoyasi va o‘ziga yarasha kechinmalari bo‘ladi. Baland cho‘qqilarni zabt etishni ko‘zlagan inson qiyinchiliklarni yengishni ham bilishi, har gal qoqilganidan keyin ust-boshini qoqib yo‘lida davom etishi kerak. U yoki bu sohada dong taratish, ishining ustasi bo‘lish yoki shaxsiy munosabatlar borasida omad chopishi ham insonning o‘ziga va tanlagan yo‘li, hayotdan olgan saboqlariga bog‘liq. To‘g‘ri xulosa chiqarish, har qanday vaziyatda ham yengilmaslik uchun esa muvaffaqiyatga erishgan insonlarning qarashlari qaysidir ma’noda turtki bo‘lishi mumkin.
Mey Maskning “Rejasi bor ayol: baxtli hayot qoidalari” kitobidan:
“Model sifatidan men 10 tadan 9 marta rad javobini olaman. Biror nima o‘xshamaganida buning sababini qidirish kerak. Ko‘p ayollar o‘z kuchiga ishonmaydi. Ular hamma sohada muvaffaqiyatga erishish kerak deb hisoblaydi, atrofdagilarning tanqididan eziladi yoki hammasini birdaniga amalga oshirmoqchi bo‘ladi va muvaffaqiyatga erisha olmaydi. Uddasidan chiqqan ishingiz bilan shug‘ullaning va har jabhada mutlaq eng yaxshi bo‘lishga intilmang”.
Krissi Taygenning shaxsiy blogidan:
“Men bilan bog‘liq voqea (bolasi tushib qolgan) yuraklaringizda qayg‘uli iz qoldirganidan afsusdaman. Ammo shundan keyin hayotimda insonlarning yaxshi amallari bilan bog‘liq lahzalar paydo bo‘ldi. Do‘konga borganimda sotuvchi bildirmasdan xarid aravacham ichiga gul solib qo‘yibdi. Ba’zida odamlar menga xat yuboradi. Aksari ayollar bunday quvonchli kichik lahzalarni his qila olmasligidan afsusdaman. Siz bilan bog‘liq hodisalar bilan bo‘lishidan qo‘rqmasligingizni hamda sizga qalbini ochayotgan insonlarga befarq bo‘lmasligingizni so‘rayman. Ba’zilar hali ham sukut saqlashni afzal bilgani sabab ham barchaga yaxshi munosabatda bo‘ling”.
Keyt Middltonning 2020-yil fevralda Happy Mum podkasti boshlovchisi bilan suhbatidan:
“Bolalar bilan birga sayr qilish kabi eng oddiy ishlarni amalga oshirish qanchalik muhim ekanligini juda yaxshi bilaman. Barcha qiyinchiliklarga qaramasdan, ota-ona sifatida biz mana shunday oddiy lahzalar farzandlarimiz xotirasida qolishini yodda tutishimiz kerak. Men bu buni yoddan chiqarmaslikka harakat qilaman. Qizim Sharlottaning qo‘ng‘iroq gulni hidlayotgani aks etgan surati bor va aynan shu suratga muhrlangani kabi onlar men uchun katta ahamiyatga ega. Men har kuni mana shunga o‘xshash hatto ahamiyatsizdek tuyulgan kichik narsalarni vaqtim bo‘lmasa ham qayd etishga harakat qilaman. Bolaligingiz bilan bog‘liq qaysi xotiralarni eslay olasiz? Dam olish kunlari dars bajarib o‘tirganingiznimi yoki ota-onangiz bilan olovda sosiska pishirganingiznimi? Istardimki, farzandlarim oilamizni sohilga birga boradigan holda eslab qolsin. Ularning xotirasida uydagi stressli vaziyatlar muhrlanishini xohlamagan bo‘lardim”.
“Men doim farzandlarim oldida o‘zimni aybdor his qilish hissi bilan kurashaman. Buni his qilmasligini ta’kidlaydigan ayollarni aldaydi, deb o‘ylayman. Ushbu tuyg‘u farzand dunyoga kelishi bilanoq paydo bo‘ladi. Shu bilan birga, katta mas’uliyatni ham his qilaman. So‘nggi yillar davomida, hatto homiladorlik vaqtimda ham boshqacharoq amalga oshirishim mumkin bo‘lgan ko‘p narsani o‘rgandim. Onaning emotsional holati to‘g‘ridan to‘g‘ri bolada aks etadi. Uchinchi farzandimga homilador vaqtim nima yaxshi ekanini birinchisiga homilador vaqtimdan ko‘proq tushunganman”.
Anya Teylor-Joy Marie Claire jurnalining 2020-yil oktabr soni uchun bergan intervyusidan:
Betning xislatlaridan menga eng yoqqani (“Qirolichaning yurishi” serialida Ana Teylor-Joy gavdalantirgan bosh qahramon) ayolning 1960-yilda yashashiga qaramay, o‘sha davrga xos: ‘Sen qiz bolasan, buni istashing mumkin, buni yo‘q, dunyo seni mana shunday ko‘rishni istaydi’, degan standart me’yorlari va ko‘rsatmalariga rioya qilmaydi. Kishining jinsi yoki o‘zini qanday identifikatsiya qilishi orzularni cheklamasligi, shug‘ullanish mumkin bo‘lgan ish yoki sohani belgilab bermasligi kerak”.
Aleksandriya Okasio-Kortesning 2020-yil iyuldagi nutqidan:
“Fikrimcha, qiz farzand o‘stirgan har qanday erkak vijdonli inson bo‘lib qolmaydi. Rafiqasi borligi ham uni vijdonli qilib qo‘ymaydi. Boshqalarga hurmat-izzat va munosib munosabatda bo‘lgan insongina vijdonli bo‘ladi”.
Ledi Gaganing CBS Sunday Morning’ga bergan intervyusidan:
“Hayotimda ertalab uyg‘onganimda o‘zimni Ledi Gaga ekanligimni eslab, g‘amga botgan davr bo‘ldi. Men taniqliligim, yulduzligimdan nafratlanganman. Oilamdan boshqa yashash uchun sabab topa olmaganman. Bunday og‘ir tushkunlik meni uzoq vaqt tark etmadi va men hech nima qila olmadim. Keyin esa va nihoyat qo‘shiq yozishga qaytdim va kechinmalarimni musiqa orqali ifodalashga harakat qildim. Endilikda men Ledi Gagani yomon ko‘rmayman. Endi pianinoga qarab: ’Bu men yaxshi ko‘radigan pianino. U insonlar meni tinglashlariga imkon beradi’, deb o‘ylayman”.
Dolli Partonning Marie Claire’ga bergan intervyusidan:
“O‘zim haqimdagi qo‘shiqlarni yozish vaqti aqlim, qalbim va his-tuyg‘ularim so‘zlagan kechinmalarni qog‘ozga tushiraman. Ammo menda empatiya yuqori darajada bo‘lgani sabab ham boshqa odamlar, ularning boshidan o‘tgan narsalar haqida ham yoza olaman. Odamlarni chin qalbdan, samimiy yaxshi ko‘raman, bir odamda qandaydir yaxshi xislat topishga harakat qilaman. Dunyoda sodir bo‘layotgan narsalar menga ta’sir qilishi va men bu haqida yoza olishimdan baxtliman. Musiqachi sifatida bu men uchun juda muhim. Qo‘shiq men uchun hamma narsa. Har bir odam yangi qo‘shiq”.
Mey Maskning MC@WORK 2020 konferensiyasida Aleksandr Sipkin bilan suhbatidan:
“Ayolning ona bo‘lishni istashi yaxshi, ammo u farzandning voyaga yetishi va shundan keyin shug‘ullanishga boshqa yumush topishi kerakligini tushunishi kerak. Barchamizda uzoq muddatli strategiya bo‘lishi kerak”.
Natalya Vodyanova Marie Claire’dagi maqoladan:
“Pandemiya, tabiiy halokatlar, siyosiy va harbiy ixtiloflar — ushbu yil hayotni ag‘dar-to‘ntar qilish bo‘yicha rekord qo‘ydi. Ammo hayotiy vaziyat va atrofdagi insonlarga qanday munosabatda bo‘lish har qanday davrda ham insoniyat nazorati doirasida qoladi. Aynan hozir qiyinchiliklarni yengib o‘tish uchun har qachongidan ham ko‘proq birlashish kerakligiga ishonchim komil. Buning uchun bir-birimizni tinglashni bilish juda ham muhim. Hayot turfaligi bilan go‘zal, boshqalardan ajralib turish va nostandart yondashuv biznes va san’atda anchadan beri qadrlanadi”. | 56 | 6,333 |
Ayollar | Uy tozalashda yo‘l qo‘yiladigan 7 ta xato | Ma’lum bo‘lishicha, hatto deraza yuvish, gilamchalarni qoqish yoki oynani tish pastasidan tozalashni ham noto‘g‘ri bajarishimiz mumkin ekan.
Qlean kompaniyasining eksperti uy tozalashda qanday qilib xatolarga yo‘l qo‘ymaslik haqida aytib beradi.
Oynani ho‘l latta bilan artishda siz uning yuzasidagi changlarni chaplashtirib yuborasiz, keyin esa ularni yig‘ishga o‘rinasiz. Avvaliga oyna yuzasini quruq latta bilan artishga va changlarni yig‘ishga, keyin esa barmoq izlarini, qurigan suv tomchilari yoki tish pasta izlarini artishga harakat qiling.
Yumshoq mebellar ustida kitob javoni raflaridagidan kam chang yig‘ilmaydi. Shuning uchun xonalarni har bir yig‘ishtirishda yumshoq mebellar ustidagi changlarni ham changyutkich bilan tozalashni unutmang, divan ustidagi yostiqchalarning jildlarini esa muntazam ravishda yuvib turing.
Quyosh ta’sirida har qanday yuvish vositalari ham juda tez qurib qoladi, natijada oynada izlar qoladi. Albatta, ularni quruq latta yoki qog‘oz bilan ketkazish mumkin, lekin bunga vaqt sarflashning nima keragi bor? Yaxshisi bulutli havoni kuting.
Agar siz bu vositani mebel ustiga sepsangiz u yopishqoq bo‘lib qoladi. Shuning uchun uni lattaga seping va mebellarni arting.
Bu noto‘g‘ri. Oshxonadagi stol artadigan lattada va idish yuvadigan gubkada juda ko‘p bakteriyalar, oynalar va kitob javonlarini artadigan quruq lattalarda esa kir qoldiqlari yig‘iladi. Natijada xonalar toza bo‘lishning o‘rniga uyingizda antisanitariya holati yuzaga keladi. Lattalarni tez-tez almashtiring — masalan, bir haftada bir marta, va uyni tozalash osonroq bo‘ladi.
Agar bironta yuvish vositasiga “Surish va 10 daqiqa qoldirish kerak” deb yozilgan bo‘lsa, bu tavsiyaga rioya qiling. Kimyoviy vositaga o‘zining ishini yaxshilab amalga oshirishga va kirlarni tozalashga imkon bering.
Birinchidan, hamma changlar o‘zingizning balkoningizga qaytib kelib qo‘nadi. Ikkinchidan, qo‘shnilaringiz sizning bu ishingizdan norozi bo‘lishadi.
Manba: “Xitrosti jizni” | 41 | 1,967 |
Ayollar | Manikyur uzoq saqlanishiga yordam beradigan 5 ta layfxak | Yoz meva-sabzavotlarning pishib yetilishi uchun juda ham soz fasl ekani rost. Hosil yig‘ish, bog‘ni tartibga keltirish yaxshi, albatta. Lekin bu vaqtda qo‘l va tirnoqlarga shikast yetmasligi uchun ehtiyotkor bo‘lish, zaruriy choralarni ko‘rishni esdan chiqarmaslik kerak.
Tirnoqlar uchun sovun
Bu tirnoqlarning go‘zalligini saqlash uchun ish beradigan eng oddiy usullardan biri hisoblanadi. Bog‘dagi o‘tlarni yulish va o‘simliklar bilan ishlashdan avval oddiy sovunni tirnoqlaringizga surting. Sovun borligi hisobiga tirnoqlarning ichi kir bo‘lmaydi. Loy kirgan taqdirda ham yuvib tashlashning o‘zi bilan masalaga yechim topsa bo‘ladi. Ushbu tavsiyani oyoq tirnoqlari bilan ham amalga oshirsa bo‘ladi.
Qo‘llar uchun qo‘lqop
Chang va kirlardan himoya qilib terini qoplaydigan vositalar narxi hamisha ham cho‘ntakbop bo‘lavermaydi. Ammo oddiy suyuq sovundan ushbu maqsadda foydalansa bo‘ladi. Uni qo‘lga yaxshilab surtib, qurishini kutishning o‘zi kifoya. Natijadan ko‘nglingiz to‘lishi aniq. Ushbu tavsiya quruq ishlarni amalga oshirishga mo‘ljallangan. Suvdan foydalanadigan bo‘lsangiz, yuvilib ketishi mumkinligini yodda tuting.
Oq qalam
Oq qalam tirnoqlarni oqartirishga yordam berishi mumkin. Qo‘llarni yuvib, ichidagi kirlarni tozalagandan keyin plastinaning ichi va ustidan oq qalam surting. Tirnoqlar chetining oqargani ko‘zingizni quvnatadi.
Qo‘llar uchun vanna
Jazirama kunlarda qo‘llarga krem surtishning o‘zi bilan cheklanib bo‘lmaydi. Shuni inobatga olgan holda har kuni uyqudan avval qo‘llaringiz uchun dengiz tuzi va efir yog‘i solingan maxsus vannadan foydalaning. Tuz tirnoqlarni mustahkamlaydi, yog‘ esa terining qoraygan qismini oqartirishga yordam beradi. Qo‘llarni ivitib bo‘lgandan keyin tirnoqlar va atrofidagi terini tartibga keltirishni ham unutmang.
Qizil qorag‘at
Ushbu meva teridagi sarg‘ish va ko‘kimtir sifat dog‘larni ketkazishga yordam beradi. Kaftingiz biron ish bajargandan keyin ko‘karib qolgan bo‘lsa, bir hovuch mevani qo‘lingiz orasiga qo‘yib yaxshilab ishqalang. Keyin esa sovuq suvda yuvib tashlang. Teringiz bir zumda oqaradi. | 56 | 2,066 |
Ayollar | Sochlarni yengil jingalak qilishning 3 usuli | Bugungi kunda ayollar orasida nozik va yengil jingalak sochlar juda ommabop bo‘lib ketdi. Shuning uchun ular sochni jingalak qilishning yangi va eng tezkor usullarini izlashadi. Maqolamizni o‘qisangiz, shu usullar to‘g‘risida bilib olasiz.
Birinchi usul
Jingalak sochlaringizni yuvib, sal quriting va ukladka uchun ishlatiladigan gel yoki sprey surib yaxshilab quriting. Sochingiz ustidan lak sepib qotiring va lak qotgandan so‘ng, boshingizni pastga egib barmoqlaringiz bilan tarang.
Ikkinchi usul
Jingalak sochlardan ko‘ra, to‘g‘ri sochlarni sal o‘rab yengil jingalak qilish oson. Buning uchun yuvilgan sochlarni sal quritib muss suramiz va yaxshilab quritamiz. Ployka yordamida yengil o‘rab chiqamiz va lak bilan mahkamlaymiz. Oxirida barmoqlaringiz bilan tarash esingizdan chiqmasin.
Uchinchi usul
Ho‘l sochlarga biroz penka suramiz va quritmasdan o‘rab, yig‘ib qo‘yamiz. Yig‘ilgan holida fen yordamida quritamiz. Yuqorida aytilganidek, barmoqlar yordamida taraymiz.
Bunday usullarni bir haftada bir yoki ikki martadan ko‘p qo‘llash oqibatida sochlaringiz quruq va mo‘rt bo‘lib qoladi. Ukladkadan keyin esa, sochlaringizni oziqlantiruvchi va namlovchi niqoblar yordamida sog‘lom va chiroyli holga keltirishni unutmang. | 44 | 1,223 |
Ayollar | Nega erkaklarda vazn tashlash ayollarga qaraganda osonroq kechadi? | Mutaxassislar tomonidan o‘tkazilgan tekshirishlardan so‘ng ayollarga qaraganda erkaklarning ortiqcha vaznni osonroq yo‘qotishi sabablari ma’lum bo‘ldi. Ushbu maqolamizda shu sabablar to‘g‘risida fikr yuritmoqchimiz.
Muskullardagi og‘irlik zaxirasi
Erkaklar vazni ayollarga qaraganda og‘irroq bo‘ladi. Bu farq ozishning boshlang‘ich bosqichlarida erkaklarga tezroq ozishga yordam beradi.
Organizmdagi yog‘lilik darajasi
Ma’lum bo‘lishicha, ayollar organizmi yog‘lilik darajasi erkaklarnikidan yuqoriroq ekan. Organizm yog‘lilik darajasi qancha yuqori bo‘lsa, modda almashish shuncha sekinroq bo‘ladi. Ya’ni, ayollarda energiyani sarf qilish tezligi erkaklarnikiga qaraganda 10% kam.
Ovqatni yaxshi ko‘rish
Ayollarga ozish qiyinroq chunki, ko‘pincha ovqatni ular pishirishadi va tayyorlash jarayonida kaloriyani o‘ylamasdan bir necha marta tatib ko‘radi. Bundan tashqari ayollar ko‘p vaqtini uyda o‘tkazgani uchun yeyish “imkoniyati” juda katta. | 66 | 944 |
Ayollar | Ayollarda qorin paydo bo‘lishining asosiy sabablari | Ayollarda unchalik katta bo‘lmagan qorin paydo bo‘lishi yoqimsiz holat. Uni faqat qopsifat kiyimlar yordamida yashirish mumkin. Shuning uchun ayollar qorinda yig‘ilib qolgan yog‘ qatlamlari bilan to‘xtovsiz kurash olib boradi. Parhezlar, sport zallari... Lekin bular kimgadir yordam beradi, kimga esa yo‘q. Nima uchun? Balki bu jangovar harakatlarni boshlashdan oldin uning sabablarini aniqlab olish kerakdir?
Birinchi sabab. Homiladorlik. Lekin bu holatda sport zal ham, parhez ham yordam bera olmaydi.
Ikkinchi sabab. Kuchsiz mushaklar. Bu sabab ayniqsa tug‘ruqdan keyin aktual bo‘lib ketadi, lekin bu holat tug‘magan qizlarda ham yuz beradi. Agar mushaklar zaif bo‘lsa, qorin ichida joylashgan a’zolar og‘irlik kuchi ta’sirida pastga tusha boshlaydi.
Uchinchi sabab. “Erkakcha” tipdagi qomat. Agar yoshlik paytlaridan boshlab ortiqcha yog‘lar qorinda to‘plana boshlagan bo‘lsa, demak bu tabiatan “erkakcha” tipdagi qomatga ega bo‘lishning belgisi hisoblanadi. Buning birdan-bir chorasi kamroq yeyish va ko‘proq harakat qilishdir.
To‘rtinchi sabab. Qandli diabet. Hech qanday sababsiz semira boshladingizmi? E’tibor bering – issiq kunlarda ham, sovuqda ham o‘zingizda haddan tashqari chanqoqlikni his qilayapsizmi? Bularning hammasi qandli diabet kasalligining asosiy belgilari hisoblanadi. Tezda shifokorga uchrashing.
Beshinchi sabab. Uyqu. Olimlarning aniqlashicha, qorin kattalashishi ko‘pincha uxlashni bilmaydiganlarda yuz beradi. Bir sutkada 5 soatdan kam uxlaydiganlar, shuningdek 8 soatdan ko‘p uxlashni yaxshi ko‘radiganlar tashqi ko‘rinishlari orqali jazosini tortadi. O‘zingizni ochlik bilan va sport zallarida qiynashning o‘rniga me’yorida uxlashga o‘rganing.
Manba: “Lady.tochka.net” | 51 | 1,701 |
Ayollar | Oshxona shkaflarini to‘g‘ri tozalash bo‘yicha 7 ta layfxak | Oshxonani tozalashda ko‘pincha uchta narsaga e’tibor qaratiladi: rakovina, gaz plitasi va asosiy stol. Bu, albatta, to‘g‘ri, lekin oshxona eshiklari va shkaflarning yon yuzalari haqida unutmaslik kerak, ularda ham vaqt o‘tishi bilan chang va yog‘ qoldiqlari to‘planadi. Shkaf yuzalarini yuvish zerikarli va ko‘p vaqt talab etadi, lekin bu muntazam ravishda qilinmasa, oshxona tezda eskiradi va o‘zining shinam ko‘rinishini yo‘qotadi. “Noviy ochag” nashri oshxonani tezda tartibga keltirish va xatolarga yo‘l qo‘ymaslik uchun bir nechta layfxaklar bilan bo‘lishdi.
Tozalash uchun yumshoq yuvish vositalardan foydalanish
Oshxona rakovinasi uchun abraziv tozalash vositalari va qattiq cho‘tkalardan voz keching. Qattiq kimyoviy moddalar oshxona kabinetlarining qoplamasiga zarar yetkazishi mumkin. Asosiy vosita sifatida oshxona sirtlari uchun universal suyuq geldan foydalanish mumkin. Idish yuvish vositasini issiq suv bilan 1:2 nisbatda yoki sirka va suv bir xil nisbatda aralashtirilib, so‘ngra tozalanadi. Suvning iliq bo‘lishi muhim, bu yog‘ tomchilarni samaraliroq eritishga yordam beradi. Tozalash aralashmasi sepiladigan idishga quyiladi va kerakli joylar tozalanadi.
Vositani so‘rilishi uchun qoldirmaslik
Ushbu maslahat uydagi barcha mebellarga tegishli. Tozalovchi vositani mebelning o‘ziga emas, balki yumshoq mikrofiber matoga qo‘llash kerak. Latta biroz nam bo‘lishi kerak. Uning haddan tashqari ho‘l bo‘lishi vaqt o‘tishi bilan mebelga zarar yetkazadi. Har bir eshik, shkaf eshigining tutqichlari va ichki qismini tozalashni unutmaslik kerak. Agar kerak bo‘lsa, jarayonni yana takrorlash tavsiya etiladi.
Tish cho‘tkasidan foydalanish
Ba’zi shkaflar oddiy mato bilan tozalash qiyin bo‘lgan bezak va burmalardan tashkil topgan dekorativ qoplamaga ega. Bunday joylar uchun eski tish cho‘tkasi tozalash eritmasiga namlanadi. Cho‘tka iloji boricha yumshoq bo‘lgani afzalroq — bu bo‘yoq qatlamiga yoki boshqa qoplamaga zarar yetkazmaydi.
Eshik temirlari va boshqa metall mahkamlagichlarni namlamaslik
Yumshoq tozalash eritmasi oshxona yuzalari uchun xavfsizdir, ammo suyuqlik tortma ichidagi mahkamlagichlarga tushmasligi kerak. Bu ularning zanglashiga olib kelishi mumkin. Metall qismlardan chang va kirni tozalash uchun quruq mato kifoya qiladi. Agar undagi chang va yog‘larni yuvmoqchi bo‘lsangiz, shundan keyin ularni quritishni unutmang.
Ikki marta artib olish
Barcha yog‘ va changni tozalagandan so‘ng, shkaflarni iliq suvga botirilgan toza mato bilan yana artib olish tavsiya etiladi. Odatdagidek yuqoridan pastga harakatlanib artish zarur.
Shkaflarni tozalashdan keyin quritish
Shkaflarning javonlari va devorlari artilgach, barcha narsani darhol joyiga qo‘yishga shoshilmaslik kerak. Eshiklar ochiq qolgan holatda ular yaxshilab quritiladi. Agar vaqt kam bo‘lsa, fen yordamida ham buni amalga oshirish mumkin.
Shisha yuzalar uchun sirkadan foydalanish
Agar shkafda shisha qismlar o‘rnatilgan bo‘lsa, undagi yog‘ va dog‘larni osongina olib tashlash uchun sirka va suv kerak bo‘ladi. Shisha tokchalarni shkafdan olib tashlash va oddiygina suv ostida yuvib tashlash osonroq. Faqat yaxshilab quritish kerak. Shisha yuzasi uchun abraziv mahsulotlardan foydalanish tavsiya etilmaydi.
Dog‘larni soda bilan artish
Shkaflarda yoki ichki qismda yog‘li dog‘lar qolsa, ularni qo‘shimcha ravishda iste’mol sodasi bilan ketkazish mumkin. Iste’mol sodasi va suv aralashmasi bilan kerakli joylar artib olinadi. Aralashma bir necha daqiqadan keyin nam mato bilan artib olinadi.
Shkaflarda umumiy tozalash o‘tkazish
Yiliga kamida ikki marta umumiy tozalashni amalga oshirish va oshxonada saqlangan narsalarni butunlay olib tashlash, tortmalar va barcha ichki qismlarni artib chiqish kerak. Albatta, oshxonada uzoq vaqtdan beri tashlab yuborilishi kerak bo‘lgan narsalar topiladi. Aytgancha, javonlardagi eski va yaroqsiz plastik idishlardan xalos bo‘lish qo‘shimcha joy paydo bo‘lishi bilan birga, bakteriyalar keltirib chiqaradigan muammolarning oldini oladi. | 58 | 3,960 |
Ayollar | O‘tish davri: O‘smirlarni tarbiyalashda qo‘l keladigan tavsiyalar | Balog‘at yoshidagi bola bilan muloqot qilish qiyinlashayotgandek, o‘rtada devor paydo bo‘layotgandek tuyiladi. Jismoniy va ruhiy o‘zgarishlar kuzatilayotgan bir vaqtda o‘smirlar bilan qanday til topishish mumkinligiga to‘xtalib o‘tamiz.
Vaqt ajrating, birga shug‘ullaning
Ota-ona farzandi 10-12 yoshga yetganidan keyin unga oldingidek vaqt ajratmaydi. Avvallari qo‘lidan turib maktabga yetaklab borgan, uyquga yotishidan avval ertak o‘qib, jarohatlanganida tinchlantirgan o‘g‘il yo qizingiz 5-6 sinfga o‘tganidan keyin sizdan uzoqlashib borgandek tuyuladi. Maktabda ham darslar — mashq va vazifalar boshlang‘ich sinfdagidek emas, qiyinlashgan. Bir ikki yil avval birga o‘tirib masalalar javobini topishga yordamlashgan ota-ona endi fizika va kimyodan nima qilinishi kerakligini kitobdan o‘qib olish kerakligini aytadi. Taom pechda, pechenye shkafda, kompyuterni o‘zing yoqib ol, kap-katta bo‘lib qolding. Men ishlayapman, xalaqit berma degan javobni eshitish farzand uchun yangilik bo‘lmay qoladi.
Oddiydek tuyulgan kundalik munosabatlar bilan farzandingiz uzoqlashishiga sababchi bo‘lasiz va oqibatda nima uchun 13 yashar “odamcha” bo‘sh vaqtini siz bilan o‘tkazgisi kelmayotganidan hayratlanasiz. Bu siz voyaga yetayotgan farzandingiz ovqat yegunicha tepasida o‘tirishingiz kerak degani emas. Shunchaki u uchun vaqt ajrating, uning qiziqish va xohishlariga befarq emasligingizni ko‘rsating. Masalan, qaysi kasb bilan shug‘ullanasiz, ish joyingiz qayerda ekanligini bolangizga tushuntiring. Farzandingizni bir kun ish joyingizga olib boring, faoliyatingiz nimalardan iborat ekanini ko‘rsating. Nimalarga qiziqasiz va xobbiyingiz bilan bo‘lishing.
Qiziqishlariga befarq bo‘lmang
Farzandingiz musiqa, sport yoki rasm chizishga qiziqishi mumkin. Qiziqishlari bilan shug‘ullanishiga imkon yaratish bilan birga u shug‘ullanayotgan mashg‘ulot haqida savollar bering. Maslahat berish bilan birga uning qo‘lidan kelayotgan ishni boshqalar eplay olmasliklari mumkinligini ham bildirib qo‘ying. O‘smir farzandingiz nimanidir qoyillatsa, uning yutug‘ini e’tirof etish bolaga motivatsiya beradi, samimiy munosabatlar yaxshilanishiga sabab bo‘ladi.
Maslahat berishda me’yorni biling
Bola bilan gaplashish kerak, lekin o‘smir bola bilan hammasi boshqacharoq. Maslahat ham berib turish kerakligi rost, lekin me’yorida. Masalan, o‘zingiz amal qilmaydigan qoidalarni bolaning miyasiga quyishingizning keragi yo‘q. Chunki birinchidan, qush inida ko‘rganini qiladi, ikkinchidan so‘zlaringizga bo‘lgan ishonchi yo‘qoladi. Gaplashing, tinglang vaziyatga qarab reaksiya qiling, lekin baholashga yoki maslahat berishga oshiqmang. Muhokama qilishingiz va noto‘g‘ri tushunishingizdan qo‘rqib sizdan uzoqlashishi sirlashgisi kelmay qolishi mumkin.
Nafaqat o‘smirlar, balki hamma ham gaplashishni, fikrlari bilan bo‘lishishni kimdir tinglashi, his qilishi va quvonishni istaydi. Agar siz tinglashni bilsangiz va uni tuyg‘ularini ustidan kulmasangiz farzandingizni o‘zi sizdan maslahat so‘raydi.
Xato qilishiga imkon bering
Farzandingiz xato qilishiga, xatosini tushunishi va uni hal qilishiga qo‘yib bering. Agar ma’lum vaziyat yuzasidan jim turish mumkin bo‘lmasa, bunday yo‘l tutsa nimaga olib borishi va nima bilan yakun topishi haqida qanday o‘yda ekanligi bilan qiziqing. 20 yosh kichik inson qarori va yechimi bilan o‘zingizni solishtirmang. Sizda tajriba yetarli, lekin vaqtida o‘zingiz ham xato qilganingiz va qoqilganingizni yodga oling.
An’analarni shakllantiring
Oilaning o‘z qadriyati, qoidalari va barcha amal qiladigan an’analari bo‘lishi kerak. Bolalar amal qilishi kerak, kattalarga mumkin degan tushuncha hosil bo‘lmasin. An’analar hamma uchun bir bo‘lishi va oila a’zolarini birlashtirib turishi kerak. Masalan, juma kuni kechki ovqatdan keyin telefon va gadjetlarni o‘chirib qo‘ying, oilaviy kitob o‘qing — yakshanbagacha smartfonlardan birgalikda dam oling. Shanba tongi uchun birga nonushta tayyorlang, bir vaqtda ovqatlaning, shahar kezing, sport bilan shug‘ullaning, xullas, birga vaqt o‘tkazing. Ammo bu qoidaga o‘zingiz va turmush o‘rtog‘ingiz ham amal qilsin. Telefonni yig‘ishtiramiz deb, o‘zingiz Instagram yoki Telegram’da o‘tirmang. Qoidaga kattami kichik barcha birdek amal qilishi kerakligiga farzandingiz uchun namuna bo‘ling.
Farzand bir kun yoki bir yilda tarbiyalanib qolmaydi
Birgina maslahatingiz yoki u qilgan xatosi bilan hech nima o‘zgarib qolmasligi mumkin. Bir kun dars qoldirgan bolaga baravariga hamma baqirishi, jazolashi emas u bilan gaplashib vaziyatni kattalardek muhokama qilinishi, tushuntirilishi kerak. Ammo bu o‘tib ketadi deb tashlab qo‘yish va befarq bo‘lish ham yaramaydi. Asosiysi bolangiz kelajagi uchun qanday fundament qo‘yayotganingiz va uning mustahkamligiga e’tibor bering. Unutmang, farzandingizda muvaffaqiyatga erishishi va baxtli bo‘lishi uchun yordam beradigan kuchli fe’l-atvor shakllanishi sizga, oiladagi munosabatlar va tarbiyaga bog‘liq. | 65 | 4,888 |
Ayollar | Otalarning xatti-harakati qizlarning hayotiga qanday ta’sir o‘tkazadi? | Qiz bolaning hayotida ota muhim rol o‘ynaydi. Oilada otaning qiziga munosabati uning kelajakdagi hayotini ham belgilashi mumkin. Ayrim otalar qiziga haddan tashqari mehribonligi tufayli ularga dushmanlik qilsa, yana boshqalari qat’iyligi bilan ularning qo‘rquviga sabab bo‘ladi. Aslida qizlarini mustaqil, yetuk va baxtli bo‘lishi uchun otalar o‘zini qanday tutishi kerak?
Haddan ortiqcha mehr
Ushbu toifadagi otalar qiz farzandlarini ortiqcha mehr bilan “bo‘g‘ib” qo‘yadi. Umuman olganda, ular qizlarini juda ko‘p erkalaydi va onasi ruxsat bermagan yoki taqiqlagan narsalarga ham imkon beradi. Bir tomondan, qizga nisbatan bunday munosabat yaxshi, chunki bu orqali u otaning g‘amxo‘rligini his qiladi. Ongida unga nisbatan hurmat paydo bo‘ladi. Boshqa tomondan esa, keyinchalik ham u hamma narsa o‘zi xohlagandek bo‘lishini istaydi. Hammadan otasidan ko‘rgan mehrni talab qiladi. Bundan tashqari, u “otasining qizi”ga aylanadi. O‘zi mustaqil ravishda biror ishni bajara olmaydi va hamisha otasidan ko‘mak kutib yashaydi.
Psixologlarning fikricha, o‘ziga ishongan shaxsni tarbiya qilish uchun otalar qizlariga haddan tashqari mehr qo‘ymasligi kerak. Ularni vaqtida qo‘llab-quvvatlash, yaxshi-yomonni tushuntirish ularning vazifasiga kiradi.
O‘ta qattiqqo‘llik
Ikkinchi toifadagi otalar esa bolani qat’iylik bilan tarbiyalash kerakligiga ishonchi komil. Ularning tushunchalariga ko‘ra, ushbu yondashuv kuchli va maqsadga muvofiq shaxsni tarbiyalashda yagona to‘g‘ri yo‘ldir. Biroq, bu ham noto‘g‘ri fikr. Psixologlar hech qachon qizlarni bosim ostida tarbiyalashni tavsiya etmaydi. Birinchidan, bu ularning irodasiga ta’sir etishi mumkin. Ikkinchidan, ular katta ehtimol bilan bunday xatti-harakatlarning odatiy ekanligiga ishonch hosil qilib, zolim juft tanlashiga olib keladi.
Qizlarning tarbiyasiga aralashmaslik
Yuqoridagi ikki toifaga kiruvchi otalar haddan ortiq mehr yoki o‘ta qattiqqo‘llik bilan tarbiyani muhim deb bilsa, uchinchi toifa erkaklar bola tarbiyasida o‘zining ishtirokini muhim deb bilmaydi.
Ular hattoki otalik vazifasini bajarmaydi, bir oilada yashasa ham, qizlarining hayotiga aralashmaydi yoki umuman e’tiborli bo‘lmaydi. Odatda bunday otalar farzandsiz o‘tgani yaxshiroq. Aynan shu kabi otalar tufayli qizlarning butun hayoti barbod bo‘lishi mumkin yoki ular barcha erkaklarga nisbatan shunday tasavvurda qoladi.
Agar ota qizining qiziqishlariga o‘z fikrini bildirmasa, shuningdek, onaga qo‘pol munosabatda bo‘lsa, bu kabi qizlarning hayotida qiyinchiliklar yuz beradi. Ular boshqalar bilan do‘stlashishda muammolarga duch keladi. Odatda ular kelajakda o‘zlarini karyeraga urib, oilani ikkinchi darajali deb biladi.
Ota oilani tark etgan bo‘lsa-chi?
Otasiz ulg‘ayishga majbur bo‘lgan qizlar, eng avvalo, oilaga yaqin bo‘lgan qarindoshlar – amaki, tog‘a yoki buva kabi insonlar bilan munosabatda bo‘ladi. Ular bilan muloqot qilish orqali oilada erkakning roli haqidagi ayrim ma’lumotlarga ega bo‘ladi. Bordi-yu, atrof faqat ayollardan tashkil topgan bo‘lsa, keyinchalik uning dunyosida erkak prototipini yaratish uchun ko‘p yillar kerak bo‘ladi. Albatta, bu uning butun hayoti yolg‘iz o‘tishini anglatmaydi. Shunchaki bu kabi ayollar ko‘pincha tanlovda xatoga yo‘l qo‘yadi. Chunki qarshi jins vakillarining xatti-harakati ular uchun noma’lum dunyo bo‘lib kelgan. Shuning uchun ham qiz bolalarning tarbiyasiga chaqaloqlik paytidanoq otalar ham xuddi onalar kabi katta mas’uliyatni yelkaga olishi va munosabat borasida juda e’tiborli bo‘lishi talab etiladi. | 70 | 3,484 |
Ayollar | Qosh shakli xarakter haqida nimalarni so‘zlaydi? Yulduzlar misolida izoh beramiz (foto) | Ma’lumki, yuz tuzilishi, shakli odamning fe’l-atvori haqida ko‘p narsalarni oshkor qiladi. Shuningdek, qoshlar ham insonning xarakteri haqida xabar berishi mumkin. Qoshga ishlov berilmasdan avval qanday shaklda bo‘lganiga qarab, inson o‘zi haqida qiziqarli xususiyatlarni bilib olsa bo‘ladi.
Yarim oy shakli
Beyonse
Odatda qoshlari yarim oy shaklidagi odamlar haqiqiy altruistlardir. Ular doimo boshqalarning ehtiyojlari haqida o‘ylashga harakat qiladi. Bunday qosh egalari, ehtimol, juda yumshoq va g‘amxo‘r bo‘lib ularning yordamiga va maslahatiga muhtoj bo‘lgan do‘stlar esa hamisha topiladi.
To‘g‘ri qoshlar
Natali Portman
To‘g‘ri qosh egalari qaror qabul qilishda his-tuyg‘ulariga emas, balki aqlga tayanadi. Bunday insonlar tartib-intizomni juda yaxshi ko‘radi va har bir ishni belgilangan aniq reja asosida amalga oshiradi. Ular qayerda qanday holatda bo‘lishni biladi, shuning uchun ham atrofdagilar bu kabi qosh egalariga sovuqqon, deb baho beradi.
Uchi o‘tkir qoshlar
Demi Lovato
Agar qoshlarning uchi o‘tkir shaklda bo‘lsa, demak, bunday insonlar tabiatan reaktiv. Bunday insonlar hissiyotlarga berilgan bo‘lib, yashin tezligida qaror qabul qiladi, afsuski, shoshqaloqlik bilan ish yuritadi. Xarakterga ko‘ra, juda tez qaror qabul qilish natijasida hech narsani uzoq o‘ylab ko‘rmaydi.
Uzun qoshlar
Kim Kardashyan
Qoshlari uzun insonlar haqiqiy energiya zaxirasiga ega. Muammolari bilan baham ko‘radigan do‘st va tanishlari bo‘lsa, bunday qosh egalarining barchasi ularni tinglashga vaqt topadi. Tinglay olishni yaxshi ko‘rganligi uchun ham ularda ijobiy energiya yetarli bo‘ladi.
Qisqa qoshlar
Ariana Grande
Qisqa qoshli qizlar odatda xotirjamlik shiori ostida yashaydi. Shuningdek, bunday qosh egalari dramatizatsiya qilishga moyil bo‘lgan odamlardan nafratlanishi mumkin. To‘polon, janjal bunday qosh egalari uchun emas. Shuningdek, ular g‘iybatdan yiroq, boshqa odamlarni muhokama qilish va hukm chiqarishni yomon ko‘radi. Afsuski, ushbu maqtovga sazovor xususiyati tufayli ba’zi hamkasb va tanishlar ularni do‘stona deb hisoblamaydi.
Ko‘tarilgan qoshlar
Oliviya Uayld
O‘tkir qoshlar egasi tabiatan mukammallikka ergashadi. Ular hamisha o‘zini tanqid qiladi va boshqalarga ham yuqori talablarni qo‘yadi. Albatta, mukammallikka intilish kerak, ammo hamma narsaning ham me’yori yaxshi.
Qalin qoshlar
Kara Delevin
Qalin qosh egalari o‘ziga juda ishonadi, shuningdek, maqtovni yoqtirmaydi. Shu bilan birga, ular o‘z fikrini batafsil ifoda etadi. Ammo bu atrofdagilarning g‘ashini keltirish mumkin. Lekin yaxshi kayfiyat va faol hayot pozitsiyasi uchun ularni yaxshi ko‘radiganlar ham talaygina.
Ingichka qoshlar
Sharliz Teron
Ingichka qoshlar ko‘pincha qat’iylik belgisi hisoblanadi. Ammo ularning o‘jarligi ham o‘ziga yetarli darajada bo‘ladi. Bunday qosh egalari biror maqsad sari intilsa, albatta, har qanday yo‘l bilan unga erishadi. Ularning xarakterida olg‘a intilish shiori mavjud, lekin oila va do‘stlar davrasida munosabatlarni biroz yumshatish zarur. | 87 | 2,978 |
Ayollar | Tabiiy charmni qalbakisidan qanday ajratish mumkin? | Charmdan qilingan buyumlarni tanlashda ko‘pincha sotuvchi qalbaki narsani tabiiy matodan qilingan deb aldayaptimi yoki haqiqatan ham bizga asl va sifatli buyumni taklif qilayaptimi deb o‘ylanib qolamiz. Charmdan qilingan buyumlarning aslligini aniqlab, ishonch bilan haqiqatga erishish juda muhim. Buni qanday amalga oshirish mumkin?
Eng samarali va hammasidan ko‘ra ommaboproq bo‘lgan usul – materialga barmoqlarni tekkizish. Tabiiy charm sizning teginishingiz natijasida darhol isiydi. Qalbaki charm esa avvalgidek sovuq holida qoladi. Bu usulning samaradorligi salqin ob-havoda ortadi.
Shuningdek materialning ishlov berilmagan qismiga e’tibor berish juda muhim. Uni masalan oyoq kiyimning bog‘ichlari atrofidan topish mumkin. Bu joydagi qalbakilik yupqa qatlamdan qilingan qoplamaning o‘ziga xos qatlamini namoyish qiladi. Yo‘l qo‘yilishi mumkin bo‘lgan holat – ustiga sun’iy charm yelimlab yopishtirilgan mato. Tabiiy charm esa ancha mahkam va qalin bo‘lgan birgina qatlamdan tashkil topgan bo‘ladi.
Charm ustiga suv tekkizish orqali uni tekshirib ko‘rish ham yomon usul emas. Shubha tug‘dirayotgan charm ustiga bir-ikki tomchi suv tomizing. Haqiqiy charm suvni o‘ziga singdirib oladi va biroz qoramtirroq bo‘lib qoladi. Qalbakisidan esa suv tomchilari shu ondayoq oqib ketadi. Bundan tashqari, tabiiy charmdan qilingan buyumlarga albatta charmli namunalar ilova qilinadi. Ular odatda sun’iy charmdan qilingan buyumlarda ishlatiladigan matolardan ancha qalinroq bo‘ladi.
Mana ko‘rayapsizki, charmdan qilingan buyumlarning tabiiylik va sifat darajasini aniqlash juda oson ekan. | 51 | 1,582 |
Ayollar | Kundalik obraz uchun ayni muddao bo‘lgan soch turmaklari | Har kuni sochini qanday turmaklashni bilmay boshi qotgan ayol-qizlar uchun asqatadigan tavsiyalarni havola qilamiz.
Hajm berilgan sochlar
Sochlarni turmaklashga ulgurmasangiz, shunchaki shishirib, ustidan lak seping. Ammo notabiiy ko‘rinib qolmasligiga e’tibor bering.
Tekis yoyilgan sochlar
Sochlarni tekis qilib yoyish hamisha urfda bo‘ladi. Opa-singil Kardashyanlar uchun sevimli bo‘lgan soch turmagi uchun konditsionerni ayamaslik kerak. Sochlarni dazmol yordamida tekislashni ham unutmang. Laminatsiya qildirish orqali esa sochlarni uzoq vaqt tekis turishiga erishish mumkin.
Sochning bir qismini yuz chetiga tushirish
Sochni yig‘ib yoki o‘rab, bir qismini yuzning chetidan tushirish kerak.
“Malvinka”
Ushbu soch turmagi “Oqsoch. Yolg‘iz ona” serialidan keyin mashhurlikka erishgan. Undagi bosh qahramon aksariyat hollarda shunday soch turmagi bilan ko‘rinish beradi. Buning uchun sochni nomiga jingalak qilish yoki tekis qilib yig‘ish mumkin.
Tabiiy jingalak
Jingalak sochlaringizni tekislashga urinmang. Nomiga qilingan jingalak sochlar obrazga o‘ziga xoslik qo‘shadi. Parvarish va oziqlantirishga e’tibor bering. Ana shunda ham tartibli, ham zamonaviy ko‘rinadi. Shunchaki yoysangiz, tepadan yig‘sangiz ham bo‘ladi. | 56 | 1,228 |
Ayollar | Taniqli vizajist ayollar soch va yuz parvarishi borasida yo‘l qo‘yiladigan xatolarni sanab o‘tdi | Aksariyat ayollar to‘y marosimlariga, tug‘ilgan kun bazmlariga, albatta, pardoz qilib boradi. Buning uchun ko‘proq go‘zallik salonlari xizmatidan foydalanadi. Biroq makiyaj paytida masterning qanday kosmetik vositalarni ishlatayotganiga ahamiyat bermay, katta xatoga yo‘l qo‘yadi. Boisi boshqa mijozlarga ishlatilgan kist, lab bo‘yog‘i va tushlardan foydalanish salbiy oqibatlarga olib kelishi mumkin.
Taniqli vizajist Yulduz Rajabova soch va yuz parvarishi borasida ayollar har kuni yo‘l qo‘yadigan xatolar haqida aytib o‘tdi.
Skrin: YouTube
Odatda ko‘pchilik opa-singillarimiz tush ishlatishdan oldin uning cho‘tkasini bir necha bor bosim bilan kirgizib chiqaradi. Hech qachon tushni bunday ishlatish mumkin emas. Chunki tushning ichiga havo kirib, uning sifati tez buzilishiga olib keladi.
Skrin: YouTube
Foydalanishdan oldin cho‘tkani shunchaki bir marta yengil aylantirib oling va ishlatayotganda tush og‘zini barmog‘ingiz bilan berkitib turing. Tushga qanchalik kam havo kirsa, u shunchalik ko‘p vaqt sizga xizmat qiladi.
Aksariyat ayollarimiz odatda fendan foydalanayotganda sochlarini pastdan boshlab quritishni boshlaydi. Ammo sochga past qismidan issiq havo berish uning chigallashishiga va palapartish qurishiga olib keladi.
Skrin: YouTube
Shuning uchun fenda sochlarimizning tepasidan pastga qarab, qo‘llarimiz bilan silab quritishimiz kerak. Shu holatdagi sochlar shishib ham ketmaydi, chigal ham bo‘lmaydi.
Skrin: YouTube
Ko‘pchilik opa-singillarimiz kun davomida yuz upasidan bir necha marotaba foydalanishadi. Uni ustma-ust surtish to‘g‘ri emas. Sababi mazkur kosmetik vositadan pardozdan so‘nggina foydalangan ma’qul. Qolgan vaqt uni takror ishlatish tavsiya qilinmaydi.
Skrin: YouTube
Skrin: YouTube
Ko‘pchilik ayollarimiz sochni tepa qismdan boshlab taraydi. Afsuski, bunday usulda tarash sochlarning tez sinishiga va gullashiga olib keladi. Shuning uchun sochni uchidan boshlab, chigallarini yechib tarash lozim. Bu usulda taralgan sochlarga shikast yetmay, tez o‘sadi.
Skrin: YouTube
Aksariyat opa-singillarimiz “Sochimni o‘zim turmaklayman. Ammo sochlarimning uchi dag‘al, jonsiz, quruq bo‘lib qolgan. Bitta ro‘mol taqib yoki sviter kiyib yechsam, sochlarim to‘zib ketadi”, deyishadi.
Skrin: YouTube
Bunday muammolarga duch kelmaslik uchun har sochingizni yuvganingizdan so‘ng, albatta, balzamdan foydalaning. Lekin ba’zi ayollarimiz sochimga balzam surmayman, chunki to‘kiladi deydi. Agar balzam soch ildiziga emas, uchlariga surilsa, turmaklar chiroyli chiqadi.
Aksariyat ayollarimiz to‘y marosimlariga, tug‘ilgan kun bazmlariga, albatta, pardoz qilishadi. Buning uchun ko‘proq go‘zallik salonlaridagi masterlar xizmatidan foydalanadi. Biroq makiyaj paytida masterning qanday kosmetik vositalarni ishlatayotganiga ahamiyat bermaydi.
Skrin: YouTube
Yuzingiz avvalo o‘zingizga kerak. Shuning uchun pardozchining ishlatayotgan har bir kosmetik vositasiga e’tiborli bo‘lish kerak, misol uchun, lab qalami. Master sizni labingizga ishlatishdan oldin uni, albatta, uchlab olishi shart. Sababi sizdan oldingi mijozning labidagi infeksiyalar qalamning uchida qolgan bo‘lishi mumkin. Har doim lab qalamidan uchlab foydalanishni unutmang.
Skrin: YouTube
Skrin: YouTube
Bu xatolik ham aynan kosmetik vositalar bilan bog‘lik. Go‘zallik salonida vizajist sizga lab bo‘yog‘ini cho‘tkasida surtmasligi kerak. Chunki yuqorida aytganimdek, sizdan oldingi mijozga uni surtgan bo‘lsa, mikrob cho‘tkada qolib ketadi va bu sizga o‘tishi mumkin. Shuning uchun lab bo‘yog‘ini surishdan oldin uni temir yuzaga chiqarib, yangi kist yordamida surishi lozim.
Skrin: YouTube
Skrin: YouTube
Aynan shu kosmetika vositalarida ko‘z va kipriklarda bo‘ladigan infeksiyalar saqlanib qolishi va ishlatgan vaqtingizda sizga o‘tishi mumkin.
Skrin: YouTube
So‘nggi xatolik qosh bo‘yash bilan bog‘lik. Ko‘pchilik ayollarimiz qoshlarini barcha qismini bir xil rangga bo‘yab oladi. Lekin chetdan qaraganda bu juda xunuk ko‘rinadi. Shuning uchun qoshning oldi qismi sal ochroq, keyingi qismlari esa to‘qlashib borishi kerak.
Skrin: YouTube | 96 | 4,050 |
Ayollar | Qanday qilib uyqudan yaxshi kayfiyat bilan uyg‘onish mumkin? | Ertalabki paytlar hammamiz uchun ham og‘ir bo‘ladi. Soat qo‘ng‘irog‘i ovozidan uyg‘onib ketasiz va krovatda yana biroz qola olmasligingizdan jahlingiz chiqadi.
Uorvik universiteti tadqiqotlarining natijalariga ko‘ra, baxtli odamlar ko‘proq sermahsul bo‘lishar ekan. Va biz ham o‘zimizni yaxshi his qilsak, yashash ancha osonlashishini tajribalardan bilamiz.
Ertalabki kayfiyatni ko‘tarish uchun, uydan chiqishdan oldin quyidagi usullarni sinab ko‘ring.
Mashqlar endorfinlar (kayfiyatni yaxshilash bilan bog‘liq bo‘lgan miyadagi kimyoviy moddalar) tufayli sizni tetiklashtiradi. 15 daqiqalik unchalik katta bo‘lmagan mashqlar to‘plami yaxshi kayfiyat uchun ko‘plab endorfinlarni chiqarishga yordam beradi.
Meditatsiya stressni ketkazishga yordam beradi. Tayyorlanish vaqtida meditatsiya qilish uchun to‘xtab oling. Kaliforniya universiteti olimlari meditatsiya paytida paydo bo‘ladigan tushunish stress gormoni — kortizolning ishlab chiqilishini pasaytirishga yordam berishini aniqladilar.
Jilmayish, hatto zo‘raki bo‘lsa ham, tuyg‘ularimizga ijobiy ta’sir ko‘rsatadi va stress darajasini kamaytiradi. Yuz bilan bog‘liq bo‘lgan gipotezalarga ko‘ra, miya jilmayish uchun zarur bo‘lgan yuz mushaklarining o‘zgarishini hissiyotlarning ijobiy ifodasi sifatida qabul qiladi. Shuning uchun ertalabki ma’yuslikni to‘xtatish uchun tabassum qiling.
Hidlarning hissiyot holatiga ta’sirini tekshiruvchi tadqiqotlar vanilning tinchlantirish va orom oldirish xususiyatlari borligini isbotladilar.
Krovatingiz yoniga vanilli sham yoqib qo‘ying yoki dush uchun vanilli vosita sotib oling.
Olimlar sog‘inish va ijobiy hissiyotlar orasidagi aloqani aniqladilar: sevgini boshdan kechirgan paytlarni eslash miyani bu hissiyotlarni qayta takrorlashga majbur qiladi.
Baxtli onlaringizni eslash uchun, telefoningizga o‘zingizning bolalikdagi suratlaringizni yoki do‘stlaringiz bilan tushgan selfilarni tashlab qo‘ying.
Yaxshi uglevodlarni iste’mol qilish kayfiyat uzatuvchi gormon – serotonin miqdorini oshiradi. Tarkibida triptofan yuqori bo‘lgan oziq-ovqatlar: banan, yogurt, bug‘doy, tuxum va yong‘oqlarni ko‘proq iste’mol qiling. Bu oziq-ovqatlar sifatli nonushta uchun ajoyib masalliqlar bo‘lib xizmat qiladi!
Manba: “Layfxaker” | 60 | 2,211 |
Ayollar | Louis Vuitton brendidan navbatdagi original aksessuarlar: stakan-sumka va sabzi-brelok | Louis Vuitton kuz-qish kolleksiyasidan ikkita original aksessuarni — qahva stakani shaklidagi sumka va kalit solishga mo‘ljallangan sabzi-brelok ishlab chiqardi, deb xabar beradi “Korrespondent.net”.
Brendning kreativ direktori Virjil Ablo tomonidan yaratilgan mazkur aksessuarlar toza charmdan ishlab chiqarilgan va fransuz moda uyining monogrammalari bilan bezatilgan.
Stakan ko‘rinishidagi sumkada yelkadan o‘tkazib olinadigan tasma, och yashil bargli brelokda esa kumushrang zamok ham bor.
Brend veb-saytida Coffee Cup Pouch sumkasi 2230 dollarga, Carrot Pouch esa 1330 dollarga baholangan. | 86 | 596 |
Ayollar | Maishiy texnikalarning faqat narxini oshiruvchi keraksiz funksiyalari | Kundalik hayotda ro‘zg‘or uchun yordam beradigan ko‘p funksiyali qurilma sotib olish kerakmi? Ammo ishlab chiqaruvchilar uskunalarni qimmatroq sotish uchun qanday hiyla-nayranglardan foydalanishini bilib oling.
Changyutkich
Avvalo, qurilmaning kuchi va g‘ildiraklarga e’tibor berish kerak. Katta xonadonlar uchun shnurning uzunligi muhim. Chang qoplari yoki konteyner har kimning xohishiga bog‘liq, bu tozalash sifatiga ta’sir qilmaydi. Lekin chang qoplarini muntazam ravishda sotib olish kerak bo‘ladi. Qurilmaning cho‘tkasiga o‘ralgan sochlarni kesib tashlaydigan qo‘shimcha maxsus pichoqqa ega bo‘lsa, bu ko‘pchilikka yoqadi. Agar xonadonning yengil bo‘yalgan devorlari bo‘lsa, rezina qoplamali changyutgich kerak bo‘ladi, aks holda devorda qora chiziqlar yuzaga keladi.
Xushbo‘y hid taratuvchi changyutgichlar biroz shubhali. Xushbo‘y hid tozalashdan keyin bir necha soat ichida yo‘qoladi. Yaltiroq yoki shaffof korpusli changyutgich yangi bo‘lgandagina chiroyli ko‘rinadi, keyin esa ichida, albatta, to‘planib qoladigan chang va kir tufayli chiroyli ko‘rinishini yo‘qotadi. Yuvish funksiyasiga ega changyutgichlarni tozalashdan keyin to‘g‘ri yuvish uchun vaqt bo‘lmasa, yoqimsiz hid paydo bo‘ladi. Kir konteynerni tozalashga vaqt yo‘qotishdan ko‘ra, polni yaxshi latta bilan yuvish yaxshiroqdir.
Kir yuvish mashinasi
Kir yuvish mashinasini tanlashga ko‘pincha uning o‘lchamlari ta’sir qiladi. Shu sababli, ishlab chiqaruvchi kompaniyalarning muhandislari har bir santimetr uchun kurashib, keng baraban bilan ixcham modelni yaratishga harakat qilmoqda. Shunday qilib, oltin o‘rtachani tanlash lozim. Hajmidan tashqari, energiya samaradorligi ham muhim.
Tavsiya etilgan dasturlarning soni emas, balki yuvish paytida suv haroratini va aylanishlar sonini sozlash qobiliyati muhim ahamiyatga ega. Agar bunday funksiya mavjud bo‘lsa (deyarli barcha zamonaviy mashinalarda mavjud), har qanday dasturni o‘rnatish mumkin. Djinsi shimlar, bolalar kiyimlari, to‘q rangli va yengil kiyimlar – bu kir yuvish mashinasining xotirasiga o‘rnatilgan harorat va tezlikning variantlaridan boshqa narsa emas. Bug‘li yuvish funksiyasi yomon emas, lekin bu bilan faqatgina kir yuvish mashinasining narxi oshadi xolos. Quritish funksiyasiga ega mashinalar kurtka va yostiqlar uchun juda mos keladi. Bundan tashqari, yuvilgandan keyin kirlarini osib qo‘yish uchun joyi yo‘q bo‘lganlar uchun ham yaxshi. Ushbu funksiyaga ega kir yuvish mashinalari ikki baravar qimmat hamda elektr energiyasi uchun ko‘proq pul to‘lash kerak bo‘ladi.
Muzlatkich
Muzlatkich har doim ishlab turgani sababli, energiya sarfiga e’tibor berish kerak. Sovutkichning o‘lchamini tanlashda oila a’zolarining soni hamda sotib olinadigan mahsulotlar miqdori inobatga olinishi zarur. Barcha modellarda ham mavjud bo‘lmagan foydali funksiyalardan biri – bu yoqimsiz hidlarni o‘zlashtiradigan maxsus ichki qoplama va uglerod filtrlari mavjudligini ta’kidlash mumkin.
O‘rnatilgan muzgenerator faqat o‘z hayotini sovuq ichimliklarsiz tasavvur qila olmaydiganlar uchun kerak. Aks holda, oddiy muz bo‘laklari uchun oddiy idishlar yetarli va ular muzlatkichda ko‘p joy egallamaydi. Vitamin Plus funksiyasi C vitamini bilan to‘yingan meva va sabzavotlarni qo‘shimcha ravishda foydali xususiyatlarini saqlab qolish va saqlash muddatini uzaytiradi. Ammo muzlatkichga bu kabi mahsulotlar qo‘yilsa-chi, degan savol tug‘ilishi mumkin. Qo‘shimcha idishlar va javonlar ko‘pincha ortiqcha bo‘lib, katta joyni egallaydi. Masofadan boshqarish pulti bilan ishlab chiqarilayotgan muzlatkichlar internetga ulangan maishiy texnikalar orasida yangi tendensiyasidir. Ehtimol, yaqin kelajakda smartfon orqali uskunani boshqarish imkoniyati paydo bo‘lishishi ham mumkin.
Idish yuvish mashinasi
Eng ko‘p ishlatiladigan dastur – tez yuvish darajasi 40 daqiqagacha. Idishlarni yuvish vositalarisiz yuvadigan dastur ham qulay. Idishlar kichik bo‘lsa, ularni tez yuvish mumkin va to‘liq aylanish uchun hatto mashinada ham qoldirish mumkin.
Ko‘pgina qo‘shimcha dasturlar odatda 4-6 ta yetadi. Grafik interfeysga ega rangli ekran chiroyli bo‘lishi mumkin, ammo idishlarni yuvish sifatiga hech qanday ta’sir ko‘rsatmaydi. Masofadan boshqarish funksiyasi tufayli idish yuvish mashinasining narxi, shubhasiz, yuqoriroq bo‘ladi, lekin idishlar kuniga bir necha marta yuvilmasa, energiya tejamkorligi unchalik sezilarli darajada bo‘lmaydi. | 69 | 4,355 |
Ayollar | Uslubga putur yetkazadi: kiyim xarid qilishda xatoga yo‘l qo‘yishning 7 sababi | Xaridlar muvaffaqiyatli bo‘lishi uchun oqilona fikr yuritish kerak. Quyida esa qanday qilib behuda vaqt va pul sarflamaslik hamda foydasiz xaridlardan qochish kerakligi haqida ma’lumotlar bilan tanishish mumkin.
Birinchi duch kelgan do‘kondan xarid qilish
Bu dangasalikning ham belgisi. Biror narsa sotib olishdan avval bir necha do‘konlarni aylanib chiqishga erinchoqlik qilmaslik zarur. Shundagina sotib olinishi kerak bo‘lgan buyum assortimentini tomosha qilish va ularni taqqoslash imkoni paydo bo‘ladi. Agar savdo markazlarida yurish ortiqcha jismoniy ish bo‘lsa, u holda onlayn xarid qilish ham mumkin. Faqatgina onlayn savdoda kataloglarni ko‘rib chiqish uchun ko‘proq vaqt sarflanadi.
Kerakli buyumlar ro‘yxatini tuzmaslik
Do‘konga kirgan zahoti har kim ham nima sotib olish kerakligi yodidan chiqib, butunlay keraksiz narsalarni xarid qiladi. Bu ham eng katta kamchilik bo‘lib, aslida nima kerak va nima muhim emasligi haqida yaxshilab o‘ylab, reja tuzib olish zarur. Balki xarid qilinishi kerak bo‘lgan narsalar ro‘yxatini ham tuzish kerak. Ushbu usul pulni tejashga va xarid chog‘ida keraksiz narsa sotib olmaslikka yordam beradi.
Qimmat degani yaxshi degani emas
Haqiqatan ham ayrim narsalar bahosiga yarasha sifatli bo‘ladi. Ammo doim ham shunday bo‘ladi degani emas. Aksariyat hollarda sifatli narsalar ham arzon bo‘lishi va bu bilan pulni tejash ham mumkin. Kerakli kiyim, masalan, oddiy oppoq futbolka xarid qilish uchun mashhur brend nomiga e’tibor berish tavsiya etilmaydi. Shunchaki, oq va paxta matoli futbolkalar ham ulardan deyarli farq qilmaydi. Ammo bu borada pul tejaladi.
Trendlarni kuzatib borish
Hech qachon kiyim-kechaklarni zamonaviy bo‘lganligi uchun sotib olmaslik kerak. Avvalo, tashqi ko‘rinishga mosligi va qulayligiga e’tibor qaratish zarur. Misol uchun, yelka qismi hajmli bo‘lgan bluzkalar yelkalari keng va gavdali qizlar uchun to‘g‘ri kelmaydi. Ular qomatni yanada xunukroq ko‘rsatib qo‘yishi ham mumkin.
Yangiliklarni sinab ko‘rishdan qo‘rqish
Do‘kondan doim odatdagidek libos sotib olish ham yana bir kamchilikdir. Yangi uslubni sinab ko‘rishdan cho‘chimaslik zarur. Chunki xatolar tufayli inson o‘z ustida ishlaydi va tajribalar orttiradi. Bu narsa mos kelmaydi, deb oldindan qaror chiqarishga shoshmaslik kerak. Masalan, hamisha qora yoki jigarrang kiyim kiyishni odat qilgan qizlar o‘zini yorqin ranglardagi libos bilan o‘zgartirib yuborishi mumkin. Bu kabi tajribalar foydali bo‘lib, shaxsiy uslubni shakllantirishga yordam beradi.
O‘lchamga mos kiyim tanlash
Odatda kiyimlarga bir xil o‘lcham yozilsa-da, aslida ular tubdan farq qilishi mumkin. Shuning uchun raqamlarga emas, balki uni tanada qanday turishiga ahamiyat berish zarur. Chunki ba’zi hollarda bir xil o‘lchamli kiyimlarning biri tor, ikkinchisi esa aksincha ham bo‘ladi. Natijada mos kelmagan kiyimlar garderobni to‘ldirib turishdan boshqasiga yaramaydi.
To‘plamlar haqida o‘ylamaslik
Kiyim sotib olayotganda, ularni nimalar bilan kiyish haqida ham fikr yuritish lozim. Masalan, xarid chog‘ida sariq rangli bluzka yoqib qolgan bo‘lishi mumkin, ammo garderobda u bilan mos keluvchi hech narsaning bo‘lmasligi bluzkani mutlaqo foydasiz kiyimga chiqaradi. Ehtimol, garderobning yuqori qismidan yana bir necha shu kabi kiyimlar ham joy olib ulgurgandir. | 78 | 3,259 |
Ayollar | Yuz terisining qarishiga olib keladigan 6 ta tonggi odat | Hammada ham qandaydir tonggi odatlar mavjud bo‘lishi tabiiy. Ammo ularning tashqi ko‘rinishga ta’sir o‘tkazishini ko‘pchilik bilmaydi. Marie Claire nashri yoshlik bilan xayrlashishga va yuz terisini qarishiga olib keluvchi odatlar haqda so‘z yuritdi.
Juda ko‘p qahva ichish
Ertalab ikki chashka qahva ichgandan keyin oddiy suv ichishni ham unutmaslik lozim. Mutaxassislar ichadigan qahva yoki choy miqdorini iste’mol qilinadigan suvga mos ravishda taqsimlashni tavsiya qiladi. “Bu gidratsiya darajasini kuzatishning ajoyib usuli”, — deydi Julius Fyu Estetik plastik jarrohlik instituti teri klinikasi direktori.
Yetarli miqdorda suyuqlik iste’mol qilmaslik — bu erta qarishga olib kelishi mumkin. Natijada teri nafaqat quruq, balki dag‘al ko‘rinishga kelib qoladi. Shuningdek, teridagi teshiklar yaqqol ko‘rinib turadi, sababi teri suvsizlik tufayli elastikligini yo‘qotadi.
Haddan tashqari ko‘p tozalash
Tungi uyqudan so‘ng terini zo‘riqtirish emas, balki uyg‘otish kerak. U haddan tashqari ko‘p tozalanmasligi va tabiiy yog‘lardan mahrum bo‘lmasligi lozim. “Yuzingizni qaritadigan birinchi narsa — bu haddan tashqari quruqlik”, — deydi Julius Fyu.
Issiqlik va qattiq sovuq havo tufayli qurib ketishdan tashqari, yosh o‘tishi bilan bog‘liq ravishda yog‘ ishlab chiqarish ham kamayadi, terining qurishi yanada ortadi. Natijada ajinlar va teshiklar ko‘paya boshlaydi, yuz rangi oqarib ketadi. Shuning uchun, terapevtik vositalar va skrablar bilan tozalashni kechqurun amalga oshirgan yaxshi, ertalab esa faqat iliq suvdan foydalanish tavsiya etiladi.
Jismoniy mashqlar yetishmasligi
“Mashq qilish yuzda mikrosirkulyatsiyani faollashtiradi, bu esa terining namlanishini yaxshilashga yordam beradi. Odamlar odatda mashg‘ulotdan keyin yoshroq ko‘rinadi”, — deydi doktor Fyu.
Jismoniy mashqlarsiz teri rangi oqarib ko‘rinishi mumkin, shuning uchun ba’zida qomat uchun emas, balki porloq teri uchun mashq qilish kerak. 2015-yilda Aging Cell jurnalida chop etilgan tadqiqotga ko‘ra, muntazam jismoniy faollik teri qarishining oldini olishga yordam beradi. Bu kunni sport zalida o‘tkazish shart degani emas. Atigi kuniga 20 daqiqa mashq qilish yoshlikni uzoqroq muddatga saqlab qolish uchun kifoya.
Himoya vositalaridan foydalanmaslik
“Quyoshning ultrabinafsha nurlari xavfini yaxshi bilsangiz ham, diqqat qilish kerak bo‘lgan yana bir tashqi tahdid mavjud: ifloslantiruvchi moddalar, — deydi dermatolog Joys Imaxiyerobo-Ip. — Atrof-muhitimiz tobora ifloslanib bormoqda. Erkin radikallar teriga ta’sir qiladi, bu tadqiqotlar erta qarishni keltirib chiqaradi”.
Terini himoya qilish uchun ertalab namlantiruvchi vosita qo‘llashdan oldin antioksidant sivorotkadan foydalanish lozim. C, E vitaminlari, ferul kislotasi, ko‘k choy yoki likopen tarkibli vositalarni ishlatish tavsiya etiladi.
Ko‘z parvarishining yetarli emasligi
Yuzning oval shakli juda sekin o‘zgaradi, ammo ko‘z atrofidagi teri bir necha yil ichida ajinlar bilan qoplanishi mumkin. Bu bir narsani anglatadi: bu sohaga imkon qadar ko‘proq e’tibor berilishi kerak. Ertalab va kechqurun teriga mos keladigan ko‘z kremidan foydalanish lozim. Agar terining osilishidan xavotirda bo‘lsangiz, gialuron kislotasini qo‘llash yoki ko‘zlar ostida qora doiralar bo‘lsa, kofeinni nazorat qilish muhim hisoblanadi. Patchlar terini barcha holatlarda qutqara olmaydi, lekin ba’zilarida foydali bo‘ladi. Bundan tashqari, quyoshdan saqlaydigan ko‘zoynak taqish juda ham muhim.
Kosmetik vositadan noto‘g‘ri foydalanish
Ajin, chandiqlar yoki yoshga xos dog‘larni yopish uchun tonal kremini qalin qo‘llab, uni upa bilan yopish odati mavjud. Afsuski, bu bilan ajinlar faqat tiqilib qolishi mumkin, natijada ular ko‘zga yaqqol tashlanadi, ayniqsa, teri quruq bo‘lsa.
Bunday teriga ajinlarni tekislash uchun gialuron kislotasi kabi namlantiruvchi moddalarni o‘z ichiga olgan kosmetik mahsulot kerak. Uni sponj yordamida teri yuzasiga yupqa qilib qo‘llash, shundan so‘ng boshqa vositalardan foydalanish mumkin. | 56 | 3,941 |
Ayollar | Dazmolni o‘chirishni unutib qo‘ymaslikka yordam beradigan 3 ta layfxak | Odatiy harakatlar ko‘pincha avtomatik ravishda, ularga e’tibor bermasdan amalga oshiriladi. Dazmolni o‘chirishni unutib qo‘yish — bu sizni ishga borganingizda ta’qib qiladigan eng yomon vaziyatlardan biri hisoblanadi. Haqiqatan ham dazmolni o‘chirishni unutib qo‘yish mumkin, ayniqsa shoshilinch ravishda ko‘chaga chiqishdan oldin kiyimingizni dazmollashingiz mumkin bo‘lganda bu holat yuz berishi mumkin. “Goryashaya izba” nashri dazmolni o‘chirishni unutib qo‘ymaslikka yordam beruvchi layfxaklarni taqdim etdi.
Telefoningizda o‘chirilgan dazmolni suratga oling
Dazmol, pech yoki qulflangan eshikni suratga olishni odatga aylantiring. Agar bu ishni unutib qo‘ysangiz ham telefon shubhasiz dalillarni saqlaydi. Muhimi sana va vaqtni yozib qo‘ying. Agar suratga olish zerikarli bo‘lsa, sizga kerak bo‘lgan hamma narsalarning o‘chirilgani va yopilgani aks etgan batafsil hikoya bilan video xabarlarni yozib olishingiz mumkin.
Boshqa ishga e’tibor qarating
Dazmolning vilkasini rozetkadan chiqarib oling va shu vaqtda boshqa ishlarni bajaring. Nostandart harakat diqqatni ma’lum bir daqiqaga qaratadi. Shundan keyin dazmolni o‘chirib qo‘yganingizni unutmaysiz. Usul samarali bo‘lishi uchun ishlarni vaqti-vaqti bilan o‘zgartirgan ma’qul.
Eslatma plakatini osib qo‘ying
Uydan chiqishdan oldin bajarishingiz kerak bo‘lgan barcha vazifalar ro‘yxatini yozing: dazmolni, chiroqlarni o‘chiring, suvni tekshiring. Uni ko‘p ko‘zingiz tushadigan joyga joylashtiring. Masalan, old eshikka osib qo‘ying. Plakat qanchalik yorqin bo‘lsa, shuncha yaxshi. Har bir harakat uchun belgi va imzo qo‘yish mumkin. Bu qo‘shimcha e’tibor talab qiladi va shu bilan birga hamma narsani o‘chirganingizni eslashga yordam beradi. | 70 | 1,700 |
Ayollar | Hermès qo‘ziqorindan sumka ishlab chiqara boshladi | Fransiyaning Hermes moda uyi ekologik toza materiallarni ishlab chiqaruvchi kompaniya − MycoWorks bilan hamkorlik qila boshladi, deb yozadi Esquire. Ular birgalikda qo‘ziqorin mitseliyasiga asoslangan charmga o‘xshash materiallardan Victoria sumka modelini chiqardi.
Sylvania deb nomlangan kompaniyaning yangi tikilgan sumkasi juda nozik qo‘ziqorin terisi hisoblanadi. Charmni ishlab chiqarish uchun mitseliy maxsus ozuqaviy muhitda o‘stiriladi, u yerda silliq qatlam hosil qilinadi, keyin quritiladi va qayta ishlanadi. Odatda moda uyining an’anaviy texnologiyalari bo‘yicha Hermes xodimlari tomonidan allaqachon teri uchun ishlatiladigan material ajratilgan va bo‘yalgan.
Fransuz brendining vakillari so‘zlariga ko‘ra, qo‘ziqorin “terisi”ning sifati va ko‘rinishi tabiiysidan kam emas. MycoWorks’ning qarashlari va an’analari Hermes’ning tabiiy xomashyolarga bo‘lgan talab, mukammallik, buyumlarning chidamliligi va hayotiyligini ta’minlash bilan birlashadi”, − deydi Hermes moda uyi direktori Per-Aleksis Dyuma. | 50 | 1,015 |
Ayollar | Kamroq kiyim-kechak sotib olsak, sayyoramizga qanday naf keltirishimiz haqida muhim faktlar | Kedalar parchalanib, yo‘q bo‘lib ketishi uchun 80 yil, bitta futbolka ishlab chiqarish uchun esa 16 ming litr suv kerak bo‘ladi.
Har bir odam kiyim-kechak sotib olayotganda har tomonlama o‘ylab xarid qilishi qanchalik muhim ekani haqida Rossiyaning fashion retail bo‘yicha yetakchi mutaxassisi Petr Kovalenko so‘zlab beradi.
Ichimlik suvi hamma uchun yetgan bo‘lardi
Bitta futbolka ishlab chiqarish uchun 2700 litr suv kerak bo‘ladi, bu bir kishi bir yil davomida iste’mol qiladigan suv miqdori. Bitta jinsi ko‘ylakka ketadigan paxta yetishtirish uchun 10300 litr toza suv kerak. Bir kishi buncha suvni 24 yil davomida ichishi mumkin.
Biz tabiiy matolardan tikilgan kiyimlarni qadrlaymiz. Ko‘pgina brendlar reklamalarida kiyimlar organik paxtadan tayyorlangani aytiladi. Ammo tabiiy paxtadan kiyim ishlab chiqarishning o‘zi sintetikdan ko‘ra ko‘proq resurs talab qiladi. Misol uchun, 100 foiz paxtadan tayyorlangan futbolka ishlab chiqarish uchun poliysterdan tayyorlangan xuddi shunday buyumni ishlab chiqarishga qaraganda o‘n barobar ko‘proq suv kerak bo‘ladi.
O‘rmonlarni saqlab qolamiz
Statistik ma’lumotlarga ko‘ra, kiyim-kechak ishlab chiqarish uchun ishlatiladigan o‘rmonlarning 33 foizi yo‘q bo‘lib ketish arafasida. Kamroq kiyim sotib olsak, o‘zimiz va kelajak avlodlar uchun zarur bo‘lgan kislorod manbasini saqlab qolgan bo‘lamiz.
Havoning tozaligi ta’minlanadi
Nyu-Yorkdagi markazga har uch kunda 18 tonnaga yaqin keraksiz kiyim-kechaklar topshiriladi. Bunday imkoniyat bo‘lmagan mamlakatlarida ular yoqib yuboriladi yoki o‘nlab yillar davomida yo‘q bo‘lib ketmay, sayyoramizni va bizni zaharlaydigan ahlat poligonlarda yotadi.
Yerni asraymiz
Biz kiygan har bir kapron kolgotka o‘ttiz yilgacha parchalanmaydi, bir-ikki marta kiyilgan krossovkaning tag qismi esa sayyoramiz tanasida kamida sakson yil “yashaydi”. Agar krossovkalarni bir necha hafta emas, balki to‘qqiz oy kiysangiz, ularning atmosferadagi CO2 — “uglerod izi” 30 foizga kamayadi.
Nima qilish kerak?
Keraksiz kiyimni nima qilish kerakligining bir qancha samarali variantlari mavjud: uni boshqalarga bering, soting yoki almashtiring yoki kiyimni tartibga solib, o‘zingiz kiying. Libos juda eskirgan va kiyishga yaramaydigan bo‘lsa, utilizatsiya qiling.
Utilizatsiya qilish
Qayta ishlanadigan narsalarni yig‘ish va qayta ishlash uchun barqaror metodologiyani taklif qiladigan yirik kompaniyalar yordamida buni amalga oshirish mumkin, masalan, avtomobil o‘rindiqlariga qoplama ishlab chiqarishda keraksiz kiyimlardan foydalansa bo‘ladi.
Mahalliylashtirish
Kiyim-kechak ishlab chiqaruvchilari uchun yana bir ekologik variant — mahalliylashtirish. Biz qayerda yashasak, o‘sha yerda ishlab chiqarigan kiyimlarni kiyishimiz kerak. Ammo bugungi kunda biz kiyadigan deyarli hamma narsa Xitoyda ishlab chiqarilgan. CO2 izi va transport chiqindilari ishlab chiqarish va import paytida ham atrof-muhitga zarar yetkazadi.
Ortiqcha xarid qilmaslik
Agar sifatli buyumlardan uzoq vaqt foydalansak va ortiqcha kiyim xarid qilmasak, tabiiy resurslarni tejab, sayyoramizga yetkaziladigan zararni kamaytiramiz. Har bir narsani tanlashda ongli ravishda yondashing, o‘zingizga “Bu narsani menga yoqqani va kiyish uchun sotib oldim” deb ayting, keraksiz xaridlar qilmang va sizga qaysi uslub mos kelishini aniqlashtirib oling. Shunda garderobingizdan 100 foiz foydalanasiz. Bunda tonnalab suv va CO2 izi bitta sotib olingan narsa uchun emas, balki bundan ham muhim bo‘lgan narsalarga sarflanadi. Shunga ko‘ra, har bir ongli ravishda olingan narsa bilan tabiatga zarar 10 barobar kamayadi.
Agar biz kiyimni ongli ravishda tanlasak va ularning umrini uzaytirishga harakat qilsak, biz nafaqat atrof-muhitga yordam beramiz, balki sayyoramizga foydasi tegadigan odatlardan biriga ega bo‘lamiz. | 91 | 3,743 |
Ayollar | Brilliantlarga ega dunyodagi eng qimmat erkaklar poyabzali taqdim etildi | Birmingemdagi Borgezie uyi kompaniyasi brilliantlar bilan bezatilgan erkaklar uchun dunyodagi eng qimmat poyabzalni taqdim etdi, deb xabar beradi “Korrespondent.net”.
Brogi deb ataluvchi 150 ming dollarlik oyoq kiyim turi (dekorativ teshiklarga ega yarimpoyabzal) dizayner Kristofer Shellis tomonidan vino rangli charmdan tikilgan bo‘lib, u nafaqat brilliantlar bilan, balki oltin bilan ham bezatilgan. Ularning narxi 150 ming dollarni tashkil etadi.
Modalar uyi oltin bilan qoplangan patakli yarimpoyabzalni 60 ming funt turadigan platinali kamar va 36 ming funtlik charm kurtka bilan kiyishni tavsiya qiladi.
Dizaynerning ta’kidlashicha, u mazkur oyoq kiyimni yaratishda 1558-yilda toj kiydirilgan qirolicha Yelizaveta I dan ilhomlangan.
Bu qadar qimmat oyoq kiyim egasiga uning umrini oxirigacha kafolat beriladi.
Avvalroq Nike brendi Air Force krossovkalarining toshlar bilan bezalgan variantini ishlab chiqargani to‘g‘risida xabar berilgandi.
Dunyodagi eng qimmat narxdagi ayollar oyoq kiyimlari | 72 | 1,003 |
Ayollar | Vaziyatni yanada yomonlashtirasiz: nima uchun bolalarga shirinlik yeyishni taqiqlamaslik kerak? | Bolani kariyes va ortiqcha vazndan himoya qilishga urinib, ota-onalar ko‘pincha farzandlarini shirinlikdan butunlay mahrum qiladilar. Ammo bu noto‘g‘ri: bolalarning to‘liq rivojlanishi uchun shirinliklar ham kerak.
Avvaliga oz-ozdan
3 yoshgacha go‘dak ona suti, bo‘tqa va pyuredan kerakli miqdorda glyukoza oladi. Ammo 3 yoshdan keyin unga asta-sekin zefir, asal, yog‘sizroq muzqaymoq va kremsiz pirojniy berishingiz mumkin.
5 yoshda shokolad tatib ko‘rishi mumkin — avval oq va sutli, keyinchalik esa achchig‘ini. Shirinliklar faqat ovqatdan keyin iste'mol qilinishini tushuntiring va uni hech qachon kechirim yoki mukofot sifatida ishlatmang.
Ko‘pchilik onalar farzandlari ovqatini oxirigacha yeyishi uchun ovqatga shakar qo‘shadi. Bunday qilishning hojati yo‘q, shirin taom tezda odatiy holga aylanadi. Natijada bola oziq-ovqatning tabiiy ta'miga moslasha olmaydi va shirinliklarga qaramlik rivojlanishi mumkin.
Nonushta va tushlik oralig‘ida, sayrda, multfilm tomosha qilayotganda yeyilgan yeguliklar tezda shakarga psixologik qaramlikni keltirib chiqaradi. Shirinliklarga bo‘lgan ishtiyoqning yana bir sababi gormonal kasalliklar yoki qalqonsimon bezning noto‘g‘ri ishlashi bo‘lishi mumkin.
Shirintomoq bolalar ratsioniga albatta, baliq, jigar, o‘rdak va tovuq go‘shti, tuxum, lavlagi, brokkoli, karam, olma qo‘shish kerak. Konfet va shakar esa shokoladdan ko‘ra ko‘proq kariyesga olib keladi.
Mazali va foydali
Tabiiy shokolad tez uglevodlarning eng “sog‘lom” manbai hisoblanadi. U serotonin ishlab chiqarishni rag‘batlantiradigan triptofan aminokislotasini o‘z ichiga oladi. Bu gormon nafaqat kayfiyatni, balki aqliy qobiliyatlarni ham oshiradi. Yana bir aminokislota, fenilalanin xotira, idrok va fikrlashni yaxshilaydi. B1, B2, PP vitaminlari, kalsiy, temir, mis, magniy, kaliy, antioksidantlar asab tizimi uchun muhimdir.
Sorbet - vitamin va minerallarga boy yangi tabiiy sharbat yoki meva va rezavorlar pyuresidan tayyorlangan muzlatilgan shirinlik.
Marmelad — eng foydali meva pyuresi, shakar va jelatindan tayyorlanadi. Chaynaladigan marmeladni xarid qilmagan ma’qul, u juda ko‘p kimyoviy qo‘shimchalarni o‘z ichiga oladi.
Zefir — 80 foizi uglevodlardan iborat va yog‘larni o‘z ichiga olmaydi. Olma pyuresi ishlab chiqarishda ishlatiladi. Oq rangdagi zefirni tanlagan yaxshi, unda bo‘yoqlar bo‘lmaydi. Tarkibda sorbet prefiksi bo‘lgan konservantlar bo‘lmasligi kerak. Zefir tarkibida o‘simlik yog‘i (palma yog‘i, hindiston yong‘og‘i yog‘i yoki sanoat margarini), marshmellou esa shinni yoki makkajo‘xori shakari siropidan tayyorlangan sintetik mahsulotdir.
Myusli batonchalari dastlab davolovchi yegulik bo‘lgan. U ochlikni tezda qondiradi va quvnoqlik tuyg‘usini beradi. Tarkibi don, yong‘oq, rezavorlar, quritilgan mevalarni o‘z ichiga oladi. Tarkibida konservantlar, bo‘yoqlar va shakar, palma yog‘i bo‘lmasligi kerak. Karamel yoki shokoladlilarini tanlamang.
Nimani bilishingiz kerak?
Sun’iy shirin ta’m beruvchi moddalar ko‘pincha saqich, parhez ovqatlar, ichimliklar va qandolat mahsulotlarida mavjud. Ular organizmni shirinliklar bilan to‘yintiradi, ovqat hazm qilish jarayonida insulin faoliyati buziladi. Ammo ayni paytda ular sog‘lom bolaning ratsionida bo‘lishi mumkin emas. Rossiyada ko‘plab sun’iy shirin ta’m beruvchi moddalar bolalar ovqatlarini ishlab chiqarishda taqiqlangan yoki yoshga qarshi ko‘rsatmalarga ega. | 95 | 3,346 |
Ayollar | Mushak massasini yig‘ishga nima xalal beradi? | Siz sport zalida shug‘ullanasiz, ko‘p mashq qilasiz. Natija esa yo‘q va mushaklar siz istagan darajada o‘smayapti. Xatolaringiz nimadan iborat ekanligini bilasizmi?
Muskullarni o‘stirmoqchimisiz — mashq qilinadigan toshlar og‘irligini oshiring. Ammo bu aytishga oson. Og‘ir toshni ko‘tara olmayapsizmi? Sir shundaki, katta og‘irlikdagi mashqlarni onda-sonda bajaring. Sikllar bilan mashq qiling. Yiliga bir necha marta faqat kuch bilan bog‘liq tayanch mashqlarini bajarish oyligini tashkil qiling. Va 1—6 martadan takrorlab 2—3 ta setni bajaring.
Ko‘pincha muskullar sekin o‘sishiga mashq qilish va dam olish o‘rtasidagi muvozanatning buzilishi sabab bo‘ladi. Haftasiga 2—3 ta mashg‘ulot — eng optimal variant. Gap shundaki, organizmning tiklanishi genetika tomonidan dasturlashtirilgan, uni tezlashtirib bo‘lmaydi.
Erkaklar jam bo‘lgan sport zalida suhbatlashib o‘tirmaslik — gunoh. Ammo bunday qilish kerak emas: birinchi o‘rinda o‘z tanangiz ustida diqqat bilan ishlashingiz kerak. Tadqiqotlarga ko‘ra, agar siz mashg‘ulotga psixologik jihatdan kirishgan va shunga diqqatingizni jamlagan bo‘lsangiz, muskullar kuchi 10—12 foizga oshadi.
Agar organizmingizni oziqlantirmasangiz, mushak massasi o‘sishini kutib o‘tirish ham kerak emas. Ovqatlanish to‘la sifatli va muvozanatlashgan bo‘lishi kerak. Organizmingizga zarur oqsil me’yorini hisoblab chiqing, tuxum oqi, chuchuk suv balig‘i, tovuq go‘shtini iloji boricha ko‘proq iste’mol qilishga intiling, sekin uglevodlar — bo‘tqa, sabzavot va boshqalar haqida ham unutmang.
Manba: “Fitmania.by” | 45 | 1,544 |
Ayollar | Bvlgari koronavirusga qarshi dezinfeksiyalovchi gellar taqdim qildi | Boshqa sohalar singari moda sanoati ham koronavirusga qarshi kurashishda faol ekani haqida avvalgi maqolalarimizda to‘xtalgan edik. Ushbu oliyjanob tashabbusni qo‘llab-quvvatlovchi mashhur brendlar soni kundan-kunga ko‘paymoqda. Ular tomonidan nafaqat tibbiyot xodimlari balki oddiy insonlar uchun ham chidamli niqoblar, antiseptiklar va maxsus liboslar ishlab chiqarilmoqda, deb yozadi Elle.
LVМН tarkibiga kiruvchi Rimning jahonga mashhur Bvlgari zargarlik uyi ham bu borada o‘z hissasini qo‘shmay qolmadi. Bir oy avval Spallanzani shifoxonasiga katta miqdorda mablag‘ ajratgan kompaniya, endilikda o‘zining parfyum ishlab chiqarishdagi ancha vaqtlik hamkori bo‘lgan ICR (Industrie Cosmetiche Riunite, Lodi) bilan birgalikda qo‘lni dezinfeksiyalovchi gellarni ishlab chiqarishga qaror qilgan. Ta’kidlanishicha, bir necha yuz ming nusxada ishlab chiqariladigan antiseptik vosita, Italiyaning fuqarolik himoyasi departamenti orqali mamlakatdagi barcha tibbiyot muassasalariga topshiriladi.
Antiseptik xususiyatga ega 5 ta tabiiy mahsulot
Brend bosh direktori Jan Kristof Babenning so‘zlariga qaraganda, Bvlgari hamisha hunarmandlarning “aqlli qo‘llari” ijod va sifat umumlashmasi ijobiy natija berishiga ishongan. Laboratoriyalarda dezinfeksiyalovchi gellarni tayyorlash jarayonida esa, ushbu qo‘llar oldingidan ham ko‘proq jasorat ko‘rsatmoqda. Ular millionlab insonlar hayotini saqlab qolish uchun tinimsiz kurashayotgan shifokorlar, hamshira va ko‘ngillilarni qo‘llab-quvvatlamoqda. | 67 | 1,490 |
Ayollar | Topqirlik va ijodiy yondashuvni o‘stirishga yordam beruvchi odatlar | Biz yangicha fikrlaganimizda o‘ziga xos g‘oyalar paydo bo‘ladi, lekin biz ko‘pincha o‘zimizga o‘zimiz qat’iy chegara belgilaymiz va undan chiqib keta olmaymiz.
Faqat bevosita ishingiz bilan bog‘liq bo‘lganlarini emas, xayolingizga kelgan fikrlarning hammasini yozib qo‘ying. Balki borligiga shubha ham qilmagan muammolaringizni shunday hal qilarsiz.
Lekin ayni vaqtda siz ishlayotgan loyihani eslatadigan fikrlarga alohida e’tibor bering. Ularni qanday qilib amalda tatbiq qilish haqida o‘ylab ko‘ring. Biroz vaqt o‘tgandan keyin unga yangicha nazar bilan qarash uchun bu ro‘yxatga yana qayting.
G‘oyalar va fikrlar yozilgan ro‘yxatning har doim yoningizda bo‘lishiga harakat qiling.
Anchadan beri o‘rganmoqchi bo‘lib yurgan darslar yoki kurslarga yoziling — bu sizdagi ijodkorlikni oshiradi. Siz yangi odamlar bilan tanishasiz, yangi tajribalar orttirasiz, narsalarga boshqa tomondan qaray olasiz.
Bundan tashqari, vazifalarga yangi kelgan odam nuqtai nazari bilan yondashishga harakat qiling. Bizning bilimlarimiz va tajribalarimiz ba’zan muammolarning yechimini ko‘rishimizga to‘sqinlik qiladi. Unga tajribali professional sifatida emas, balki havaskor sifatida qarashga harakat qiling. O‘zingizda bunday odatni rivojlantirish uchun, yangi qiziqishlar orttiring va ishni noldan boshlang.
Biz ko‘pincha muvaffaqiyatsizlikka uchrashdan qo‘rqamiz, lekin aynan barbod bo‘lishlar ba’zan kutilmagan muvaffaqiyatli g‘oyalarga olib keladi.
Omadsizliklarga bo‘lgan munosabatingizni o‘zgartirishga harakat qiling, ularni yashirin kashfiyotlar sifatida qabul qiling.
Manba: “Woman.ru” | 67 | 1,577 |
Ayollar | Yangi yil makiyaji: o‘zingizga mosini tanlang | Yangi yilga ham kam vaqt qoldi, demak ayollar bayram obrazi haqida hozirdan bosh qotirishi mumkin. Yuzingiz bayram kechasida makiyaj surishga tayyor bo‘lishi uchun uni oldindan niqob va pilinglar yordamida tozalash yaxshi natija beradi. Agar o‘z obrazingizni go‘zallik salonida yaratmoqchi bo‘lsangiz, sinovdan o‘tgan sartaroshning qabuliga oldindan yozilib qo‘ying. Odatda bayram arafasida sartarosh va vizajistlarning ish kuni juda tig‘iz bo‘ladi.
O‘z kuchingizga tayanasizmi? Unda albatta qanday ko‘rinishda bo‘lishingizni oldindan aniqlab oling va makiyaj uchun barcha zarur buyumlar — podvodka, ten kabilarni xarid qiling.
Undan keyin yuzingizning qaysi qismiga: ko‘z yoki lablarga urg‘u bermoqchi ekanligingizni aniqlab oling. Ulardan birida to‘xtaling: chunki haddan ortiq yorqin ranglar kishilarning g‘ashini keltirishi mumkin.
Agar bayram oqshomida lablaringizga urg‘u bermoqchi bo‘lsangiz, birinchi navbatda ularga oziqlantiruvchi balzam suring. Keyin ularni salfetka bilan namlab, lab bo‘yog‘i rangidagi qalam bilan kontur chizing.
Bu yo‘l bilan ularga joziba bag‘ishlab, rangning uzoqroq turishini ta’minlaysiz. Va nihoyat, lab bo‘yog‘ini maxsus cho‘tka bilan konturdan boshlab markazga qarab suring.
Ko‘zlarga urg‘u berish yuzga yanada ko‘proq ifoda bag‘ishlovchi, biroq biroz murakkab makiyaj hisoblanadi. Dastlab ko‘z atrofidagi terini ideal holatga keltirish kerak. Buning uchun maxsus niqoblar yoki namlantiruvchi vositadan foydalanish mumkin.
Shundan so‘ng tanlagan variantingizdan kelib chiqib, ko‘zning tashqi burchagiga chiziq tortamiz (strelka). Keyin ten suramiz — yuqori qovoqning o‘rta qismiga ochiqroq, uning tashqi qismiga to‘qroq.
Ko‘zlarning ichki burchaklarini ochiq rangdagi ten bilan ajratamiz. Ten ideal darajada surilganiga ishonchingiz komil bo‘lgandan keyingina kipriklarga tush surish mumkin.
Makiyajning oxirgi bosqichida labingizga urg‘u bermoqchi bo‘lsangiz, ularga biroz yaltiroq zarralar suring. Agar butun e’tiborni ko‘zlaringizga qaratmoqchi bo‘lsangiz, yaltiroq tenlardan foydalaning. Ular yordamida Yangi yil obrazingiz betakror bo‘ladi!
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 45 | 2,244 |
Ayollar | Jun matoli kiyimlarni saqlash bo‘yicha 10 tavsiya | Sovuq haroratda issiq tutadigan va o‘ziga xos obrazga ega bo‘lishga hissa qo‘shadigan “sherst”, ya’ni jun matoli kiyimlarni sifatli saqlashga yordam beradigan tavsiyalar bilan bo‘lishamiz.
Dazmol qilmang
Jun matodan tikilgan kiyimni parli dazmol qilish mumkin, lekin uydagi oddiy dazmoldan foydalanib bo‘lmaydi. Qilingan taqdirda ham, mato kiyib bo‘lmaydigan holatga keladi. Yaxshisi, uni parlangan vannaga ilib qo‘ying.
Maxsus vositalardan foydalaning
Charm, zamsh poyabzal uchun maxsus vosita bo‘lganidek, faqat jun matosi uchun ishlatiladigan vositalar ham bo‘ladi. Bunday vositalarni istalgan maishiy kimyo bo‘limidan xarid qilish mumkin.
Bolalar shampunidan foydalaning
Agar jun matoli kiyimni yuvishga to‘g‘ri kelib qolsa va do‘konga yetib borish uchun imkon bo‘lmasa, oddiy yoki bolalar shampunidan foydalaning.
Faqat sovuq suvda yuving
Bunday matoni faqat va faqat sovuq suvda yuvish kerak. Bu bilan nafaqat kiyim rangi o‘zgarmaydi, balki g‘ijim bo‘lmaydi va unga zarar ham yetmaydi.
Ehtiyot bo‘ling
Jun matoli kiyimni yuvganda ehtiyotkorlik bilan harakatlaning, qattiq ishqalab yubormang. Ushbu matoni teskari tarafidan yuvgan yaxshi. Bunda kardigan, palto yoki sviterda “katishka” paydo bo‘lmaydi.
Tozalashni unutmang
Jun matosidan tikilgan kiyimingizni shkafga qo‘yib qo‘yishdan avval uni, albatta, kiyim uchun maxsus cho‘tka yordamida tozalang. Shunda ushbu kiyim sizga uzoq muddat xizmat qiladi.
Yangilab turing
Jun matosidagi “katishkalar” uning ko‘rinishi xunuk bo‘lishiga sabab bo‘ladi. Ammo ulardan mustaqil ravishda maxsus mashinka yordamida qutilish mumkin.
Formasini o‘zgartirib turing
Agar kiyimning formasini o‘zgartirmoqchi, masalan, yengini kaltalamoqchi bo‘lsangiz, buni yuvgandan keyin amalga oshirgan yaxshi.
Veshalkaga ilmang
Jun matoli sviter yoki kiyimni veshalkada saqlamang va unga ilib qurita ko‘rmang. Bu orqali mato ko‘rinishi buzilishiga sababchi bo‘lishingiz mumkin. Yaxshisi, shkaf polkasida saqlaganingiz ma’qul.
Faqatgina gorizontal quritish
Jun matoli liboslarni faqatgina gorizontal quritganingiz yaxshi. Yuqorida ta’kidlaganidek, quruq sochiq ustiga yoyib qo‘ying, u yuvilgandan keyin namlikni o‘ziga tortib oladi. | 49 | 2,158 |
Ayollar | Yangi yil dasturxonini qanday bezatish kerak? | Eng sevimli bayramlarimizdan biri – Yangi yilga ham oz qoldi. Shu sababli, bayram dasturxoni uchun tayyorlanadigan taomlardan tashqari, dasturxonni qanday tuzashni ham o‘ylashimizga to‘g‘ri keladi.
Ketayotgan yilning tugashi, sizda ham, mehmonlarda ham yoqimli xotira qoldirishi uchun bayram dasturxoni yuqori darajada yorqin, charaqlagan, jonli va quvnoq bezatilishi lozim.
Yangi 2017-yilning yorqin trendi – dasturxonni tabiiy materiallar yordamida bezash. Tabiiy matoli dasturxon va salfetkalardan foydalaning, mayda-chuyda sifatida o‘simliklardan foydalaning va xullas, tabiiylikka urg‘u beruvchi muhit yarating.
Dasturxonning oq yoki qizil ranglisini tanlash mumkin, salfetkalarning esa ko‘zga tashlanib turishi uchun, dasturxon rangidan boshqacha ranglisini tanlagan ma’qul.
Yangi yil dasturxoni – har xil kattalikdagi va turli ( masalan, qorbobo, qorqiz va archa o‘yinchoqlari kabi) shakldagi shamlardan foydalanish uchun juda qulay imkoniyat.
Bayram dasturxoniga bayramona ruh berish maqsadida, boshqacha idishlar, masalan, katta barg shaklidagi va qish fasliga yoki yangi yilga oid rasmli likoplar ishlatish mumkin. Tropik mevalar dasturxon ko‘rkiga ko‘rk qo‘shadi. Faqat gulli emas, balki shaffof idishlar ham ishlatish mumkin. Har qanday idishlar uchun ham tillarang ovqatlanish anjomlari mos tushaveradi.
Bayram dasturxonini siz qanday bezatasiz? | 45 | 1,359 |
Ayollar | Qazg‘oqdan qanday qutulish mumkin: eng oddiy va samarali usullar | Odatda erkak va ayollarda eng ko‘p uchraydigan muammolarning biri ham sochda qazg‘oqning paydo bo‘lishidir. Wday nashri uni bartaraf etishga yordam beradigan eng oddiy, ammo samarali usullar bilan bo‘lishdi.
Avalo qazg‘oq nima ekanini aniqlab olish zarur. Keyin u bilan qanday samarali kurashish kerakligi ma’lum bo‘ladi. Qazg‘oq, aslida, epidermal hujayralar bo‘lib, ular yog‘ bezlarining buzilishi natijasida yuvilmaydi. Aksincha, soch tolalari orasida qolib ketadi.
Agar qazg‘oq jiddiy kasallikning alomati bo‘lmasa, lekin shartli ravishda kosmetik xususiyatga ega bo‘lsa, shunchaki qazg‘oqqa qarshi shampunini sotib olish tavsiya etiladi.
Shampun tarkibida kislotalar bo‘lishi kerak (masalan, salitsil, laktik — ular eksfoliatsiyaga yordam beradi). Shu bilan birga, agar yog‘li seboreya bo‘lsa, unda har kuni sochni yuvish kerak. Quruq seboreya bundan farqli o‘laroq, kundalik yuvish faqat zarar keltiradi.
Agar sochlar qazg‘oqqa qarshi shampun bilan yuvilsa va u yo‘qolmasa, bu kosmetik muammo emas, balki kasallikdir. Buning uchun dorixonadan terapvetik mahsulot xarid qilish lozim.
Bunday holda, kompleks terapiya qazg‘oqqa qarshi kurashishga yordam beradi. U bir vaqtning o‘zida bir nechta komponentlarni o‘z ichiga oladi. Birinchi 2-3 haftada bunday mahsulot faol ishlatiladi, keyin esa parvarishlash terapiyasi sifatida.
Shuningdek, yog‘ bezlarining ishini normallashtirish uchun yog‘li, qovurilgan, spirtli ichimliklardan voz kechish lozim. Ratsionda ko‘p to‘yinmagan yog‘li kislotalar, B vitaminlari mavjudligini oshirish juda muhim.
Yana bir yaxshi yordam — ozon terapiyasi, kriomasaj, mezoterapiya bilan ta’minlanadi. Qazg‘oqdan qutulish uchun sochingizni dorivor shampunlar bilan to‘g‘ri yuvish kerak. Asosiy qoidalar:
London kolleji universiteti genetiklari qiziq bir kashfiyot qildi. Olimlarning fikricha, ular sochlarning siyraklashishi va qalinlashishi uchun mas’ul bo‘lgan bir qator genlarni topishga muvaffaq bo‘ldi. Bundan tashqari, tadqiqotchilar jingalak sochlar uchun mas’ul bo‘lgan, shuningdek, qoshlarning zichligi genini ham aniqladi.
Tabiiy mahsulotlardan tayyorlangan soch niqoblari uzoq vaqtdan beri foydalanib kelinadi. Qazg‘oqni uyda va arzon narxda davolamoqchi bo‘lganlar xalqon usullarni qo‘llashi mumkin.
Lavlagi sharbati. Yangi siqilgan lavlagi sharbati boshga surtiladi. Bir soatdan keyin shampun bilan yuvib tashlanadi.
Dengiz tuzi. Bir stakan suvda 2 osh qoshiq tabiiy dengiz tuzi eritiladi. Bosh terisi va sochlarga qo‘llanadi. Bir necha daqiqa massaj qilinib, shampun bilan yuvib tashlanadi.
Aspirin. Shampunning odatdagi bitta porsiyasiga 2 ta maydalangan aspirin tabletkasini qo‘shiladi. Sochni aralashma bilan yuvib, massaj qilinadi. Aspirinni iste’mol sodasi bilan almashtirish mumkin.
Qichitqi o‘ti qaynatmasi. 1,5 litr suvga 1 stakan quritilgan qichitqi solinadi. 20 daqiqa davomida suv hammomida qaynatiladi.
Limon qaynatmasi. 5-6 limonning qobig‘i 1,5 litr suvda 20 daqiqa qaynatib olinadi.
Niqob va kompresslar:
Faol elementlarning harakat qilish vaqti bo‘lishi uchun niqoblarni 30-60 daqiqa davomida boshda ushlab turish kerak. Ular soch ildizlariga qo‘llanadi. Niqobni qo‘llagandan so‘ng bosh uchun hammom tashkil qilinadi — uni selofan bilan o‘rab, ustidan sochiq yopiladi. Kurs kamida 10 protseduradan iborat.
Yuqoridagi deyarli barcha soch niqoblari nafaqat qazg‘oqni davolashda, balki sochning holatini yaxshilash uchun ham qo‘llanilishi mumkin.
Bosh terisi bilan bog‘liq muammolarning asosiy sabablari organizmdagi ichki buzilishlar bilan bog‘liq. Ular noto‘g‘ri ovqatlanish, vitamin va mikroelementlarning yetishmasligi, ekologik xavflar, doimiy stress, irsiyat, asab, endokrin, ovqat hazm qilish yoki gormonal tizimlar faoliyatining buzilishi, bakterial va virusli infektsiyalar, noto‘g‘ri tanlangan kosmetika tufayli yuzaga keladi.
Ichki va tashqi tomondan o‘rtadagi bu bog‘liqlikni tushunib, sanab o‘tilgan shartlarni tuzatishning birinchi qadamlarini aniqlash mumkin. Birinchidan, eng xavfsiz va tabiiy shampun mahsulotlarini tanlang. Ikkinchidan, trixolog va dermatolog bilan bog‘lanish tavisya etiladi. Shunda butun organlar va tizimlarning ishini normallashtirish va muammoni bartaraf etish mumkin. | 64 | 4,167 |
Ayollar | Tabassum, shlyapa va o‘zgarmaydigan soch turmagi. Qirolicha Yelizavetaning chiroyli qarishi siri nimada? | Dunyodagi eng keksa davlat rahbari hisoblangan qirolicha Yelizaveta, tetikligi va tashqi ko‘rinishi bilan barchani lol qoldiradi. Byuti ekspert Styuart Mayls, 94 yoshda bo‘lishiga qaramay faol hayot kechiradigan qirolicha qanday qilib bunday natijaga erishgani haqidagi fikrlari bilan o‘rtoqlashdi, deb yozadi Harper’s Bazaar.
Ekspertning Hello nashriga ta’kidlashicha, jadval bo‘yicha ovqatlanishga amal qiladigan hazrati oliyalari, imkoniyat bo‘lishidan qat’i nazar hech qachon qo‘shimcha taom iste’mol qilmaydi. Bundan tashqari, qirolicha uchun soch turmagi ham muhim ahamiyatga ega va shu sabab uzoq yillardan beri turmagini o‘zgartirmaydi.
Yorqin, rang-barang liboslar kiyish qirolichani yanada energiyaga to‘la qilib ko‘rsatadi.
Qirolicha yuzidan nur yog‘ilishing siri uning tabassumi bilan bog‘liq. Yelizavetaga xos bo‘lgan hazilkashlik uni hech qachon tark etmagan, deb qo‘shimcha qiladi Styuart.
Uning tashqi ko‘rinishi bilan bog‘liq yana bir sir shundaki, qirolicha butun hayoti davomida quyoshdan, xususan, ultrabinafsha nurlaridan saqlangan. Bunga quyoshli ochiq hududlarda bo‘lib o‘tgan tadbir yoki uchrashuvlarda shlyapa kiygan va soyabon tutgan suratlar misol bo‘la oladi. Qirolicha ta’tilni issiq bo‘lmagan o‘lkalar, masalan, Shotlandiyada o‘tkazadi. | 104 | 1,271 |
Ayollar | Ko‘ylak rangi, bichimi va mavsumga qarab poyabzal tanlash bo‘yicha tavsiyalar | Oyoq kiyim zerikarli obrazga o‘ziga xoslik baxsh etishi yoki aksincha noto‘g‘ri tanlansa, didsiz ko‘rinishga sababchi bo‘lishi mumkin. Poyabzalni ko‘ylakka moslashda e’tiborga olinishi kerak bo‘lgan jihatlarga to‘xtalib o‘tamiz.
Jiddiy uslubdagi libos bilan
Odatda dress-kod bilan yopiq va poshnasi uncha baland bo‘lmagan poyabzal kiyiladi. Bu borada Jaklin Kennedining kiyinish uslubidan ilhomlanish mumkin. Zamonaviy xonimlardan esa Mishel Obama va Tereza Meydan g‘oya olsa bo‘ladi. Tanlovni yorqin bo‘lmagan ranglar — qora, qaymoq rang, kulrangga qaratish tavsiya etiladi.
Ayollikka urg‘u beradigan ko‘ylak
Latofatli ko‘rsatadigan libos va ko‘ylaklar bilan bir qancha oyoq kiyimlari moslasa bo‘ladi, ayniqsa poshnasi baland bosonojkalar bilan obraz yanada chiroyli ko‘rinadi. Yoki bog‘ich va kamarlari ko‘p bo‘lgan sandallar ham yaxshi variant. Ammo baletka kiyish tavsiya qilinmaydi. Ayni vaqtda aktual bo‘lmagan baletkalar bilan obrazingiz zerikarli va eskicha ko‘rinishi mumkin.
Oqshom liboslari
Uzun oqshom libosi bilan uchli, poshnasi bor tufli kiying. Xohishingizga qarab kiyim rangiga moslang yoki umuman boshqa rangli poyabzal kiyib o‘ziga xos ko‘rining. Masalan, binafsha rang ko‘ylak bilan apelsin rangli yoki moviy rang libos bilan malina rangli tufli kiying. Shuningdek, oqshom liboslarini bosonojkalar bilan ham kiysa bo‘ladi, tilla yoki kumush rang bosonojkalar esa obrazni shoxona ko‘rsatadi. O‘rta va past bo‘yli qizlar poshnasi baland “shpilka” oyoq kiyim kiyish kerak degan qarashdan voz keching.
Baby doll uslubidagi ko‘ylak
Baby doll — belga urg‘u berilgan, etagi keng, maksimal darajada nafosatli ko‘rsatadigan uslub hisoblanadi. Bunday liboslar bilan baletka va “Meri Jeyn” modelidagi tufli kiyish maslahat berilmaydi. Yaxshisi krossovka va keta kiying. Lekin obrazingiz malikalarnikiga o‘xshashi kerakligi fikringizdan qaytmagan bo‘lsangiz, und qalin poshna yoki tanketli bosonojka bilan moslang.
Sovuq kunlarda ko‘ylak bilan qanday oyoq kiyim kiyish kerak?
Vodolazka yoki sviterli trikotaj ko‘ylak sovuq mavsum uchun eng yaxshi variant. Kalta liboslar bilan botfortlar va uzun etik chiroyli turadi yoki Prada, Stella McCartney modellari singari qalin va qo‘pol uslubdagi botinka kiyib trendda bo‘lishingiz mumkin. Botinkani qalin kolgotka bilan kiyish kerak bo‘ladi.
Ko‘ylak bilan poshnasiz poyabzal tanlash
Ko‘ylaklarni poshnali oyoq kiyim bilan kiyish kerak degan tushunchalar o‘tmishda qolgan. Futuristik uslubdagi krossovka, qalin botinka va harbiylarnikiga o‘xshash etik va “kazaki” bilan obrazingiz boshqalarnikiga o‘xshamas, o‘ziga xos ko‘rinadi.
Oyoq kiyimni ko‘ylak rangiga moslash
Qaymoq rang, qora va oq libosga istalgan poyabzal mos tushsa, rangli liboslar bilan hammasi boshqacharoq.
Ko‘k ko‘ylak bilan
Ko‘k ko‘ylak bilan ko‘k rang tufli kiya ko‘rmang. Obrazingiz zerikarli ko‘rinadi. Tilla yoki boshqa metall rangli poyabzallarga e’tiboringizni qarating.
Qizil ko‘ylak bilan
Qizil ko‘ylak bilan hamma singari oq yoki qora poyabzal kiymang. Och jigarrang va och qahva rang tufliga e’tiboringizni qarating.
Yashil ko‘ylak bilan
Yashil rangli ko‘ylak bilan sariq, olovrang, binafsha va tillarang poyabzal kiying. Atlas matoli libos bilan zamshli, yaltiramaydigan matoli ko‘ylak bilan boshqa istalgan matodan ishlangan poyabzalni kiying. Yorqin rangli libos bilan butkul yoki yarmi shaffof bo‘lgan uchli tufli o‘ziga xos ko‘rinishingizga sababchi bo‘ladi. | 77 | 3,398 |
Ayollar | Bolaga tez-tez baqirsangiz... Vaziyatni yumshatishning 4 usuli | Ba’zi oilalarda bolaga aytganni faqat baqirib qildirish mumkin, degan tushuncha bor. Ammo psixologlar baqirish, bola ruhiyatiga va shaxs bo‘lib shakllanishiga salbiy ta’sir qilishini ta’kidlaydi.
Muammo bor joyda yechim ham bo‘ladi
Muammoga yechim topish uchun uning kelib chiqish sabablarini bilish kerak. Birinchi navbatda ovozingizni nima uchun ko‘tarayotganingizni aniqlab oling. Ma’lum vaziyatga reaksiya bildirishingizni o‘zgartirish uchun maslahatlarga amal qiling.
Sabr yetishmasligi
Aksariyat ota-onalar bolalarining to‘g‘ri gapni tushunmasligi, quyushqondan chiqmaslikka harakat qilib, takrorlashlariga qaramay bola aytganni qilmasligini ta’kidlaydi. Aslida esa bola boshqachasiga tushunmaydi emas, ota-onalar boshqachasiga tushuntira olmaydi yoki kattalarda, bola o‘zi mustaqil ravishda vazifani bajarish. tanlov va nima qilish kerakligi borasida qaror qabul qilishiga imkon berish uchun sabr yetishmaydi.
Nima qilish kerak?
O‘z ustingizda ishlashga harakat qiling. Uy va boshqa joylarda nima va qanday omillar sizni asabiylashishga majbur qilishini bilib, shunga yarasha ish tuting. Agar boshqa odamlar bilan suhbatlashish davomida ham agressiv muloqot qilayotganingizni payqasangiz, unda muammoga bolani aybdor qilishning keragi yo‘q. Bu sizning odatiy taktikangiz va sizga xos bo‘lgan xulq-atvor. O‘zingizni nazorat qilish va tutishga o‘rganing. Hayotda har jabhada o‘zingizni boshqarishni o‘rgansangiz, bola bilan munosabatlaringiz avtomatik tarzda yaxshilanadi. O‘z ustingizda ishlaganingizdan keyin vaziyatga xolis baho berishni, g‘azabni boshqarishni va alamni boladan olmaslikni o‘rganasiz.
Bolaning noadekvat o‘zini tutishi sabab
Ba’zida bolaning o‘zini tutishi odamni quyushqondan chiqishiga sabab bo‘lishi, u aytganni teskarisini bajarishi va o‘zini eshitmagandek tutishi, xarxasha qilishi mumkin. Bunda ota-onalar ham o‘zini shunday tutishi va baqir-chaqir qilib aytganni qildirmoqchi bo‘ladi.
Nima qilish kerak?
O‘zingizni bosing va o‘zingizga vaziyatni nazorat qila olishingizni ta’kidlang. Uni tinchlantirish uchun o‘zingiz ham sokin bo‘lishingiz kerak. Unutmang, jazavaga tushgan ikki kishi hech qachon til topisha olmaydi. Adekvat, yetarlicha tajribaga ega katta odam vaziyatni nazorat qilsa, bosimsiz ham muammoni hal qila oladi. Bolangizga seni tinchlanishingga yordam beraman, o‘zingga kelganingda suhbatni davom ettiramiz, deb ayting.
Jazavaga tushgan bolaga: bor, sen bilan boshqa gaplashmayman, menga bunday bolaning keragi yo‘q, deya ko‘rmang. Chuqur nafas oling, beshgacha sanang va vazmin bo‘lishga harakat qiling.
Bolangizni bo‘yi baravar o‘tiring, ko‘zlariga boqing. Bag‘ringizga bosishingiz shart emas. Shunchaki qo‘llaridan tuting, yelkasidan ushlang yoki boshini silang va shundan keyingina aytmoqchi bo‘lgan gapingizni boshlang.
Reaksiyani ko‘paytirish maqsadida
Ota-ona bolasiga dars qilishni bir necha marta takrorlasa ham bajarmaganidan va beparvoligidan keyin baqirsam, bajaradi deb ovozini ko‘tarishga o‘tadi. Bola esa darhol aytganni bajaradi. Lekin bunday vaziyatda bola nima uchun qilayotganini tushunish muhim. Bola kattalarni aytganini hurmat yuzasidan yoki natija bilan ularni quvontirish uchun emas, qo‘rquvdan bajaradi.
Nima qilish kerak?
Avvaliga o‘zingiz uchun aniqlab oling: siz uchun nima muhimroq: bolangizni hurmat qilgan holda gapingizni ikki qilmagani yaxshimi yoki hamma narsani qo‘rquv bilan bajarganimi? Agar siz hamma vaqt bolaga baqirishda davom etsangiz, unda ham shunday reaksiya bo‘ladi.
Oqibatda biror narsani ongli va kerak deb bilganidan emas, boshqa baqirmasligingiz uchungina bajaradi, bunda esa sizning iltimosingiz va vaziyatning umuman qizig‘i bo‘lmaydi. U o‘zining xatti-harakatlarini zarurligini anglay olmaydi va iltimosning muhim ekanini tushunmaydi. U aytganni shunchaki, qulog‘i tinchishi va ota-onasini o‘zini boshqara olmaydigan ahvolda ko‘rishni istamaganidan bajaradi.
Jazo sifatida baqirish
Ba’zida ota-ona bolasini jazolash maqsadida baqiradi. Ular tushuntirish va qilmishining oqibatlari nimaga olib kelishi mumkinligini tushuntirib o‘tirgandan shunchaki baland ovoz bilan qo‘rqitib qo‘yish kerak, deb hisoblaydi. Ammo baqirganda bola informatsiyani tinglamaydi. Agar bolangiz sizning gapingizni jiddiy qabul qilishi va uning muhim deb tushunishini istasangiz, tinch joyda sokin ohangda gaplashing. Bola tinch holatdagina nima demoqchiligingizni anglashi mumkin.
Nima qilish kerak?
Qayerda xato qilganingizni anglashga harakat qiling. Jazo maqsadida jazolashda mantiq yo‘qligini tushuning. Asosiysi, bola xulosa qilishi va xatolarini takrorlamasligi muhim. Baqirganingizda bola keyingi safar jazolanmasligi uchun qilmishini yashirishga harakat qiladi.
Undan ko‘ra, mantiqiy yechim tanlang. Masalan, bola yoyib tashlasa ketidan yig‘masdan agar narsalarini joy-joyiga qo‘ymasa, shunday tartibsizlikda yashashiga to‘g‘ri kelishini ayting. Yana boshqa bir variant: Sen darsga kech qolganing uchun jazolamayman, mavzuni o‘zlashtirmaganing va kerakli fandan o‘ta olmaganing oqibatida baholaring tushib ketdi. Mas’uliyatni his qil va muammoni hal qilish uchun nimadir qil, deng. | 62 | 5,065 |
Ayollar | Fitnes: endi boshlagan sportchilar uchun maslahatlar | Fitnes — muvaffaqiyatli va go‘zal ayol hayotining ajralmas qismi. Eng asosiysi — mashg‘ulotlar uchun vaqt topish va tuzilgan grafikka rioya qilish. Fitnesni o‘z grafigingizga qo‘sha bilish va mashg‘ulotlardan huzur olishni o‘rganish uchun maqolani o‘qib chiqing.
Fitnes — xobbi emas. Boshidan shuni tushunib olingki, mashg‘ulotlar muntazam bo‘lishi kerak va ularni o‘tkazib yuborish mumkin emas, axir shu tariqa siz orqaga qadam tashlaysiz. Sizning fitnes bilan shug‘ullanishingiz natijasi asosan ketma-ket olib borilgan mashg‘ulotlar soniga bog‘liq.
Vaqt yetishmasligidan tashvishlanmang. Mashg‘ulotlar o‘rtacha haftasiga 3—4 soat vaqt oladi, bunda har bitta mashg‘ulotga bir soatdan to‘g‘ri keladi. Buning ustiga, zamonaviy texnologiyalar aerobika va kuch ishlatiladigan mashg‘ulotlarni birlashtiradi, va atigi 30 daqiqa talab qiladi, axir buyog‘iga siz bunday sur’atga bardosh bera olmaysiz. Shunday ekan, dadilroq harakat qilib, sport zaliga yoziling va boshqa bahona axtarmang.
Telefonni o‘chirib qo‘ying. Fitnes dastlab irodali bo‘lishni talab qiladi, ammo keyin u odat tusiga kiradi. Mashg‘ulotning ayni o‘rtasida dugonalar bilan chaqchaqlashish yoki ijtimoiy tarmoqlarga chalg‘ish — unchalik yaxshi fikr emas, va bu jismoniy qiyofangiz yaxshilanishiga yordam bermasligi aniq. Fitnes-klubdagi mashg‘ulotlar chog‘ida telefonni, yaxshisi kiyinish xonasidagi javoningizda qoldiring, uydagi mashg‘ulotlarda esa — ovozini o‘chirib qo‘ying.
O‘zingizni maqtang. Tasavvur qiling, bir oy davomida muntazam sport bilan shug‘ullandingiz. Tabiiyki, siz maqtovga loyiq bo‘ldingiz. O‘zingiz uchun yangi kiyim yoki kosmetika vositasini sotib oling, undan ham yaxshisi — sport bilan bog‘liq biror narsa, masalan, chiroyli krossovka xarid qiling.
Rejalashtiring. Ehtimol bu zerikarli bo‘lib tuyular, ammo rejalashtirishsiz, muhim ishlarga vaqt qolmasligi mumkin. Kundalik tuting va oldindan kun tartibi tuzib, mashg‘ulotlar va vaqt talab qiladigan boshqa ishlarni unga kiriting. Bunday kun tartibi asta-sekinlik bilan sizga kelajakka boqish imkonini beradi, bu esa faqat sportga emas, boshqa vaziyatlarga ham taalluqli.
Huzur qiling. Boshida mashg‘ulotlar qiyin kechishi mumkin, biroq 1,5—2 oydan so‘ng bu sizga yoqa boshlaydi. Gap shundaki, nafas olishning tezlashuvi baxt gormonlari deb ataluvchi endorfinlar ishlab chiqarilishini qo‘zg‘atadi. Shuning uchun mashg‘ulotdan 5—10 daqiqa o‘tib, siz kuch va xursandchilik quyilib kelayotganini his qilasiz.
Manba: “Lady.tochka.net” | 52 | 2,469 |
Ayollar | Makaronni pishirishda ko‘p yo‘l qo‘yiladigan xatolar | Makaron mahsuloti yordamida bir-biridan mazali taomlar tayyorlash mumkin. Ammo uni pishirib olishning ham o‘ziga yarasha qoidalari bor. Lekin ko‘pchilik bundan bexabar, shuning uchun bir qancha xatoga yo‘l qo‘yiladi?
Suvga yog‘ qo‘shish
Bunday maslahatni oshxona kitoblarida va boshqa manbalardan topish mumkin, lekin bu makaron mahsulotiga tegishli emas. Makaron pishirganda suvga yog‘ qo‘shish shunchaki mahsulotni isrof qilish deganidir. Aytilishicha, yog‘ pishirish paytida makaron yopishmasligi uchun qo‘shilar ekan. Lekin buning uchun shunchaki makaronni aralashtirish kifoya.
Makaronni sindirish
Odatda spagetti va shunga o‘xshash ingichka va uzun makaronlarni pishirishda bekajonlar uni bir necha bo‘lakka bo‘ladi. Agar yeyish uchun qulay bo‘lsin, desangiz, aynan spagetti sotib olish shart emas. Shuningdek, pishirish uchun chuqur idish bo‘lmasa, avval bir uchi, mahsulot yumshagach, qolgan qismi solinadi.
Suvda yuvish
Professionallarni chalg‘itadigan yana bir katta xato — makaronni suv ostida yuvish. Mahsulotni pishirish paytida ajralib chiqadigan kraxmal taomni bir xilda mazali qiladi. Suvda yuvish esa mahsulotning asosiy ta’mini yo‘q qiladi.
Sousni makaron ustiga quyish
Makaronni sous bilan iste’mol qilish mumkin. Ammo alohida idishda. Makaron yuzasidagi sous esa taomni mazali qiladi. Ammo sousning bir qismi mahsulot suvi bilan aralashib, pushti rangni hosil qiladi. Bunday bo‘lmasligi uchun sousni birdaniga makaron bilan aralashtirib, so‘ngra idishga solish kerak.
Oddiy makaron o‘rniga yangisini xarid qilish
Aslida barcha makaronlarning sifati bir. Yagona farq ularning bahosida bo‘lishi mumkin. Shuningdek, ular do‘konda maxsus rastalarda saqlanadi. Tejamkorlik qilishni istagan bekajonlar doimiy makaron mahsulotini xarid qilishi mumkin.
Uzoq muddat pishirish
Mahsulotni uzoq qaynatish uni mazali qilib qo‘ymaydi, aksincha mazasi va ko‘rinishiga putur yetkazadi. Makaron pishirilganda, oqarib va shishib ketmasligi kerak. Muammoni hal qilish uchun qadoqdagi ko‘rsatmalarga amal qilish lozim. Vaqt miqdori har doim ko‘rsatiladi.
Maydalangan parmezan qo‘shish
Tayyor maydalangan pishloq maxsus qutilarda maydalangan holda sotiladi. Pishirilgan makaron ustiga pishloqni sepish taomga ajoyib tam beradi. Ammo maydalangan pishloq bir tekisda mahsulot ustiga yoyilmaydi va qotib qoladi.
Aralashtirmaslik
Ko‘pchilik tomonidan yo‘l qo‘yiladigan yana bir xato. Makaronni aralashtirish uni maydalab yuborishi mumkin, degan fikr. Aksincha, o‘rta olovda me’yorda qaynayotgan makaronni muntazam aralashtirish mahsulotni bir-biriga yopishib ketishining oldini oladi. | 52 | 2,582 |
Ayollar | Benuqson kir yuvish sirlari | Agar siz buyumlaringiz yuvilganidan keyin ham o‘zining ajoyib ko‘rinishini saqlab qolishini va sizga uzoq vaqt xizmat qilishini xohlasangiz, quyidagi maslahatlarga amal qiling.
Oq rangli buyumlar rangini saqlash
Oq rangli buyumlarni zanglamaydigan idishda, 3 osh qoshiq maydalangan kir sovun va 3 osh qoshig‘ida soda solib, yarim soat davomida qaynatib oling. Shuni esda tutingki, faqat dog‘i yo‘q buyumlarnigina qaynatish mumkin.
Dasturxondagi yog‘ dog‘larini ketkazish
Dog‘ yangiligida uning ustiga shakar o‘rnini bosuvchi kukundan sepib qo‘ying.
Sochiqdan pardoz bo‘yog‘ini ketkazish
Xlorli oqartiruvchi va dezinfeksiya vositalarini suv bilan aralashtiring va unga sochiqni bir necha daqiqa ivitib qo‘ying.
Jundan tayyorlangan buyumlarni oqartirish
Yuvishdan oldin, 10 litr suvga 2 osh qoshiq yuvish vositasidan solib, 2 soat ivitib qo‘ying. Jundan tayyorlangan buyumlar iliq suvda yuviladi.
Rangli buyumlarni yorqinroq qilish
Yuvish vaqtida, suvga 2-3 osh qoshiq tuz soling.
Issiq dazmol dog‘ini ketkazish
Sarg‘aygan joyni sovuq suvda iviting, so‘ng xlorli ohak eritmasi (1 stakan suvga 1 choy qoshiq ) bilan artib tashlang.
Ipak buyumlardagi dog‘larni ketkazish
Ularni xantal damlamasida yuving va nashatir spirtli ( 10 litr suvga 1 choy qoshiq ) suvda chayqab oling. | 27 | 1,273 |
Ayollar | Piyoz to‘g‘raganda ko‘zlar yoshlanmasligiga yordam beradigan tavsiyalar | Ba’zan shunchaki piyozni to‘g‘rash uchun bir qator sinovlardan o‘tish kerak. Ko‘zlar achishadi, yoshlanadi va barmoqlar pichoqqa yaqin holatda bo‘ladi. Ammo, xayriyatki, bu muammodan bir marta va butunlay xalos bo‘lishga yordam beradigan samarali tavsiyalar mavjud. Harper’s Bazaar Kazakhstan nashri ular bilan bo‘lishdi.
Birinchidan, ko‘z yoshlanishi sababini ko‘rib chiqish lozim. Hammasi piyozning o‘zini himoya qilishi bilan bog‘liq. Sabzavot to‘g‘ralganda, u ma’lum fermentlarni ishlab chiqarishni boshlaydi. Kimyoviy reaksiyalar paytida uchadigan gaz hosil bo‘lib, havo orqali tarqalib, ko‘zlarning yoshlanishiga olib keladi.
Piyozning barcha turlari shilliq qavatni bir xil darajada bezovta qilmaydi. Misol uchun, shirin va yashil navlar oltingugurtning minimal miqdorini o‘z ichiga oladi, shuning uchun ular kamroq reaksiyaga olib keladi. Piyoz to‘g‘raganda ko‘z yoshlaridan butunlay qutulish uchun ushbu layfxaklarni sinab ko‘rishingizni maslahat beramiz.
O‘tkir pichoqdan foydalaning
O‘tmas pichoq to‘g‘rashni qiyinlashtiradi va uchuvchan gaz bilan o‘ralgan muhit vaqtini oshiradi. Shuning uchun, pichoq qanchalik o‘tkir bo‘lsa, to‘g‘rash shunchalik qulay bo‘ladi.
Piyozni oldindan sovitib oling
Piyozni to‘g‘rashdan oldin 30-45 daqiqa davomida muzlatkichga qo‘yish kerak. Bu usul faqat sabzavotni darhol ishlatishni rejalashtirganda mos keladi. Aks holda, sovuq harorat piyozning sifatiga salbiy ta’sir o‘tkazadi.
Ko‘zni himoya qilish vositalaridan foydalaning
Gaz va ko‘zlar o‘rtasida to‘siq yaratishga harakat qilish lozim. Albatta, bu holatda oddiy quyoshdan saqlaydigan ko‘zoynaklar ham yordam beradi, lekin agar yanada samarali himoya qilishni istasangiz, maxsus ko‘zoynak sotib olish tavsiya etiladi.
Muqobil oshxona vositalarini ishlating
Maxsus qo‘shimchalar yoki oddiy sabzavot to‘g‘raydigan maxsus oshxona jihozidan foydalanish mumkin. Bu orqali piyoz bilan kamroq aloqa qilish va himoyalanish mumkin.
Foyda bermaydigan mashhur maslahatlar
To‘g‘rash paytida saqich chaynash. Ushbu maslahatni tasdiqlovchi ilmiy dalil yo‘q;
Piyozni suvda namlash. Suv, aksincha, shilliq qavatning achishtiruvchi xususiyati jarayonini tezlashtiradi;
Piyozni to‘g‘rashdan oldin mikroto‘lqinli pechda qizdirish. Issiq harorat piyozning ta’mini o‘zgartirishi va uni yoqimsiz qilishi mumkin. | 71 | 2,290 |
Ayollar | Lab bo‘yog‘i uzoq vaqt davomida yangidek turishini ta’minlaydigan oddiygina layfxak (foto) | Lab bo‘yog‘ining bugungi kunda turli rangdagisini topish mumkin. U obrazni to‘ldiradi hamda kayfiyatga ham bevosita ta’sir o‘tkazadi. Lekin faqatgina surkalib ketmasa. “Noviy ochag” ayollarning ushbu nozik masalasi bo‘yicha ajoyib layfxak bilan bo‘lishdi.
Buning uchun dastlab doimgidek makiyaj vositalari yuzga qo‘llaniladi: tonal kremi, tush, ten, upa kabilar.
Keyingi bosqich lablarni qalam bilan bo‘yash jarayonidir. Buning uchun foydalaniladigan lab bo‘yog‘i bilan bir xil qalam kerak bo‘ladi. Qalam bilan lablar markazdan burchakka qarab bo‘yaladi. Qalam lab bo‘yog‘iga qaraganda ancha yog‘siz bo‘lgani uchun ham dastlab qalam bilan bo‘yash lozim.
Ikkinchi qadam lablarga kukunli upa surtish bilan bilan bog‘liq. Maxsus cho‘tka kukunli upaga botiriladi va yengil harakat bilan lab yuzasiga surtiladi.
Navbat lab bo‘yog‘iga keldi. Uning har qanday turdagisidan foydalanish mumkin. Lablarga surtish jarayonida kist yordamida chet qismlariga yaxshilab ishlov beriladi.
Ustidan yana kukunli upa surtiladi.
Yuqoridagi jarayon yana bir marta takrorlanadi. Shundagina kutilgan natijani ko‘rish mumkin.
Nihoyat lab bo‘yog‘i chidamli bo‘lib, issiq havoda ham surkalib ketmaydi. Muhimi ayollar ushbu layfxakdan keyin bu borada muammoga duch kelmaydi. | 90 | 1,253 |
Ayollar | Mimik ajinlarga qarshi kurashamiz | Mimik ajinlarga qarshi kosmetik vositalarning ko‘pchilik tarkibiy qismi gialuron kislotadan iborat. Uning asosiy vazifasi – teri yuzasini qurib qolishdan saqlash.
Mimik ajinlarga qarshi vositalar tarkibida kollagen va elastin ishlab chiqarishni tezlashtiruvchi komponentlar bo‘lishi shart. Bu ayniqsa 35 yoshdan keyin teri uchun juda zarur bo‘ladi.
Uy sharoitida mimik ajinlarni kamaytirish uchun choy daraxti efir yog‘i asosida niqob tayyorlashimiz mumkin. 1 tomchi efir yog‘i, 1 osh qoshiq zaytun yog‘i, 1 dona tuxum sarig‘ini aralashtiring va yuzingizning muammoli joylariga suring. 10—15 daqiqadan so‘ng iliq suvda sovunsiz yuvib tashlang. | 33 | 644 |
Ayollar | Mikroto‘lqinli pechda isitish mumkin bo‘lmagan 12 ta mahsulot | Mikroto‘lqinli pech yordamida ovqatni tez va osongina isitish mumkin, lekin hamma mahsulotni ham emas. Ayrim mahsulotlar pechda isitilganda foydali xususiyatlarini yo‘qotadi
Mikroto‘lqinli pech — har kuni ovqat tayyorlashga vaqti bo‘lmaganlar uchun oshxonadagi eng sevimli yordamchilardan biri. Mikroto‘lqinli pech haqiqatan ham oshxonadagi ishlarni ancha osonlashtirishi va keraksiz qiyinchiliklardan qutqarishi mumkin, lekin unutmaslik kerakki, mahsulotlar isitilganda foydali xususiyatlarini yo‘qotadi, hattoki zararli ham bo‘lishi mumkin. Shuning uchun ayrim mahsulotlarni mikroto‘lqinli pechda isitish tavsiya etilmaydi. Mikroto‘lqinlar mahsulot tarkibidagi suv molekulalariga ta’sir qiladi va soviganidan keyin ham buzilgan molekulyar tuzilishi tiklanmaydi.
Tuxum
Tuxum bekajonlar doimo ishlatadigan mahsulotdir. Ko‘p odamlar nonushtani qaynatilgan yoki qovurilgan tuxumsiz tasavvur qila olmaydi. Retseptlar va pishirish usullarining ko‘pligiga qaramay, shuni esda tutish kerakki, bu masalada mikroto‘lqinli pechdan foydalanmaslik kerak. Haroratning keskin ko‘tarilishi tufayli tuxum ichida bug‘ paydo bo‘ladi, bosim ko‘tariladi, shuning uchun tuxum po‘stlog‘ini tozalash vaqtida otilib ketish ehtimoli juda yuqori.
Achchiq qalampir
Achchiq qalampir ham xuddi tuxum kabi mikroto‘lqinli pechda qizdirilganda yorilib ketishi va eng yomoni esa yonib ketishi mumkin. Meva tarkibida kapsaitsin mavjud. Qalampir mikroto‘lqinli pechda pishirilsa, kapsaitsin aerozolga aylanadi, natijada mikroto‘lqinli pechni ochish bilan yuz va qo‘llaringizni kuydiradigan qalampir sepiladi.
Muzlatilgan go‘sht
Mikroto‘lqinli pech kechki ovqat tayyorlashda eng yaxshi yordamchi deb hisoblansa-da, aslida unday emas. Mikroto‘lqinli pechda mahsulotni muzdan tushirish paytida oziq-ovqat tarkibidagi bakteriyalar soni ko‘payadi, bu esa oziq-ovqat infeksiyalari paydo bo‘lishiga olib keladi. Go‘sht zararli bo‘lib qolishidan tashqari, to‘liq erimaydi: yuqori qatlam erigan bo‘lsa ham, ichi muzlab qoladi. Ba’zida mikroto‘lqinli pechda erigan go‘shtning qirralari kul rangga aylanadi. Shuning uchun eng to‘g‘ri yo‘l muzlagan go‘shtni tabiiy yo‘l bilan eritish tavsiya etiladi.
Sut mahsulotlari
Sut yoki qatiqni tezda isitish uchun mahsulotni muzlatkichdan oldindan chiqarib, biroz kutish yaxshiroq. Mikroto‘lqinli pechda esa tirik laktobakteriyalar va bifidobakteriyalar tezda yo‘q bo'lib ketadi va mahsulotlarda foydali xususiyatlar deyarli qolmaydi. Bundan tashqari, sutning mazasi nordon bo‘lib qolish ehtimoli mavjud.
Ona suti yoki chaqaloq bo‘tqasi
Ona suti va bo‘tqa mahsulotlarini mikroto‘lqinli pechda isitish tavsiya etilmaydi. Issiqlik nurlanishi notekis taqsimlangan, shuning uchun sut qismlarga bo‘linadi va eng qiziganlari bolani osonlikcha kuydirishi mumkin. Bundan tashqari, tadqiqotlar shuni ko‘rsatdiki, mikroto‘lqinli pechda isitilgandan so‘ng ona sutida immunostimulyatsiya qiluvchi oqsillar yo‘qoladi va foydali xususiyatlarini minimallashtiriladi. Ko‘krak sutini yoki bo‘tqani issiq suvli idishda yoki qizdirish eng to‘g‘ri usullardan biridir.
Kolbasa va sosiska mahsulotlari
Ko‘rinib turibdiki, qaynatish yoki qovurish o‘rniga, mikroto‘lqinli pechda kolbasa yoki sosiskalarni isitishdan ko‘ra osonroq va tezroq narsa yo‘q. Bunday holda yurak xastaligining rivojlanish xavfi yuqori, chunki qizdirilganda qayta ishlangan mahsulotlar oksidlanishni hosil qiladi.
Kartoshka
Kartoshkada ko‘p miqdorda kraxmal bor, ular mikroto‘lqinlar ta’siri ostida suv bilan o‘zaro ta’sirlanadi. Reaksiya natijasida mahsulotning ozuqaviy qiymati minimal darajaga tushadi va iste’mol qilinganda oshqozon osti bezi yukini oshiradi va organizmga zarar yetkazadi.
Donli yorma
Donli yormalarni isitish tanadagi sog‘lom hujayralarni yo‘q qilishi mumkin. Mikroto‘lqinlar ta’sirida donlardan erkin radikallar ajralib chiqadi. Vujudga kirganda ular tuzilishini qayta tiklashga va oshqozon-ichak traktining shilliq qavatidan foydali komponentlar olishga harakat qiladi.
Muzlatilgan mevalar
Mevalarni muzlatish odatiy va to‘g‘ri amaliyotdir, ayniqsa ularning foydali xususiyatlari saqlanib qoladi. Asosiysi, muzdan eritish uchun mikroto‘lqinli pechdan foydalanmaslikka harakat qilish lozim. Rezavor mevalar tarkibiy qismlarning aksariyatida, ayniqsa, C vitamini yo‘qoladi. Mevalar mikroto‘lqinli pechda yorilib ketishi mumkin: butun qobiq va ichidagi ko‘p miqdordagi namlik bu jarayonni qo‘zg‘atadi.
Qo‘ziqorinlar
Mikroto‘lqinli pech qo‘ziqorinlarda oqsil miqdori yuqori bo‘lganligi uchun xavfli bo‘lishi mumkin. Isitilgandan so‘ng oqsilning tuzilishi o‘zgaradi, shuning uchun qo‘ziqorinlarni qayta isitmaslik kerak. Va bunday qo‘ziqorinlarni tez-tez iste’mol qilish oshqozonning to‘g‘ri ishlashining buzilishiga olib kelishi mumkin.
Asal
Vaqt o‘tishi bilan asal quyuqlashadi va kristallanadi. Bu tabiiy jarayon mahsulot sifatining yuqori ekanligini isbotlaydi. Issiqlik bilan dastlabki mustahkamlikni qaytarishga urinmaslik kerak, mahsulotning barcha foydali xususiyatlari yo‘qoladi.
Ko‘katlar
Mikroto‘lqinli pechda qizdirilgan ko‘katlar ta’mi va foydali xususiyatlarini yo‘qotadi. O‘simliklar tarkibida nitratlar bor, ular harorat ko‘tarilganda xavfli organik toksik birikmaga aylanadi, ularni iste’mol qilish zaharlanish va hazm jarayonining buzilishiga olib kelishi mumkin. | 61 | 5,258 |
Ayollar | De Bethune’dan yangi soat modeli: pushti oltin va yulduzli osmon | De Bethune soat ishlab chiqarish kompaniyasi DB25 Starry Varius nomli romantik modelni taqdim qildi. Soat korpusi pushti oltindan ishlangan bo‘lib, tungi osmon rangini esga soluvchi to‘q ko‘k rangli siferblat bilan o‘ziga xos uyg‘unlik kasb qilgan.
Vogue nashrining yozishicha, siferblatdagi sochma yulduzlar qo‘l ishi bo‘lib, buyurtmachi istagiga ko‘ra maxsus, osmon xaritasidagi yulduzlar joylashuviga asosan ishlanadi.
View this post on Instagram
Soat millari sayqallangan pushti oltindan, korpusning orqa qismi esa sapfirli oynadan ishlangan bo‘lib, u orqali soatning ishlash mexanizmini kuzatish mumkin. DB25 Starry Varius modelida pushti rang ishlatilganiga qaramay, soat erkak va ayollarga mo‘ljallangan.
View this post on Instagram | 64 | 764 |
Ayollar | Yozgi pardoz-andoz sirlari | Makiyaj qilishda yozgi kosmetika ko‘proq namlantiradigan va yuz terisini tortmaydigan, tushib, bo‘yalib va oqib ketmaydigan bo‘lishi kerak.
Bo‘yovchi va parvarishlovchi vositalarning SPF-omillari yuqori bo‘lganlarini tanlang
Yozda quyosh bizni hamma joyda ta’qib qiladi. Shuning uchun yuz terisini qizarishdan, po‘sti tushishidan, ajinlardan va pigment dog‘laridan SPF-omilli vositalarni surish yordamida ko‘proq himoya qilishimiz kerak.
Yengil tonal asosdan foydalaning
Yozgi mavsumda yaxshisi yengil teksturali BB yoki CC kremlarni tanlaganingiz ma’qul. Ular nafaqat yuz rangini tekislaydi, balki teri teshikchalarini ham bekitib tashlamaydi. Bu ayniqsa yozgi davr uchun juda muhim. Shuningdek, kosmetologlar ayniqsa yozda teri uchun zarur bo‘lgan namlantiruvchi tonal asoslarni tanlashni tavsiya qilishadi.
Lablarni namlang
Yozda nafaqat yuz terisi, balki lablar ham qurib qoladi va parvarishni talab qiladi. Aynan ularda yog‘ bezlari bo‘lmaydi, terlamaydi va shuning uchun tez qurib qoladi. Yaxshisi yozda lablar uchun yaltiratuvchi vositalarni yoki SPF-omilli namlantiruvchi balzamni tanlaganingiz ma’qul.
Suvga chidamli tush tanlang
Yozda ko‘pincha suv havzalarida cho‘milishga to‘g‘ri keladi. Shuning uchun suvga chidamli tushlardan foydalanishni tavsiya qilamiz.
Suyuq podvodkalardan voz keching
Quyosh nurlari ta’sirida yoki terlash oqibatida har qanday sifatli vosita ham oqib tushishi va bo‘yalib ketishi mumkin. Shuning uchun vaqtincha suyuq podvodkalardan voz keching yoki kremli podvodkalardan foydalaning, shundagina chiziqlar ixcham va to‘g‘ri chiqadi.
Manba: “Woman.ru” | 26 | 1,587 |
Ayollar | Sviterni nimalar bilan va qanday qilib kiyish mumkin? 3 ta zamonaviy kombinatsiya (foto) | Garderobda kuzgi liboslar orasida sviter eng ko‘p kiyiladigan kiyimlar qatoriga kirishi mumkin, qachonki uni nima bilan va qanday kiyishni bilib olsangiz.
Marhamat, moda mutaxassislari tavsiya etgan uchrashuvga, ziyofatga va kundalik hayot uchun kiyish mumkin bo‘lgan uchta kombinatsiya bilan tanishing.
Keng shimlar bilan
Albatta, kuzgi liboslar tanlashda qulaylik va issiqlik asosiy mezonga aylanadi. Shuningdek, yomg‘irli ish kunlarida ham ko‘ylak va poshnali tufli kiyish hech kimga yoqmaydi. Shuning uchun keng shimlar, qulay krossovka, biroz tashlab turadigan sviter va o‘rtacha sig‘imdagi sumkalar yaxlit bir kombinatsiyasini tashkil etadi.
Katta va uzun o‘lchamdagi sviterlarni hech qanday bezaksiz, mos kelgan oyoq kiyim bilan kiyish ham mumkin. Yassi oyoq kiyimlar, oversayz charm kurtka va arqonli sumkadan tashkil topgan ajoyib uyg‘unlik.
Bu kabi kombinatsiya kejual ko‘rinishda bo‘lib, uzun yubka, katta etik birgalikda shunchalik mos tushadiki, qaymoqrang siviter esa kiyim egasiga ham bir qancha qulayliklar yaratadi. Yanada hashamatli ko‘rinish uchun pardoz sirg‘alari va uzuklar taqish tavsiya etiladi. | 88 | 1,124 |
Ayollar | Tirnoqlar uchun foydali yog‘lar | Agar tirnoqlaringiz tez sinuvchan va mo‘rt bo‘lib qolgan bo‘lsa, bu muammoni uy sharoitida ham bazaviy va efir yog‘lari yordamida bartaraf qilish mumkin.
Samarali va foydali efir yog‘lari
- limon – mikroblardan tozalashda, zamburug‘ kasalligiga qarshi kurashishda va plastinlarni oqartirishda katta yordam beradi;
- choy daraxti – tabiiy antioksidant va zamburug‘ga qarshi vosita, tirnoqni mustahkamlaydi va tashqi omillarning zararli ta’siriga chidamini oshirishga yordam beradi;
- lavanda – ko‘pincha qatlanishga qarshi ishlatiladi;
- ilang-ilang – tirnoqlarni umumiy parvarish qilishda foydalaniladi.
Bu yog‘lardan birortasi bazaviy yog‘lar bilan qo‘shib ishlatilsa ta’siri yanada oshadi.
Tirnoqlar parvarishi uchun eng mashhur bazaviy yog‘lar
1. Kanakunjut yog‘i – tirnoqlarni mustahkamlashga va o‘sishga yordam beradi.
2. Avokado yog‘i – tirnoqlarni namlashga va uning tabiiy sog‘lom rangini, yaltiroqligini tiklashga yordam beradi.
3. Zig‘ir yog‘i – qayta tiklovchi va yoshartiruvchi xususiyatga ega bo‘lib, tirnoqlarni namlaydi va o‘sishini tezlashtiradi.
4. Zaytun va bodom yog‘lari – tirnoqlarni sog‘lomlashtiradi va namlaydi. Ular kimyoviy ta’sirlardan himoya qilishda qo‘llaniladi. | 31 | 1,193 |
Ayollar | Qanday qilib dunyoning eng badavlat kishisiga aylanish mumkin: Jeff Bezosdan muvaffaqiyatga erishish bo‘yicha 10 tavsiya | Amazon kompaniyasi asoschisi Jeff Bezos sayyoraning eng badavlat kishilari ro‘yxatidan o‘rin olgan. 2020-yilga qadar biznesida faqatgina o‘sish va muvaffaqiyat kuzatilgan ishbilarmonning biznes bilan shug‘ullanishni istovchilar faoliyatida qo‘l keladigan tavsiyalarini e’tiboringizga havola etamiz.
Aqlga emas, yurakka quloq soling
Ko‘pincha aql maqsadlarga erishishga to‘sqinlik qiladigan yo‘l ko‘rsatishi mumkin. Masalan, biron narsa boshlashdan avval ehtiyot bo‘lish kerakligini uqtiradi. Yurak botirlikka va amalga oshirishga undashi, aql esa bunga yo‘l qo‘ymasligi mumkin. Biror narsaga erishishdan avval tajribangiz yo‘qligidan tashvishlanmang, asosiysi, eplay olishingizga ishoning va o‘zingizni sinab ko‘rishdan cho‘chimang. G‘alabaga erishish uchun tavakkal qilib ko‘rish kerak.
Hech qachon afsuslanmang
Biznesda ortga qarab vaqt sarflamasdan, olg‘a intilishni bilish muhim. Afsus va armonsiz odam bo‘lmaydi, ammo hayotingizga salbiy ta’sir qilishi mumkin bo‘lgan fikrlar oldingizdagi ochilishi mumkin bo‘lgan imkoniyatlarga ta’sir qilishiga yo‘l qo‘ymang. Ortga faqat maqsadlaringizga erishganingizdan so‘nggina qarang, unga qadar hayotingizda afsusga o‘rin bo‘lmasin.
Mahsulot yoki loyihaga e’tibor jalb qiladigan nom qo‘ying
Ko‘pincha mahsulot uning nomi va u bilan bog‘liq tafsilotlar bilan diqqatga sazovor bo‘ladi. Mahsulot nomining noaniq yoki mujmalligi esa uning do‘kon peshtaxtasida chang bosib yotishiga sababchi bo‘lishi mumkin. Qiziqish ortishi uchun potensial mijozlarda hayrat uyg‘otadigan, kamida bu nima ekan deb qarashga undaydigan nom tanlashingiz kerak.
Sifat muhimligini unutmang
Biznesda kimlarningdir haq-huquqlari uchun kurashishingiz unchalik muhim bo‘lmasligi mumkin, ammo sifat bilan bog‘liq masalaga yuzaki qaramaslik kerak. Siz ishlab chiqargan mahsulot iste’molchi ehtiyojiga javob berishi — istalgan biznesda muvaffaqiyatga erishishning garovi.
Mahsulotni marketingdan muhimroq biling
Mahsulotning sifatli va yaxshi bo‘lishiga e’tibor va mablag‘ qancha ko‘p sarflansa, unga bo‘lgan talab va xarid qilishga bo‘lgan xohish shuncha ko‘p bo‘ladi. Mijozlar sizning reklama va piaringiz yaxshi ekanligi uchun emas, mahsulotingiz boshqalardan ajralib turgani uchun murojaat qilsin. Kompaniyangiz marketing strategiyasi zo‘r, ammo mahsulot talabga javob bermaydigan bo‘lsa, biznesingiz uzoqqa bormaydi.
Mijozlar xohishi va qiziqishidan kelib chiqib yondoshing
Iste’molchi va mijoz ehtiyojlarini inobatga olish biznesning asosiy prinsiplaridan biri hisoblanadi. Odamlar nimani xohlayotgani, ularning mahsulot haqidagi fikri va takliflari qandayligi bilan qiziqing. Ular tomonidan berilgan baho va mulohazalar ijobiy bo‘lsa, minnatdorchilik bildirishni unutmang. Mijozlarining fikri va qarashlarini inkor qilib, faqat daromadni ko‘zlagan biznes ishonch bilan birga mijozlarini ham yo‘qotadi.
Sifatli mahsulotga odamlar xarid qilishga qurbi yetadigan narx qo‘ying
Sevimli narsa va buyumlarini ishlab chiqarishga aslida qancha mablag‘ sarflanishidan xabar topgan odamlar ko‘pincha hayron qoladi. Ba’zi tovarlar tayyorlanish jarayoni va kam uchraydigan materiallardan ishlangani sabab qimmat bo‘ladi. Ammo ko‘p hollarda ishlab chiqarishga unchalik ko‘p mablag‘ sarflanmaydi, narxning qimmatlashishi esa chakana savdo bilan shug‘ullanadigan savdogarlar hisobiga bo‘ladi. Shu sabab raqobat muhitida mahsulotingizga chakana savdo qiladiganlarga nisbatan arzonroq narx belgilaganingiz yaxshi.
Loyiha yoki mahsulotingizda o‘ziga xoslik bo‘lsin
Aksari tadbirkor va biznesmenlar ishlab chiqarishda yangilik kiritishda ko‘ra tayyor amaliyotni qo‘llashni va ko‘chirib olishni afzal biladi. Siz esa boshqalardek bo‘lmang. Mahsulotingizda o‘ziga xoslik mujassam bo‘lsin (Bezos Amazon’ga qadar onlayn savdo deyarli mavjud bo‘lmaganini ta’kidlaydi).
Ishingizni ishtiyoq bilan bajaring
Jarayon qiziq bo‘lishi uchun ishingizni bajonidil bajarayotgan bo‘lishingiz kerak. Ishtiyoqsiz biznes mexanik va jonsiz bo‘lib qoladi va ish zavq oladigan jarayon emas, shunchaki pul topish uchungina qilinishi kerak bo‘lgan majburiyatga aylanadi. Alal-oqibat hayotingiz ishga borish va kelishdan, kun chiqishi va kun botishini kutishdan iborat, mazmunsiz ketma-ketlik bo‘lib qoladi.
Tavakkal qilishdan qo‘rqmang
Hatto muvaffaqiyatsizlik kutilishiga qaramay, ba’zida ishga bosh bilan sho‘ng‘ishga to‘g‘ri keladi. Eng yomoni, har qanday biznesda omadsizlik va kutilmagan natijaga duch kelish mumkin. Avval sizda bo‘lmagan narsalarga erishish uchun oldin qilib ko‘rmagan ishlarni bajarishga tayyor bo‘lishingiz kerak. | 120 | 4,514 |
Ayollar | Vannaxona va oshxonada zangdan qutulishning oson yo‘li | Zang – bu har qanday uy bekasi uchun muammo. Albatta, ommaviy axborot vositalarida keng reklama qilinayotgan turli xildagi zanglarni ketkazuvchi vositalar yaxshi samara berishi mumkin, lekin bunday vositalardan tez-tez foydalanish oilaviy budjetingizga zarar keltiradi. Zanglar esa goh vannaxonada, goh hojatxonada, gohida oshxonada paydo bo‘laveradi…
Bizning onalarimiz va buvilarimiz tomonidan uzoq yillar davomida zanglarni ketkazishda foydalanib kelingan ishonchli vositalar haqida sizga aytib bermoqchimiz. Ular reklama qilinayotgan vositalardan ancha arzonga tushadi, muammosiz va darhol ta’sir ko‘rsatadi va har qanday dorixonalardan topiladi.
Uyingizda hech qanday zang bo‘lmasligini xohlaysizmi? Unda quyidagi tayyorlash usulini diqqat bilan o‘rganib chiqing.
Sizga kerak bo‘ladi:
Zanglarni ketkazish uchun aralashma tayyorlash zarur bo‘ladi (aralashmani tayyorlashda albatta rezina qo‘lqoplar bilan ishlash kerakligini esingizdan chiqarmang):
Mana, endi uydagi hamma yuzalar reklamalardagidek yaltirab ketdi, siz esa o‘zingizni bemalol namunali tejamkor beka deb hisoblashingiz mumkin.
Manba: “Xitrosti jizni” | 54 | 1,120 |
Ayollar | Mikroto‘lqinli pechda isitish mumkin bo‘lmagan 20 ta mahsulot | Mahsulotlarni mikroto‘lqinli pechda isita turib, buning uchun qanchalik to‘g‘ri idish tanlaganligimiz, u pechni, qolaversa, mahsulotning o‘zini ham yaroqsiz ahvolga keltirishi mumkinligi haqidagi o‘ylarga duch kelamiz. Quyida mikroto‘lqinli pechdan foydalanish tavsiya etilmaydigan eng muammoli mahsulotlar va qadoqlarni keltirib o‘tamiz.
Plastmassa qizdirilganda o‘zidan zaharli kimyoviy birikmalar (masalan, bisenfol-A) chiqarib, bu foydalanuvchining zaharlanishiga olib kelishi mumkin. Mahsulotlarni mikroto‘lqinli pechda shisha, sopol yoki maxsus idishda isitish tavsiya etiladi.
Penoplast qadoq materiali mahsulotlarni saqlash muddatini uzaytirish va taom sifatini saqlash uchun xizmat qiladi. Mikroto‘lqinli pechda qizidirish davomida u ham o‘zidan zararli moddalar chiqaradi.
Mahsulotlarni pechga solishdan avval alyumin folga o‘ramni olib tashlash tavsiya etiladi, aks holda yong‘in yuzaga kelishi mumkin.
Bunday o‘ramlarning aksariyat qismi plastmassa yoki qog‘ozdan tayyorlanishiga qaramasdan, ba’zi modellarda metall elementlardan ham foydalaniladi. Metallni mikroto‘lqinli pechga solish esa qat’iy taqiqlanadi.
Bezak uchun tilla yoki kumush yugurtirilgan idishda metalldan foydalanilganligi uchun mikroto‘lqinli pechda bunday idishlarni qo‘llash taqiqlanadi.
Zamonaviy shisha oshxona idishlari asosan issiqqa chidamli shishadan tayyorlanadi. Eski, issiqqa chidamli bo‘lmagan idishga esa mikroto‘lqinli pechda zarar yetishi mumkin.
Kristall panjara haroratning keskin o‘zgarishiga juda ta’sirchan bo‘lib, qizdirganda ko‘pincha shikastlanadi.
Mazkur plastmassaning yana bir ko‘rinishi ham qizdirganda kanserogenlar chiqaradi. Bundan tashqari, ular qizdirilganda yorqinligini yo‘qotib, rangi o‘zgaradi.
Yupqa devorli plastmassa stakanchalar nafaqat o‘zidan zararli moddalar chiqaradi, balki tezlik bilan erib, undagi mahsulot tarkibini ham buzadi.
Bu oson alangalanuvchi o‘ram yong‘inni keltirib chiqarishi mumkin. Bundan tashqari, ba’zi paketlarga tipografik muhr qo‘yiladi. Kraska esa yuqori haroratda havoga zaharli parlar chiqarishi mumkin.
Suvni isitishga to‘g‘ridan-to‘g‘ri taqiqlar yo‘q, biroq tez qaynab ketuvchi suyuqlik kuyishga olib kelishi mumkin. Suv va tarkibida suv bo‘lgan ichimliklarni isitishda ehtiyot bo‘ling.
12.Tuxum (po‘chog‘i bilan)
Bunday tuxum mikroto‘lqinli pechda portlab ketishi mumkin va mikroto‘lqinli pechni tozalash bilan bog‘liq qo‘shimcha yumushni keltirib chiqaradi.
Mevalari portlab ketadi, yana uzum yaxshi yonadi ham!
U yaxshi alangalanadi, bundan tashqari, u qizdirilganda havoga ko‘z va burun shilliq qavatiga zarar yetkazuvchi modda chiqaradi.
Tarkibida temir, selen va magniy bo‘lgan mikroelementlar qizdirilganda metallga aylanadi.
Xuddi tuxumlar bilan bog‘liq muammoni keltirib chiqarishi mumkin, biroq uning qobig‘ida sanchqi yordamida teshiklar hosil qilish yo‘li bilan portlash oldini olish mumkin.
Pomidorlar mikroto‘lqinli pechda o‘zini xuddi kartoshka yoki tuxum kabi tutadi.
Kolbasa ustidagi qobig‘i yorilib ketib, pech yuzasini ifloslantirishi mumkin. Uni qobig‘idan tozalab isitish tavsiya etiladi.
Go‘shtli taomlarni yaxshi pishirish uchun uni kichkina bo‘laklarga ajratish tavsiya etiladi. Aks holda go‘sht yaxshi pishmasligi mumkin.
Non juda tez qurib, mikroto‘lqinli pechda kuyib ketishi mumkin. Bu jarayonni nazorat qilish qiyin. Shuning uchun non uchun maxsus toster yoki duxovkadan foydalaning. | 61 | 3,365 |
Ayollar | Fen, dazmol va ploykasiz ham qilsa bo‘ladigan 5 xil soch turmagi | Sochlarni chiroyli jingalak qilish uchun salonga borish yoki dazmol va fendan foydalanish kerak deb o‘ylaganlar yanglishadi. Uyda bor narsalar oddiy rezinka, tasma hatto paypoq yordamida ham havas qilsa arzigulik jingalak qilsa bo‘ladi.
Rezinkalardan foydalaning
Sochni suv yoki sprey yordamida namlab oling va mayda rezinkalardan foydalaning. Avvaliga sochlarni ikkiga ajratib oling va har ikki tarafdagisini to‘rt qismga bo‘ling. Sochni uchidan tepagacha aylantirib, rezinka bilan mahkamlang. 30 daqiqadan keyin ko‘ngildagidek jingalak sochlarga ega bo‘lasiz.
Uxlashdan avval sochingizni o‘rib yoting
Sochni yuvgandan keyin fen bilan nomiga quriting va ertalabgacha qoldiring. Jingalak qalin bo‘lishini istasangiz sochni “drakon” uslubida o‘rang, tongda lak bilan qotirishingiz mumkin.
Qog‘oz va matodan foydalaning
Buning uchun uzunligi taxminan 10 sm bo‘lgan ingichka 10 dona mato va qog‘oz bo‘lagi kerak bo‘ladi. Qog‘ozni o‘rtasiga matoni qo‘yib aylantirib chiqing. Namlangan sochni qog‘ozga aylantirib chiqing va mato bilan mahkamlang.
Tasmadan foydalaning
Sochni ikki qismga ajratib yaxshilab tarang va sprey seping. Tasmani ikki tarafini ham teng qoldirib boshingiz ustiga qo‘ying. Har ikki uchidan sochlarni aylantirib chiqing. So‘ngra tasmaning ikki tomonini birlashtirib, bog‘lab qo‘ying.
Paypoqdan foydalaning
Sochlarni Gollivud yulduzlarnikidek jingalak qilib turmaklash uchun sochlaringiz nam bo‘lishi, qotiradigan sprey va yangi yoki toza paypoqlar kerak bo‘ladi. Sochni ikki qismga bo‘ling va har ikki qismini paypoq o‘rtasidan aylantirib chiqing, uchlarini bog‘lang. 40-60 daqiqadan keyin jingalak sochlardan ko‘zingiz quvnashi aniq. | 64 | 1,655 |
Ayollar | Yosh ko‘rinish uchun nimalarga e’tibor berish kerak? | Inson necha yoshda bo‘lishi emas, o‘zini necha yosh deb bilishi va oynaga qaraganda nimani his qilishi muhim. Yosh ko‘rinishni istovchilar uchun quyidagi tavsiyalar bilan bo‘lishamiz:
Hayotdan zavqlanib yashang
Ba’zi ayollar 30 yoshdayoq yoshi o‘tgan, hamma yaxshi narsalar ortda qolgan deb hisoblaydi, ba’zilar bo‘lsa 70 yoshda ham o‘zini qari deb hisoblamaydi va hayotdan maksimal darajada zavqlanib yashaydi. Siz o‘zingizni qanday his qilishingiz tanlovingizga bog‘liq. Yosh haqida emas, oldinda yana qanday yangiliklar sizni kutayotgani haqida o‘ylashga harakat qiling. Farzandlaringiz katta bo‘lgan bo‘lsa, sizda o‘zingizga ko‘proq vaqt ajratishga imkon bor. Shunday ekan, sizni qiziqtirgan mashg‘ulot bilan shug‘ullaning. Baxtdan ko‘zlaringiz porlasin, har bir yangi kunga shukr qilib, bahra olib yashang. Unutmang, ruhiyatingiz, o‘zingizni qanday his qilishingiz tashqi ko‘rinishingizda aks etadi.
Yangi imij
Oxirgi marta qachon soch rangi, turmak yoki makiyajingizni butunlay o‘zgartirdingiz? Kiyinish uslubingizni-chi? Ancha bo‘lgan bo‘lsa, bahor mavsumi tashqi ko‘rinishga o‘zgartirish kiritish uchun ayni muddao. Karantin vaqtida bo‘lsa, bemalol nimalarni o‘zgartirish haqida aniq qarorga kelib olishingiz mumkin. Sochingiz och rangda bo‘lsa, to‘q rangga bo‘yang yoki aksincha. Faqat bu borada yuz tuzilishi, qaddi-qomatingizga qarab ish tuting.
Garderobingizni yangilang
Garderobdagi liboslarning sizni tashqi ko‘rinishingiz qanday bo‘lishida ahamiyati katta. Yarashgan, bejirim liboslar kishini yosh ko‘rsatsa, beo‘xshov libos ortiqcha yosh qo‘shadi.
Yosh ko‘rinish uchun quyidagilarga e’tibor bering:
Sport va sog‘lom turmush tarziga amal qiling
Yosh ko‘rinishni istaysizmi? Sport bilan shug‘ullaning. Yoqadimi, yo‘qmi, lekin bu haqiqat — ortiqcha kilo yoshni katta ko‘rsatadi. Ko‘proq yayov yuring, bir joyda uzoq harakatsiz o‘tirmang.
Tiniq va sog‘lom teri
Teri ko‘rinishi sizning yoshingiz haqida ko‘p narsani aytib beradi. Aksariyat ayollar yuz ko‘rinishiga e’tibor qaratadi, ammo bo‘yin va qo‘l ko‘rinishi qandayligini unutadi. Teri uchun mo‘ljallangan balzam va kremlardan foydalanishni yoddan chiqarmang.
Makiyajga e’tibor bering
Makiyajdan avval yoshartiruvchi krem surtishni unutmang. Tonal kremdan ko‘p foydalanmang. Bunday kremlar ajinni ko‘paytiradi.
Ovqatlanishda e’tiborli bo‘ling
Siz iste’mol qiladigan narsalar tashqi ko‘rinishingiz qanday bo‘lishining eng asosiy omili hisoblanadi. Yosh ko‘rinish uchun xamirli, shirin, qovurilgan, tuzli mahsulotlarni yeyishni kamaytiring. Sabzavot, meva va sutli mahsulotlarni ratsioningizga kiriting. | 52 | 2,573 |
Ayollar | Oshxona sochig‘ini imkon qadar tez-tez almashtirish uchun 7 ta sabab | Oshxona mukammal toza bo‘lsa, qanchalar yoqimli — idishlar yuvilgan, rakovina va stol usti toza, plita va pechda bir tomchi ham yog‘ yo‘q. Biroq oshxonada ko‘p yillar davomida muhokama qilinadigan yana bir narsa bor. AdMe nashri oshxona sochig‘ini qanchalik tez-tez o‘zgartirish kerakligi haqda bekajonlar uchun ajoyib tavsiyalar bilan bo‘lishdi.
Sochiqda turli xil narsalar artilsa, unda bakteriyalar ko‘payib boradi.
Oshxona sochiqlarida yuzlab bakteriyalar yashaydi. Ulardan ba’zilari mutlaqo zararsiz bo‘lishi mumkin, ba’zilari esa hatto zaharlanishga olib keladi. Patogenlarning soni va ko‘payish tezligiga ko‘plab omillar ta’sir qiladi. Sochiqni qanday ishlatish, albatta, muhim. Agar u bilan hamma narsani artilsa, bunday mato tezroq ifloslanadi.
Nam va issiq muhit bakteriyalar rivojlanishi uchun ajoyib joy.
Namlik bakteriyalarning ko‘payishini rag‘batlantiradigan yana bir omil. Oshxona nam va issiq bo‘lsa, tezroq kir to‘planadi. Ya’ni, sochiq bilan idishlarni artib, keyin issiq pechka yaqiniga osib qo‘yish noto‘g‘ri fikrdir. Agar sochiqda yoqimsiz hid paydo bo‘lsa, demak, bakteriyalar allaqachon yuzada ko‘paymoqda, uni yuvishga yuborish vaqti keldi.
Ko‘p go‘sht va baliq iste’mol qilinsa, sochiqni tez-tez almashtirish kerak.
Tadqiqotga ko‘ra, stafilokokklar ko‘p bolali oilalarda foydalanadigan sochiqlarda uchraydi. Va E. coli bakteriyasi esa ko‘p go‘sht pishiriladigan oshxonalarda yashaydi. Bu bakteriyalar zaharlanishga olib kelishi mumkin: qayt qilish, hazm jarayonining buzilishi, isitma, qorin og‘rig‘i. Oshxonada baliq yoki tovuq bo‘lsa, darhol matoni yuvishga yuborishga arziydi. Sotib olingan go‘sht yetarlicha sinovdan o‘tmaydi, ya’ni undagi bakteriyalar yanada xavfliroq bo‘lishi mumkin.
Oddiy sochiqni qog‘oz sochiq bilan almashtiring
Mato sochiqlarini qog‘ozga almashtirish juda yaxshi tanlovdir. Oshxona salfetkalari tozalash, stol yoki taxtakachni tozalash uchun ishlatilishi mumkin. Qayta ishlatiladigan sochiqlardan faqat idish-tovoq va boshqa toza narsalar uchun foydalangan ma’qul. Qog‘oz salfetkalar deyarli qayta ishlanmaydi. Shuning uchun rulon salfetkadan tejamkorlik bilan foydalanish mumkin.
Qog‘oz sochiqlardan foydalanishni istamasangiz, oshxonada mato sochiqlar bo‘lsin.
Go‘shtni maydalagandan keyin taxtakach xuddi shu mato bilan artilib, keyin qo‘l artiladi. Natijada eng xavfli bakteriyalar organizmga osongina kirib boradi. Shuning uchun qo‘l, go‘sht va idish-tovoqlar uchun alohida sochiq ishlatish tavsiya etiladi.
Sochiqni yuqori haroratda yuving
Hatto yuvilgan oshxona sochiqlarida ham tadqiqotchilar bakteriyalarni topdi. Olimlar o‘tkazgan tadqiqotda 100 dona sochiqni oilalarga tarqatdi va bir oydan keyin olib ketdi. Bu oy davomida sochiqni xohlagancha ko‘p marta almashtirish va yuvish mumkin edi. 50 dan ortiq namunalarda, hatto yuvilganidan keyin ham patogenlar topilgan. Xavfsiz bo‘lish uchun sochiqni eng yuqori haroratda, kamida 60 darajada yuving.
Eskirgan matolarga achinmang.
Agar sochiq tashqi yorqinligini yo‘qotgan bo‘lsa va umuman yuvilmagandek ko‘rinsa, uni almashtirish vaqti kelgan. Buni yiliga bir marta qilgan yaxshiroq. Estetik komponentga qo‘shimcha ravishda, vaqt o‘tishi bilan mato namlikni yutuvchi xususiyatlarini yo‘qotadi. | 68 | 3,212 |
Ayollar | Chakamug‘ moyi yordamida soch va kipriklarni o‘stirish mumkinmi? | Chakamug‘ moyi (repeynoye maslo) qariqiz ildizlaridan olinadi. Ildizlar maydalanadi va zaytun, kungaboqar va boshqa yog‘lar ichiga solib qo‘yiladi.
Chakamug‘ moyi ko‘pincha kosmetikada terini, tirnoqlar va sochlarni parvarish qilish uchun ishlatiladi.
Kosmetik maqsadlarda chakamug‘ moyining o‘zini ham, turli xil qo‘shimchalar: propolis, choy daraxti, sarimsoq, moychechaklar bilan birga ham ishlatishadi.
Chakamug‘ moyini quruq sochlarga ham, ho‘l sochlarga ham surish mumkin. Yog‘ni suv bug‘i yordamida 30–40 darajagacha qizdiring va boshingizga suring. Bosh terisini uqalang va uni butun soch uzunligi bo‘ylab taqsimlang (qizil qarampir qo‘shilgan chakamug‘ moyidan tashqari qolgan hammasi faqat ildizlariga suriladi).
Yelkadan pastga tushib turadigan sochlar uchun besh osh qoshiq moy kerak bo‘ladi. Sochlaringizni yig‘ib to‘dalang, dushda kiyiladigan shapkani kiying va boshingizni sochiq bilan o‘rang. 1,5-2 soat shunday qoldiring.
Keyin issiq suv, moychechak damlamasi yoki olma sirkasining suyuq eritmasi (1 litr suvga 1 osh qoshiq) yordamida yuving. Agar bosh terisi va sochlar yog‘lilikka moyil bo‘lsa, shampun bilan yuving.
Kipriklar va qoshlar quyuq, chiroyli bo‘lishi uchun ularni parvarishlash zarur. Bunda sizga qo‘l keladigan vositalardan biri chakamug‘ moyidir. Ko‘pincha u kipriklarni o‘stirgandan keyin ishlatiladi. Shuningdek u qoshlari siyrakligi uchun ularni har doim bo‘yab yuradigan qizlarga ham yordam beradi.
Cho‘tkacha sotib oling yoki eski tush tyubigidan foydalaning. Dozatorni chiqarib oling, flakonni va cho‘tkani yaxshilab yuving. Shprits yordamida tyubikni chakamug‘ moyiga to‘ldiring va dozatorni avvalgi joyiga joylashtiring.
Agar sizda laynerning cho‘tkachasi bo‘lsa, moyni qoshingizga va kipriklar uzunligi bo‘ylab yuqori qovog‘ingizning qo‘zg‘aladigan qismiga suring. Tushning cho‘tkachasi yordamida kipriklaringizni va qoshlaringizni o‘rtasidan boshlab uchlarigacha tarang. Yog‘ning ortiqchasini paxta bo‘lagi bilan artib oling.
Chakamug‘ moyi kipriklar va qoshlar uchun bir-ikki oy davomida har kuni ishlatiladi.
Manba: “Woman.ru” | 64 | 2,073 |
Ayollar | Qadoqlardan husnbuzargacha: oddiy dezodorantdan unumli foydalanishning 14 usuli | Bugungu kunda dezodorant yoki antiperspirantdan foydalanmaydigan insonni topish qiyin. Ammo bu kosmetik mahsulotni asosiy vazifasidan tashqari ishlatishning turli xil usullari mavjudligini hamma ham bilmaydi. “Noviy ochag” nashri ushbu vositadan unumli foydalanishning 14 ta usulini taqdim etdi.
Lab ustidagi terlashga qarshi
Issiq havoda yuqori labda ter tomchilari paydo bo‘ladi, buni upa bilan yashirib bo‘lmaydi va uni ter bilan qoplangan teriga qo‘llash mutlaqo noto‘g‘ri. Shuningdek, umuman gigiyenaga ham mos kelmaydi. Yuqori lab ustidagi sohaga shunchaki oz miqdorda hidsiz antiperspirantni qo‘llash orqali muammoga yechim topish mumkin. Yuz terisi uchun alyuminiy tuzlari bo‘lmagan dezodorantlardan foydalanish tavsiya etiladi.
Epilatsiya uchun asos
Mumlashdan oldin teriga antiperspirant sepish mumkin. Bu ko‘pchilikda soqol yoki epilyatsiyadan keyin paydo bo‘ladigan tirnash va qizarishdan qochishga yordam beradi.
Qadoqqa qarshi vosita
Antiperspirantlar oyoq kiyimlarni ishqalanishdan himoya qilish vositasi sifatida ishlatilishi mumkin. Buning uchun alyuminiy xlorid geksagidratli antiperspirantni tanlash kerak.
Makiyaj fiksatori
Yuzning eng ko‘p yog‘ ishlab chiqaradigan joylariga antiperspirantni yupqa qatlam bilan qo‘llash tavsiya etiladi. Keyin odatdagidek makiyaj qilinadi. Buning uchun tarkibida alyuminiy bo‘lmagan eng tabiiy kompozitsiyalarga ega bo‘lgan namunalardan foydalanish kerak.
Chivinlarga qarshi vosita
Spreylar va surtma ko‘rinishidagi dezodorantlarni chivinga qarshi vosita sifatida qo‘llash mumkin va agar hasharotlar chaqib olsa, ular qichishishni kamaytiradi. Dezodorant tarkibidagi alyuminiy tuzlari og‘riq va shishni bartaraf etishga yordam beradi.
Ko‘zoynak sirg‘alib ketishiga yo‘l qo‘ymaydi
Yuzning ko‘zoynak bilan aloqa qiladigan joylariga antiperspirant yupqa qatlam qilib qo‘llanadi. Bu uning sirg‘alib ketishining oldini oladi.
Yuzdagi yog‘li yaltirashni kamaytiradi
Haddan tashqari ko‘p yog‘ tufayli teri yaltirashiga yo‘l qo‘ymaslik uchun yuz sohasiga tuzsiz alyuminiy antiperspirant sepish mumkin. Bu teriga o‘ziga xos porlashni beradigan yog‘ sekretsiyasining oldini oladi.
Tirnoq bo‘yog‘ini tozalash vositasi
Shikastlangan manikyurni tezda olib tashlash uchun dezodorantdan foydalanish mumkin. Uni tirnoqqa keraklicha sepib, lakdan xalos bo‘lish juda oson.
Turmak buzilishining oldini oladi
Soch har tomonga uchib, turmagi buzilmasligi uchun yuz atrofidagi soch chizig‘i bo'ylab ozgina dezodorant yoki antiperspirant sepish mumkin. Agar soch kalta bo‘lsa, u holda kosmetik vositadan boshning orqa qismiga ham qo‘llash tavsiya etiladi.
Quruq shampun
Agar sochni yuvishga vaqt bo‘lmasa, dezodorant bu holatda ham qutqaradi. Dezodorant spreyi yog‘ni so‘rib olishi uchun iloji boricha uni teriga yaqinroq holatda sepish kerak.
Oyoqlarning yoqimsiz hidini bartaraf etadi
Alohida oyoq dezodorantini sotib olishning imkoni bo‘lmasa, odatdagi antiperspirantni oyoqlarga sepib, muammoning oldini olish mumkin.
Husnbuzar toshganda yordam beradi
Odatdagidek teri tozalanadi va antiperspirantdan husnbuzar ustiga sepiladi. Antiperspirantlarda mavjud bo‘lgan triklosan bakteriyalar ko‘payishining oldini oladi. | 79 | 3,150 |
Ayollar | Oddiy, ammo samarali 6 usul: uy sharoitida sochlarni fen va dazmolsiz qanday tekislasa bo‘ladi? | Sochlarni tekislash uchun har doim ham fendan foydalanish shart emas, ba’zida siz e’tibor bermagan oddiy usullar ham o‘ylaganingizdan yaxshiroq samara beradi.
1-usul: Sutdan foydalaning
Sut tarkibidagi oqsil sochlarni mustahkamlaydi. Sovuq sut solingan idishga sochlaringizni 10 daqiqaga soling. Ustidan maxsus bosh kiyim kiyib 30 daqiqadan keyin oddiy shampun bilan yuvib tashlang. Sochlarni quritish davomida tekis qilib tarang.
2-usul: “Toga”
“Toga” — sochlarni fen va dazmolsiz tekislashning lotin-amerikacha texnikasining nomi hisoblanadi. Yuvilgan sochlarni tabiiy quriting, keyin nomiga tarang. Oxirigacha quritgandan keyin sochlarni bosh atrofidan aylantirib “nevidimka” bilan mahkamlang. Tongda sochlaringiz tekis va jilokor bo‘ladi.
3-usul: Rezinkadan foydalaning
Uyqudan avval sochlaringizni ikkiga bo‘lib, yig‘ing. Keyin har 3 santimetrga elastik rezinka taqing. Tongda rezinkani yechib sochlarni tarang.
4-usul: Bigudi yordamida tekislang
Yuvilgan sochlarni bigudiga o‘rang. Yopishadigan, plastik bigudi yaxshi samara beradi.
5-usul: Tabiiy niqob
Buning uchun bir necha niqobdan foydalanishingiz mumkin.
1-variant: 240 ml kokos sutiga 1 osh qoshiq asal qo‘shing.
2-variant: 470 ml sutga 1 ta tuxum qo‘shing.
3-variant: 240 ml kokos sutiga 5 osh qoshiq limon sharbati, 2 osh qoshiq zaytun yog‘i hamda 3 osh qoshiq jo‘xori kraxmali soling.
6-usul: Uy sharoitida jelatin bilan laminatsiya
Haftada 1-2 marta qilish tavsiya qilinadigan va birinchi martadayoq samara beradigan muolaja uchun 1 osh qoshiq jelatinni uch osh qoshiq suvga aralashtiring. Mikroto‘lqinli pechga qo‘ying keyin esa yarim osh qoshiq balzam qo‘shing. Niqobni ildiziga tekkizmasdan soch uzunligi bo‘ylab surting. Maxsus bosh kiyim kiyib, 40 daqiqadan keyin oddiy shampunda yuvib tashlang.
Ployka va fensiz soch quritishga yordam beradigan vositalar
Zardob
Maxsus zardoblarni nam sochga surting va sochlarni tabiiy yo‘l bilan quriting.
Tekislovchi kremlar
Bunday kremlarni ham zardob singari surtish va qurishini kutish kerak.
Sprey
Spreylarni nafaqat nam, balki quruq sochlarga ham qo‘llasa bo‘ladi. Ildizidan boshlab uchigacha surtgandan keyin tarash hamda qurishini kutish kerak. | 95 | 2,161 |
Ayollar | Oshxona va vannani tabiiy vositalar yordamida tozalaymiz | Ko‘pchilik uy bekalari uyda qiyinchiliksiz tayyorlash mumkin bo‘lgan tabiiy yuvuvchi va tozalovchi vositalar borligi haqida hatto o‘ylab ham ko‘rmaydi.
1. Xromlangan yuzalarga tish pastasini surib qo‘yib, quriy boshlagandan so‘ng artib olinsa bu yuzalar bir pasda top-toza bo‘ladi.
2. Kranlar yuzasidagi dog‘larni limon yordamida tozalash mumkin. Limonni halqa qilib kesing va vannaxonadagi kranlarning dog‘li joylariga qo‘ying. Yarim soatdan so‘ng suv bilan yuving va yumshoq mato bilan artib tashlang.
3. Limon sharbati yordamida vannani ham tozalash mumkin. Buning uchun bir piyola limon sharbatini yuzasi g‘adir-budirli gubka yordamida vanna ichiga surib chiqing. Bir soatdan so‘ng biroz arting va suv bilan yuving. Bu vosita emallangan va akrilli vannalar uchun ham mos keladi.
4. Agar kafel plitalari xiralashib qolgan bo‘lsa, ularni limon sharbatiga botirilgan yuzasi g‘adir-budirli gubka yordamida tozalash mumkin.
5. Unitazdagi dog‘lar va bakteriyalarni tozalash uchun, limon sharbatini purkagichga soling va unitaz yuzasiga seping. 15 daqiqadan so‘ng cho‘tka yordamida tozalang va yuvib tashlang.
6. Oyna yaltirab turishini xohlasangiz, uning yuzasiga limon sharbatidan sepib qo‘ying va 10 daqiqadan so‘ng yumshoq latta bilan artib tashlang.
7. Rakovina va kranlardagi dog‘larni tozalash uchun sirka va suvni 1:1 miqdorda aralashtiring va 5 tomchi nashatir spirti qo‘shing. Aralashmani purkagichga soling va dog‘li joylarga seping. Yarim soatdan keyin biroz ishqalang va suv bilan yuvib tashlang.
8.Agar kafel plitkasi oralari mog‘or bosgan bo‘lsa, qizdirilgan sirkaga botirilgan o‘rtacha qattiqlikdagi tish cho‘tkasi yordamida ishqalang, qurigandan keyin esa bo‘r suring va quruq, yumshoq mato bilan artib tashlang.
9. Kafeldagi dog‘larni tozalash uchun uni ho‘llang va soda bilan ishqalang. 10 daqiqadan keyin yana biroz ishqalang va yuvib tashlang. | 56 | 1,862 |
Ayollar | Kosmetolog tavsiyasi: Sovuq ob-havoda qanday bo‘yanish kerak? | Qishda harorat sovuq bo‘lgani hisobiga teri har doimgidan boshqacharoq parvarish talab qiladi. Shu sababdan ham kosmetik vositalarni tanlash va makiyaj qilishda ham boshqacharoq yondashish kerak.
Qishki kosmetika qanday bo‘lishi kerak?
Oziqlantirish xususiyatiga ega bo‘lgan krem va tonal kremlardan foydalanish kerak. Yozda surtilgan tonal kremlardan sovuq mavsumda ham foydalanish tavsiya qilinmaydi. Unchalik quruq bo‘lmagan, tarkibida yog‘ bor kremlar qahratonning sovuq harorati va shamoldan terini saqlaydi.
Terini har kuni namlantirish kerak. Bir kun ichida teri sovuq harorat va bino ichidagi issiqlik sabab qurib qolishi mumkinligi sabab ham tunda namlantirish, kunduzi esa antioksidantli oziqlantiradigan krem bilan terini himoyalash kerak.
Qishki makiyajning o‘ziga xosligi
Birinchi qoida, qancha och bo‘lsa, shuncha yaxshi. Ushbu mavsumda teri rangi ochargani sabab ham yozda surtgan tonal kremingizdan bu faslda foydalana olmasligingiz mumkin. Bronzerdan ham iloji boricha foydalanmagan ma’qul. Buning o‘rniga yuqorida ta’kidlanganidek, rumyanadan foydalaning. Agar oppog‘oy bo‘lib qolishni istamasangiz, makiyajning uzoq turishini ta’minlaydigan va terini rangliroq ko‘rsatadigan maxsus sprey ishlating. Olovrang, shaftoli rang, bronza rang va tilla rang tenlarni yozda surtgan yaxshi. Kulrang, jigarrang, siyohrang va moviy ranglar qishki makiyaj uchun ayni muddao. | 61 | 1,382 |
Ayollar | Yilning eng dolzarb rangi: Trendda yetakchi bo‘lgan oq rang bilan obrazlar yaratamiz (foto) | Oq rang moda olamida har qanday mavsumda ham yetakchi hisoblanadi. Mazkur rangda garderobda yo‘q deganda bir yoki ikkita libos bo‘lishi kerak. Ayniqsa, kunlar isishni boshlaganida oq rangdagi kiyim-kechaklar kiyish tavsiya qilinadi. Chunki ushbu rang issiqlikni tortmaydi, undan tikilgan yupqa harir liboslar havo o‘tkazadi.
Garderobingizga oq rangli libos qo‘shishni, lekin ishni nimadan boshlashni bilmayotgan bo‘lsangiz tanlovingiz universal, ortiqcha bezaklarsiz, minimal uslubdagi oq ko‘ylakda to‘xtashni tavsiya qilamiz. Bunday libos, shoshilinchda nima kiyishni bilmaganlar uchun ayni muddao.
Dizayner Stella McCartney’ga “Oq kiyinishni o‘zi bilan cheklanmasdan oq sumka va cheti oq ko‘zoynak taqish kerak”, — deb maslahat beradi.
2020-yilning yozida qanday rangdagi kiyimlar urfda bo‘ladi?2020-yilning yozida qanday rangdagi kiyimlar urfda bo‘ladi?
Ushbu rangdagi kiyim-kechakning yana bir xususiyati, uni kiygan inson necha yosh bo‘lishidan qat’i nazar yosh va yorqin ko‘rinadi. Lekin shuni ham yodda tutish kerakki, oq rang qaddi-qomatni to‘laroq qilib ko‘rsatadi. Shuning uchun ushbu rangdagi libos tanlaganda, uning bichimi va sizga qanchalik to‘g‘ri kelishiga ham ahamiyat berish kerak.
Yana bir o‘ziga xos tomoni, ushbu rang bilan boshqa istalgan rangni bemalol moslash mumkinligida.
Bahor-yoz mavsumi uchun ajoyib tanlov: Oq-qora print yana trendda (foto)
Yana ushbu rang ko‘pchilikka dam olish ta’tillari, dengiz, quyosh va sohilni eslatadi. Shu bois bo‘lsa kerak, yozgi oromgohlarda, dam olish maskanlarida oq rangdan ko‘p foydalaniladi. | 91 | 1,561 |
Ayollar | Foto: Moda olamidagi noodatiy va noqulaylikda bir-biridan qolishmaydigan poyabzallar | Modaning san’atni bir ko‘rinishi ekanini inkor qilib bo‘lmaydi. Aksariyat ko‘zga ko‘ringan dizaynerlar bir vaqtning o‘zida ko‘rinishi va ajoyib ekani bilan o‘ziga maftun qiladigan ijod mahsullarini taqdim qiladi. Bu tendensiya nafaqat kiyimlar, balki sumka va poyabzallar ishlab chiqarilishida ham ko‘zga tashlanadi. E’tiboringizga Aleksandr Makkuinning Armadillo’sidan tortib, Viktoriya Bekhemning Antonio Berardi’sigacha bo‘lgan bir-biridan g‘aroyib poyabzallar suratini havola etamiz.
Alexander McQueen 2010-yil bahor-yoz.
Alexander McQueen 2010-yil bahor-yoz.
Thom Browne 2020-yil bahor-yoz.
Guo Pei 2018-yil bahor-yoz.
Balenciaga 2018-yil bahor-yoz.
Simone Rocha 2018.
Alexander McQueen 2008-yil bahor-yoz.
Antonio Berardi.
Shayne Oliver 2017-yil bahor-yoz.
Iris van Herpen x Noritaka Tatehana.
Iris van Herpen 2016/2017. | 84 | 837 |
Ayollar | Yuz, teri va sochlarni ultrabinafsha nurlaridan himoya qilish uchun 12 tavsiya | Yoz mavsumida, ayniqsa, har qachongidan ham dolzarb bo‘lgan muammoga yechim topishga yordam beradigan tavsiyalar bilan bo‘lishamiz.
Ayamang
Quyoshdan himoya qiladigan kremni ayayman deb, kam miqdorda foydalanish eng ko‘p tarqalgan xatolardan biri sanaladi. Ortiqchasining keragi yo‘q, samarali himoya uchun tanga kattaligidagi hajmda krem surtsangiz bo‘ladi. Tarkibidagi kimyoviy filtr “ishga tushib”, krem ta’sir qilishi uchun uni ko‘chaga chiqishdan 20 daqiqa avval surting.
Yozuviga e’tibor qarating
UVB va UVA-nurlardan yaxshi himoya qilishi yozilganiga e’tibor qarating. Yildan yilga yangi kosmetik vositalar taqdim qilinmoqda. Masalan, bir necha yillar avval nam teriga surtish mumkin bo‘lgan yangi vosita taqdim qilingan bo‘lsa, endilikda yaltiratib qo‘ymaydigan variantlar taqdim qilindi.
Sumkangizda zarur kosmetik vositalarni olib yuring
Burun va yuzdagi qizarishlarga alohida e’tibor berish kerak. Terining aynan mazkur sohalari yog‘li hisoblangani sabab ham kosmetik stik (kremli kompakt kosmetika)larni birga olib yurish kerak.
Himoyalanishni unutmang
Ob-havo qanday bo‘lishidan qat’iy nazar, SPF-kremlardan foydalanishni kanda qilmang. Yozning bulutli kunlarida A spektrining nurlari, ayniqsa, xavfli bo‘lib, jiddiy kasalliklarni keltirib chiqaradi va terining qarishiga olib keladi.
Shifokor bilan maslahatlashing
Qon bosimini tushiradigan, gormonal hamda antibiotik dorilar to‘qimalarning quyosh nuridan kuyishiga
ta’sirchanligini oshiradi. Issiq o‘lkalarga ketayotgan va shu bilan birga dori vositalarini qabul qilayotgan bo‘lsangiz, maksimal SPF-kremlarni tanlang.
Terini tinchlantiring
Ba’zida yuz qizil dog‘lar bilan qoplanadi. Bu kuyish emas, ultrabinafsha nurlarga nisbatan spesifik reaksiya ─ mikroyallig‘lanish hisoblanadi. Uni bartaraf qilish uchun kechasi toza teriga navro‘zgul yog‘ini surtish kifoya qiladi. Tarkibidagi gamma-linolen kislotasi terining suv qatlamini tiklab, qizarishlar kamayadi.
Tana haqida qayg‘uring
Issiq urganda yoki urish arafasida ekanida salqin ichimliklar yaxshi yordam berishi mumkin. Ichimlikni ichish yoki uning bankasini bo‘yinning orqa qismiga qo‘yish kerak. Qon aylanishida muhim rol o‘ynagani sabab ham aynan shu sohaga qo‘yish tavsiya qilinadi.
Termal suvdan foydalaning
Teri uchun samarali ekani sabab ham nafaqat yuz, balki tana uchun ham termal suvdan foydalanish kerak. Uning bir qismi shu zahoti singib, qon haroratini pasaytiradi va sepilgan sohani namlantiradi. Puls o‘lchanadigan tana qismlari: bo‘yin, tizzaning orqa qismi, bilaklarning ichki qismiga sepish tavsiya qilinadi.
Kuyishdan to‘g‘ri davolaning
Kuygan tana qismini sovuq dush, sovuq kompress yordamida soviting. So‘ngra kuygan joyga bitiradigan va terining himoya qatlamini tiklaydigan, tinchlantiradigan, yallig‘lanishning va dog‘ bo‘lib qolishining oldini oladigan vositalar qo‘ying. Bunday vositalar aksariyat hollarda pantenol va termal suvni o‘z ichiga oladi. Kuygan to‘qimalar haroratning sekin tushishiga sabab bo‘lishi mumkinligi uchun maz va prisipkalardan foydalanmang. Og‘riqni kuchaytirishi mumkinligi uchun odekolon va spirtdan ham foydalanish tavsiya qilinmaydi.
Pilingni yodingizdan chiqaring
Tinchlanganidan keyin terining po‘st tashlashi kuzatiladi. Bu vaqtda piling qilish esa vaziyatni yanada og‘irlashtiradi.
Sochlar
Tuz va xlor sabab nafaqat teri, balki sochlar bilan ham bog‘liq muammolar kuzatilishi mumkin. Bunday vaqtda stayling krem yoki soch pomadasidan foydalanish tavsiya qilinadi. Ta’tildan qaytgach esa sochlarning ahvolini yaxshilaydigan va mustahkam qiladigan niqoblardan foydalaning.
Himoyalaydigan spreylardan foydalaning
Sohil yoki hovuzga borishda sochlaringizga UV filtrli sprey seping. Shunda tuz va xlorli suv unchalik salbiy ta’sir qilmaydi. Qaytganingizdan keyin sochlaringizni yaxshilab yuving hamda kosmetik yog‘ surting. | 78 | 3,797 |
Ayollar | Har bir ayol garderobida bo‘lish kerak bo‘lgan 6 xil ko‘ylak (foto) | Didli va jozibador ko‘rinish uchun garderobingiz to‘lib-toshishi shart emas. Undagi liboslar soni emas, sifati muhim. Zamonaviy ayolning garderobidan quyidagi bichimdagi modellar o‘rin olsa kifoya.
Kundalik variant
Universal garderobni hamma narsa bilan moslash mumkin bo‘lgan libosdan boshlash kerak. Bunda tanlov borasida sipo va oddiy bichimli modelga e’tibor qaratish tavsiya qilinadi. Trapetsiya bichimidagi keng libos har kuni kiyish uchun eng yaxshi variant. Etaklari kengroq bichimli mazkur libos nafaqat ozg‘in, balki to‘ladan kelganlar uchun ham mos keladi.
Qora klassik uslubdagi libos
Mazkur ko‘ylakni istalgan yer va joyga kiyishi mumkinligi sabab ham uzoq yillardan beri urfdan qolmaydi. Bunday libosni ishga yoki yorqin aksessuarlar qo‘shib, kechki tadbirlarga ham kiysa bo‘ladi. Qolaversa, klassik uslubdagi libos qomat qanday bo‘lishidan qat’iy nazar barchaga yarashadi. Uni krossovka, charm yoki jinsi kurtka, bo‘lmasa poshnali tufli va bleyzer bilan moslab kiysa bo‘ladi.
Ko‘ylak-libos
Ilk marta Koko Shanel tomonidan taqdim qilingan bunday bichimli libos ayollar garderobi uchun muhim. Ko‘ylak-libosni kundalikka, oqshom uchrashuvlariga ham kiysa bo‘ladi. Ishga o‘zini, alohida uchrashuvlarga esa yorqin aksessuarlar bilan birga kiyish tavsiya qilinadi.
Sarafan
Yana bir universal variant — oddiy bichimli yoki A-siluetli sarafan. Sarafanni yozda futbolka bilan, sovuq kunlarda esa vodolazka va jemferlar bilan kiyish mumkin. Qaysi faslda kiyishdan qat’iy nazar, tanlov borasida tabiiy matodan tikilganiga e’tibor qaratish tavsiya qilinadi.
Kechki libos
To‘y, tug‘ilgan kun va boshqa tadbirlar uchun uzun libos — yaxshi variant. Uni faqat baland bo‘yli qizlar kiyishi mumkin, degan qarash noto‘g‘ri. To‘g‘ri tanlansa, hammaga yarashishi mumkin. Bo‘yi baland bo‘lmagan qizlarga uzun libosni “virez”lisini, to‘la ayollarga esa bel qismiga urg‘u berilgan modellarni tanlash tavsiya qilinadi.
“Kokteyl” liboslar
Romantik bichimli yoki uzun liboslarni kiyish uchun har doim ham sabab topilmasligi mumkin, lekin oddiy va bachkana bo‘lmagan liboslarni kiyish uchun sabab shart emas, ular har doim dolzarb. Shu sabab e’tiboringizni o‘zgacha ko‘rinishdagi, shu bilan birga, yetarlicha rasmiy modellarga qarating va boradigan joyingizga qarab oyoq kiyim va kurtka moslang. | 67 | 2,289 |
Ayollar | Maqsadlarni to‘g‘ri qo‘yish va ularga erishish yo‘llari | Maqsadlarni to‘g‘ri qo‘yish va ularga erishish baxtli hayot garovidir. Biroq har doim ham intilayotgan narsalarimizni to‘g‘ri ifodalay olmaymiz. Bu esa orzularning orzuligicha qolib ketishiga olib keladi. Maqsadlarga erishish siri nimada?
Faqat o‘zingiz va o‘z imkoniyatlaringizga tayaning
Oldingizga biror maqsad qo‘yishdan avval uni amalga oshirish bo‘yicha barcha javobgarlik o‘z zimmangizda ekanligini esdan chiqarmang. Muvaffaqiyatsizlikda boshqa kishini ayblamaslik uchun boshqalarning yordamisiz erishish mumkin bo‘lgan maqsadlarni o‘z oldingizga qo‘ying.
Maqsadlarni to‘g‘ri shakllantiring
Maqsadlarni xuddi g‘oyalar kabi qog‘ozga (yon daftar, kundalik) yozib qo‘yish kerak. Batafsil yozib chiqilgan maqsadning amalga oshish ehtimoli ko‘proqdir. Agar maqsadlaringizni qog‘ozga yozmasdan ham xotirangizda saqlashga ishonsangiz, ularga erishishga ham katta umid qilmang. Ularni orzular safiga kiritib qo‘yishingiz mumkin.
Inkor shaklidan foydalanmang
Maqsadni to‘g‘ri qo‘yish va shakllantirish uchun u ijobiy quvvat ulashishi lozim. Shuning uchun nimani istamasligingiz emas, nimalarni xohlayotganligingizni aniqlab oling.
To‘g‘ri maqsad — “Boy bo‘lish”, “Xushbichim qomatga ega bo‘lish”. Noto‘g‘ri maqsad — “Kambag‘al bo‘lmaslik”, “Ortiqcha vazndan qutulish”.
Katta maqsadlarni qismlarga ajrating
Har qanday katta maqsad uni qismlarga ajratguningizga qadar chiqish qiyin bo‘lgan tog‘dek ko‘rinadi. Masalan, chet eldan ko‘chmas mulk xarid qilish bir qarashda amalga oshirish imkonsiz istakdek ko‘rinadi. Biroq maqsadni bosqichlarga bo‘lib, unga tomon muntazam qadamlar bilan harakat qilinsa, unga erishish osonlashadi. Dastlab oyiga muayyan mablag‘ni ishlab topish maqsadini qo‘yish mumkin. So‘ngra mazkur mablag‘ning o‘n foizi, keyinroq 20 foizini chetga olib qo‘yishni rejalashtirish mumkin. Ertami-kechmi siz zarur mablag‘ni to‘plashga erishasiz. | 55 | 1,855 |
Ayollar | Galstuklar qanday tanlanadi va nima bilan taqiladi? | Modada galstukning tashqi ko‘rinishi doimiy ravishda o‘zgarib turadi, goh ingichka, goh keng, goh uzun va gohida kalta ko‘rinishda bo‘ladi.
Ish kiyimi uchun yaxshisi, galstukning sifatiga e’tibor qaratgan holda an’anaviy rang va ko‘rinishdagi galstuklarni tanlagan ma’qulroq.
Qishki va yozgi galstuklar matolarining qalinligi va rangi bilan farq qiladi. Gazlama qancha qalin va issiq bo‘lsa, bunday galstuk yengil yozlik kostyumga shuncha yarashmaydi.
Mayda no‘xat. No‘xat qancha mayda va och rangli bo‘lsa, galstuk shuncha rasmiyroq ko‘rinadi.
Fulyar. Fulyar – bu mayda, bir xil fonda muntazam ravishda takrorlanib turuvchi geometrik chiziqlar. Bunday galstuklar rasmiy ish tadbirlari uchun mos tushadi.
Diagonal chiziqlar. Hamma tadbirlar uchun to‘g‘ri keladigan klassik bezakli galstuklar.
Galstuk kengligi pidjak yoqasining kengligiga qarab tanlanadi.
Klassik kiyinish uslubida galstukning keng uchi kamar zanjirigacha kelishi yoki uni 1 sm yopib turishi kerak. | 51 | 966 |
Ayollar | Jazirama kunlarda xonani salqinlashtirishning samarali 11 usuli | Jazirama kunlarda konditsioner olishga ulgurmaganlar uchun juda qiyin bo‘lishi mumkin. Sovitish mexanizmlarini ishlatmasdan, o‘zingizni issiqlikdan himoya qilish usullari haqida to‘xtalamiz.
Xonaga “sovuq” pardalar osing
Uy ichidagi qulay iqlim ham haroratga ta’sir qiladi. Iqlimi issiq shaharlarda xona interyeri uchun salqinlik illyuziyasini yaratadigan pardalarning sovuq va ochiq ranglarni ishlatgan ma’qul.
Har kim ham jaziramada ta’mirlash ishlarini amalga oshirishga hafsala qilmaydi: u holda shunchaki ko‘k rangdagi pardalarni osib qo‘yish orqali salqinlikka erishish mumkin.
Xonani sovutish uchun suvdan foydalaning
Qanchalik oddiy eshitilmasin, yozda suv bizning eng yaqin do‘stimizdir. Konditsioner yo‘qligida haddan tashqari issiqlikdan himoya qilish uchun ventilyator oldiga suv va muz solingan idish qo‘yishingiz mumkin. Bu orqali xonaga sovuq bug‘ tarqaladi.
Agar yaqin atrofda ventilyator bo‘lmasa, suv va muz solingan idishni deraza tokchasiga qo‘yish mumkin: tashqaridan kirgan issiq havo oqimlari avtomatik ravishda soviydi.
Yostiqni muzlatib qo‘ying
Aynan yozda yaxshi uxlolmaymiz. Kunduzi issiq uyda uxlashni osonlashtirish uchun yostiq jildini paketga solib, muzlatkichda sovitib ko‘ring.
Og‘ir jismoniy faoliyatdan qoching
Issiq mavsumda ko‘pincha ta’tilga chiqishni va hech narsa bilan shug‘ullanmaslikni xohlaymiz. Tadqiqotlar shuni ko‘rsatadiki, ayniqsa, jazirama kunda tanani sovitish va maqbul haroratni saqlash uchun ko‘p energiya sarflaymiz. Shu bois jismoniy faoliyatni salqinroq vaqtgacha to‘xtatib turgan ma’qul.
Gazli ichimlik ichmang, muzqaymoq haqida unuting
Muzqaymoq tanani sovitmasligi, aksincha isitishini ko‘pchilik bilmaydi. Sovitish effekti juda qisqa muddatli bo‘lib, organizm yuqori kaloriyali ovqatlarni hazm qilish paytida chiqadigan issiqlik bilan tezda o‘rin almashadi.
Shunga o‘xshash holat gazlangan ichimlik ichganda ham yuz beradi: issiqda ular nafaqat chanqoqni bosmaydi, balki tanani ko‘proq suvsizlantiradi.
Yotoqqa muzlatilgan idish qo‘ying
Muzlatkichda bo‘lgan oddiy suvli idish ham uxlashni yengillashtiradi. Sovutilgan idishni yotishdan oldin choyshablar orasiga qo‘yish kerak.
Xonadan tekstil buyumlarni olib qo‘ying
Jazirama ob-havo sharoitida og‘ir matolarni, dekorativ yostiqlarni, gilamlarni yig‘ib qo‘ygan ma’qul. To‘q rangdagi bunday buyumlar issiqlikni magnit kabi yutadi.
Qalin pardalar bo‘lgan xonada yoting
Uyda tekstil buyumlarini yengilroq matolar bilan almashtirish kerak bo‘lsa-da, bu qoida jaziramada iloji boricha qalin bo‘lishi kerak bo‘lgan pardalarga taalluqli emas. Issiq kunlarda derazalarni mahkam yopib qo‘yganingiz ma’qul, lekin tashqarida ozgina shabada esa boshlasa, deraza va eshiklarni havo aylanishi uchun ochib qo‘ying.
Havoni vaqti-vaqti bilan namlang
Har qanday namlagichlar havoni sovutishda yaxshi samara beradi, suv bilan to‘ldirilgan filtrlar havoni tozalaydi. Agar uyingizda bunday vosita bo‘lmasa, oddiy purkagichli idishdan foydalanishingiz mumkin. Polni tez-tez artib turish ham yordam beradi.
Xonaki gullarni ko‘paytiring
Xona o‘simliklari uydagi issiq haroratni pasaytirishga yordam beradi, ular havoni tozalaydi va uni namlantiradi. Benjamin fikusi, aglaonema va manzarali palma uyni salqin saqlashda eng yaxshi o‘simlik turidir.
Elektr iste’molini kamaytiring
Issiq havoda elektr energiyasini tejagan ma’qul: maishiy texnika va elektronika havoni yanada isitadi. Uyda televizor yoki kompyuter oldida nafasingiz qisilib kino ko‘rgandan ko‘ra, kinoteatrga borgan yaxshi — u yer uyingizga qaraganda ancha salqin bo‘ladi.
Gaz pechida ovqat pishirish ham xonaga qo‘shimcha issiqlik qo‘shadi. Issiq kunlarda yengil va sovitilgan taomlarni iste’mol qilish tavsiya etiladi. | 63 | 3,681 |
Ayollar | Ko‘zni bo‘yashda yo‘l qo‘yiladigan 5 xato | Makiyaj chiroyli va mukammal bo‘lishi uchun jarayondagi har bir bosqichga e’tibor berish kerak bo‘ladi. Cosmopolitan nashri ko‘zni bo‘yashda yo‘l qo‘yiladigan xatolarga to‘xtaldi.
1.Birinchi yuzni, keyin ko‘zni bo‘yash
Siz makiyaj borasida professional bo‘lgan taqdiringizda ham ten surtish davomida uni yuzingizning boshqa qismiga tekkizib yuborasiz. Boshida bilinmasligi mumkin, lekin kun davomida yuzning yog‘lanib, yaltirashi natijasida o‘zini namoyon qiladi. Siz shunchaki kiprik tagiga to‘kildi, degan fikrga borganingiz bilan, aslida, yuz terisiga to‘kilgan bo‘ladi. Shunday ekan birinchi bo‘lib ko‘zingizga ten, qalam yoki podvodka, shundan keyingina yuzingizga tonal krem surting.
2.Podvodkani qalin qilib surtish
Podvodka surtishdan maqsad ko‘zni kattaroq, kipriklarni qalin ko‘rsatish. Lekin qalin qilib surtilsa, kipriklar uning soyasida ko‘rinmaydi. Shunday ekan, podvodkani ko‘z chizig‘ining ustidan qovoqlarga chiqarib yubormang, ana shunda kutilgan natijaga erishasiz.
3. Qovoqlarning yaltirashiga qarshi vosita ishlatmaslik
Yaltiragan qovoqlar juda xunuk ko‘rinadi. Shu bois ten surtishdan oldin baza yoki pudra ishlatishni unutmang. Keyin bemalol tush surtishingiz mumkin bo‘ladi. Bundan tashqari, yoningizda yaltirashga qarshi salfetka olib yuring.
4.Tushni noto‘g‘ri surtish
Kipriklar uzun va qalin ko‘rinishi uchun tushni bir harakat bilan ildizidan tepaga qarab yo‘naltirishning o‘zi kifoya qilmaydi. Qo‘lni aylanasimon harakatlantirish kerak. Qolaversa, uzunroq ko‘rinishi uchun 2-3 daqiqa o‘tib ikkinchi marta ustidan surtish kerak bo‘ladi. Shunda kiprikda ortiqcha tushlar yopishib qolmaydi.
5. Tartib bilan bo‘yash
Birinchi ko‘zga ten, tush, podvodka surish jarayonini tugatib, keyin ikkinchi ko‘zni bo‘yash kerak emas. Chap ko‘zga ten surtdingizmi, o‘n tarafiga ham surtib, so‘ng keyingi bosqichga o‘ting. Shunda makiyajdagi xatolarni yaqqol sezasiz va shunga qarab kamchiligini to‘g‘irlaysiz. | 41 | 1,921 |
Ayollar | Bahor va yoz mavsumi uchun eng zamonaviy ko‘zoynak modellari (foto) | Yangi mavsumda quyoshdan himoyalanish uchun ko‘zoynak taqishni unutmang. Marie Claire nashri 2022-yil bahor-yoz faslida qanday ko‘zoynak urfga kirishini ma’lum qildi: katta geometrik shakldan tortib bejirim rangli modellargacha.
Shuningdek, ko‘zoynaklar nafaqat quyosh nurlaridan himoya qiladi. Balki obrazni to‘ldiruvchi aksessuar sifatida ham foydalaniladi. Demak, tashqi ko‘rinishni boyitish hamda ajin tushmasligi uchun ham undan unumli foydalanish kerak. | 67 | 460 |
Ayollar | Xarajatlarsiz go‘zallikka erishish sirlari | Odatda biror muammoga qarshi kurashish uchun birinchi imkoniyat paydo bo‘lishi bilan do‘kon yoki dorixonalardan maxsus vositalar xarid qilishga harakat qilamiz. Biroq bu muammolarga qarshi kurashishda faqat tayyor kosmetikalar ish berishini anglatmaydi.
Har bir xonadonda sochlar va teri go‘zalligi uchun ajoyib vosita hisoblanuvchi ko‘plab mahsulotlar mavjud. Quyida tashqi muammolarga qarshi kurashishda qimmatbaho vositalardan qolishmaydigan mahsulotlar haqida ma’lumot beramiz.
Sochlaringizni qalinlashtiring
Soch to‘kilishidan aziyat chekayotgan yoki bo‘yalgan, quruq sochlaringiz sog‘lig‘ini tiklamoqchi bo‘lsangiz, boshingizga massaj harakatlari bilan bir choy qoshiq chakamug‘ yog‘i suring. Uni 15 daqiqadan so‘ng yuvishingiz mumkin.
Yuz qizarishidan xalos bo‘ling
Yuz terisini uy sharoitida parvarish qilishni istasangiz suli yormasini qaynatib, xona haroratigacha sovishini kuting. Hosil bo‘lgan bo‘tqani yuzning muammoli qismlariga surib, qog‘oz salfetka bilan yopib qo‘ying. 5—10 daqiqadan so‘ng yuvish mumkin.
Qurigan lablar uchun
Jigar rang shakar, asal va zaytun yog‘ini teng nisbatda aralashtiring. Juda mazali va yumshatuvchi skrab tayyor!
Terini tetiklashtiruvchi vosita
Olma sirkasi toniklar o‘rnini bosa oladi. U terini juda yaxshi tozalab, undagi husnbuzarlarni quritadi. Teri juda quruq bo‘lib qolmasligi uchun sirkaga biroz asal va lavanda efir moyidan qo‘shing. Mazkur tonikni sovitkichda bir haftagacha saqlash mumkin.
Silliq soch turmagi uchun
Kalta sochlar doim turmakdan chiqib ketib, tashqi ko‘rinishingizni buzsa, oddiy kremdan foydalanishni tavsiya etamiz. Barmoqlaringizga odatiy kremdan surib, ularni soch yuzasi bo‘ylab yuriting. Ideal soch turmagi tayyor!
Quyosh urishi davosi
Yog‘li teri uchun qo‘shimchalarsiz yogurt, quruq teri uchun esa yog‘liligi 20 foiz bo‘lgan smetanadan foydalanilsa, yarim soatdan so‘ng quyosh urishining hech qanday izi qolmaydi. Asosiysi niqobni tezroq qo‘llash kerak bo‘ladi. | 42 | 1,939 |
Ayollar | Moda birinchi navbatda ertaknamo soha ekanligini eslatuvchi mashhur livanlik dizaynerlar (foto) | Livan poytaxti Bayrutda 4-avgust kuni yuz bergan portlash oqibatida 170 dan ortiq odam halok bo‘lgan, mingga yaqin insonlar jarohatlangan va 15 milliard dollarlik zarar yetgan. Boshqa soha vakillari singari livanlik dizaynerlar ham mazkur mudhish voqeadan aziyat chekkan, atelyelari xarobaga aylangan. Gollivud yulduzlarining sevimli brendi bo‘lgan Elie Saab’ning shtab kvartirasi, Zuhair Murad’ning arxiv materiallari shular jumlasidan. Harper’s Bazaar moda sanoatini allaqachon zab etishga ulgurgan livanlik mashhur dizaynerlar haqida ma’lumot e’lon qiladi.
Sandra Mansour
Yaqingacha Sandra Mansur, kelin liboslari brendi sifatida ma’lum bo‘lgan. Aslida Sandraning pret-a-porter kolleksiyasidan — yorqin, kutilmagan detallar bilan bezatilgan, klassik uslubda bo‘lmagan kiyimlar o‘rin olsa-da, Gannover malikasi, uchun tamoman o‘zgacha uslubda tikilgan libos barchani hayratga solgan.
Bugungi kunda esa Sandra H&M brendi bilan hamkorlik qilgan ilk arab brendi sifatida yaxshi ma’lum. Ikki mashhur brend tomonidan birgalikda yaratiladigan kolleksiya, 2020-yil yozning so‘ngida taqdim qilinadi. Kolleksiya, romantik uslubdagi burmali liboslar, yubka va futbolkalarni o‘z ichiga oladi.
Elie Saab
Elie Saab hashamatli va dabdabali liboslar dizayneri sifatida yaxshi ma’lum. Mashhur taqdirlash marosimi va podium va ziyofatlarni, ushbu dizayner tomonidan tikilgan liboslarsiz tasavvur qilib bo‘lmaydi.
Anjelina Joli, Nikol Kidman, Iordaniya qirolichasi Raniya va Fransiyaning birinchi xonimi Brijit Makron ushbu brendning muxlisi hisoblanadi. Go‘zallikni o‘ziga xos ravishda ko‘radigan Saab, 2003-yildan buyon fransuz yuqori moda sindikati — haute couture moda haftaliklarida kolleksiyalarini rasman taqdim etib keladi.
Zuhair Murad
Zuhair karyerasini 1997-yil Bayrutda shaxsiy atelye ochishdan boshlagan. 20 yildan ortiq faoliyati davomida u Parij moda haftaligining doimiy ishtirokchisiga aylangan.
Uning pret-a-porter liboslari hashamatli shu bilan birga fantaziyaga erk berilgan holda tikilgan bo‘lib, yuzlab yulduz va go‘zal ayollar uchun allaqachon sevimli bo‘lishga ulgurgan. Bundan tashqari keng hajmli, qirollik liboslarini esga soladigan kelinlik liboslarini xush ko‘radiganlar uchun dizayner ijod mahsuli eng yaxshi variant.
Rabih Kayrouz
Moda tanqidchisi Syuzi Menkes Rabihni “Dekoratorlar olamining arxitektori”, deb atagan. Dizayner liboslariga nazar tashlab uning tug‘ma iste’dod egasi degan xulosaga kelish mumkin. Ayni vaqtda kutyur bilan shug‘ullanmaydigan o‘ziga xos did egasi, 2003-yilda yuqori moda uchun mo‘ljallangan liboslar taqdim qilishni to‘xtatgan.
Shundan keyin kundalik hayot uchun mo‘ljallangan yorqin, kayfiyatni ko‘taradigan ranglar mujassam bo‘lgan liboslar taqdim qila boshlagan. Uning yozgi to‘plamida neonli qulay kostyumlar, sohilda kiyish uchun mo‘ljallangan, sariq chiziq, quyosh printi tushirilgan ko‘ylak-liboslarni ko‘rish mumkin.
Reem Acra
Dizayner moda olamiga kirib kelishi o‘ziga xos bo‘lgan. U dugonasi bilan uch hafta ichida kim mukammalroq kelinlik libosini tikib tugatish ustida bahs bog‘lagan. Bahsda Akra g‘olib chiqadi va o‘zi tomonidan yaratilgan libosni nikoh marosimida kiygan baxtdan masrur kelin suratini New York Times’ga yuboradi va ko‘p o‘tmay surat gazetada chop etiladi. Shundan keyin uning dizaynerlik karyerasi boshlanadi.
Bugungi kunda u nafaqat kelinlik liboslari kolleksiyasi, balki bashang va tantanalarga kiyish uchun mo‘ljallangan liboslarni ham yaratadi. Dizayner ijod mahsuli bo‘lgan bu kabi liboslarda Beyonse, Madonna, Teylor Sviftlar bir necha marta namoyon bo‘lgan. | 95 | 3,549 |
Ayollar | Italiyada 7 million dollarlik ayollar sumkasi ishlab chiqarildi | Boloniyada joylashgan Italiyaning Boarini Milanesi kompaniyasi bahosi 7 million dollarlik sumka yaratdi. Bu haqda Daily Mail xabar berdi.
Ta’kidlanishicha, yangi Parva Mea seriyasining akvamarin rangli sumkasi yarim yaltiroq timsoh terisidan, 10 dona kapalak bezagi esa oq oltindan ishlangan. Ulardan to‘rttasida olmos, uchtasida sapfir va umumiy og‘irligi 130 karat bo‘lgan noyob Paraiba turmalinlari mavjud. Sumkaning ilgagida olmos qisqich o‘rnatilgan.
Kompaniya faqatgina 3 dona mahsulot chiqaradi va har bir sotilgan aksessuardan 950 ming dollar mablag‘ dengizlarni plastik chiqindilardan tozalash uchun sarflanadi.
Ginnesning rekordlar kitobiga ko‘ra, dunyodagi eng qimmat sumka Mouawad 1001 Nights Diamond Purse hisoblanadi. Yurak shaklidagi aksessuar 18 karat oltin va 4517 olmos bilan bezatilgan. Uning narxi 3,8 million dollarga baholanmoqda. | 63 | 855 |
Ayollar | Ko‘pchilik foydalanishda xatoga yo‘l qo‘yadigan 10 ta oshxona buyumi | Oshxonaning har bir inson hayotidagi ahamiyatini e’tiborsiz qoldirish qiyin, chunki uyning bu qismida ko‘p vaqt sarflanadi. Shu bilan birga, har yili oshxona anjomlari xilma-xil bo‘lib bormoqda va yangi texnologiyalardan foydalanmaslikning iloji yo‘q. Ma’lum bo‘lishicha, eng keng tarqalgan maishiy texnikadan har doim ham to‘g‘ri foydalanilmas ekan. Marie Claire nashri ishlatishda ko‘pchilik xatoga yo‘l qo‘yadigan oshxona buyumlari nomini ma’lum qildi.
Blender
Blender oshxonadagi asosiy yordamchilardan biri bo‘lib, uning yordamida qaymoqli sho‘rva, sous, smuzilarni osongina tayyorlash mumkin. Ammo mahsulotlarni keyingi safar ichiga solishdan oldin rioya qilish kerak bo‘lgan maxsus ketma-ketlik mavjudligini unutmaslik lozim. Avval suyuqlik bilan boshlanib, keyin kichik mahsulotlarga o‘tiladi, oxirida esa katta hajmli mahsulotlar solinadi.
Muzlatkich
Ko‘pchilik sut, kefir yoki yogurtlarni saqlash uchun muzlatkich eshigidagi javonlardan foydalanadi. Aslida bunday qilmaslik kerak: bu javonlar muzlatkichning sovuq bo‘lmagan qismlaridan biridir. U yerda ziravor, sous, suv, soda yoki sharbatlarni qoldirgan ma’qul, ular barqaror va ko‘proq sovitishni talab qilmaydi. Shuningdek, muzlatkichni zaxiraga olingan mahsulotlar bilan to‘ldirib yuborish odati mavjud. Ammo unda havo erkin aylanmasa, sovitish jarayoni buziladi va bu saqlanayotgan mahsulotlarga ta’sir qiladi.
Sarimsoq maydalagich
Sarimsoq maydalagichdan foydalanishdan avval uni yuvib tashlashni unutmaslik lozim. Chunki juda mayda teshikchalarida avvalgi sarimsoqdan qolgan qoldiqlar bo‘lishi mumkin.
Idish yuvish mashinasi
Ba’zi odamlar idish-tovoq mashinasini to‘ldirishda qanchalik ixcham taxlansa, shuncha yaxshi bo‘ladi, deb o‘ylaydi. Ammo, afsuski, bu joylashtirish usuli har doim ham ish bermaydi. Idishlar mashinaning texnik imkoniyatlaridan kelib chiqqan holda joylashtirilishi kerak. O‘rtada eng kuchli suv bosimi mavjud. U yerda pomidor, kartoshka yoki ko‘p miqdorda uglevodlarni o‘z ichiga olgan oziq-ovqat dog‘lari bo‘lgan idishlar joylashtirilishi kerak. Idishlarni yuvish vositasi ko‘proq ikki yonga taqsimlanadi, shuning uchun bu qismda oqsil mahsulotlari (go‘sht, tuxum, pishloq) iste’mol qilingan idishlarni yuvish tavsiya etiladi.
Mikser
Agar o‘rnatiladigan mikserdan foydalansangiz, unda esda tutingki, uning balandligini o‘zingiz sozlashingiz mumkin. Bundan tashqari, bu nazorat qilish uchun ham kerak: mikser idishdan bir necha millimetr masofada joylashgan bo‘lishi kerak. Mikserni biroz balandroq joylashtirish lozim, aks holda mahsulotlar bir tekis aralashmaydi, pastroq joylashtirilsa, idishga zarar berishi mumkin.
Qozon tutqichlari
Har bir standart qozon tutqichlarida teshik bor. Ular nafaqat gazdan idishlarni olishni osonlashtirish uchun mavjud, balki kapgirlar uchun ham mo‘ljallangan. Keyingi safar ovqat pishirayotganda, aralashtirgichni tokchaga qo‘yish o‘rniga, uni tutqichdagi teshikka vertikal ravishda kiritishni unutmang.
Sabzavot tozalagich
Kartoshka va boshqa sabzavotlarni tozalashda bitta qoida mavjud: jarayon gavdadan biroz uzoqroqda amalga oshirilishi kerak. Bu ham qulay, ham mahsulot toza bo‘lishiga yordam beradi. Lekin bu hammasi emas: sabzavot tozalagich nafaqat kartoshka va sabzi uchun ishlatilishi mumkin. Uning yordamida shokolad, taomga qo‘shish uchun pishloq, hatto piyozni ham osongina to‘g‘rash mumkin.
Spagetti qoshig‘i
Spagetti qoshig‘ining o‘rtasidagi teshik faqat suvni to‘kish uchun, deb o‘ylamang. Ushbu qulay funksiyaga qo‘shimcha ravishda, uning asl maqsadi qismlarni o‘lchashdir. Bu kichik doira bilan spagetti suzishda aniq porsiyaga ishonch hosil qilish mumkin.
Taxtakach
Ko‘pchilik plastik taxtakachdan ko‘ra yog‘ochini afzal ko‘radi. Lekin uni ishlatishdan keyin qanday qilib to‘g‘ri yuvish kerakligini hamma ham bilmaydi. Namlik va issiqlik yog‘och buyumni yumshatishi mumkin, shuning uchun bu taxtalarni issiq suv jo‘mragi ostida yoki idish yuvish mashinasida yuvish mumkin emas. Taxtakachni tozalashning ajoyib usuli — yarimta limon va tuzdan foydalanish. Tuz kirni parchalaydi, limon esa sirtni dezinfeksiya qiladi. Ushbu proseduradan so‘ng taxtakachni toza sochiq bilan artib olish kifoya.
Oziq-ovqat chiqindilarini yo‘q qilish qurilmasi
Ko‘pincha o‘ta kir idishlar issiq suv bilan yuviladi: bu bilan yog‘li dog‘lardan imkon qadar tezroq qutulish mumkin. Ammo agar rakovinada oziq-ovqat chiqindilarini tozalash moslamasi bo‘lsa, yuqori harorat bu oshxona jihoziga zarar yetkazishi mumkin. Issiq suv urilganda, mahsulotlar eriydi va bo‘tqaga aylanadi. Xavf shundaki, paydo bo‘lgan bu qalin qorishma quvur bo‘ylab oqib chiqa boshlaydi va devorlariga yopishadi. Shu sababli quvurlar vaqt o‘tib tiqilib qoladi. Shuning uchun chiqindilarni maydalagichga yuborgandan so‘ng suv bosimini sovuq holga keltirish kerak, shunda quvurlar soz holatda qoladi. | 68 | 4,803 |
Ayollar | Yuz uchun tarvuzli niqoblar: 5 ta eng samarali usul | Foydali vitaminlar nafaqat ichki tomondan, balki tashqi tomondan ham har xil meva va sabzavotlardan niqob qilish yo‘li bilan g‘amlanishi kerak.
Eng mazali va foydali rezavor meva – tarvuz bo‘lib, u ajinlarga qarshi kurashish, taranglashtirish va namlash uchun eng yaxshi kosmetik vosita hisoblanadi.
Ulardan yuz terisi uchun foydali niqoblar qilish mumkin. Bu mevaning eti yuz terisini ajoyib tarzda taranglashtiradi, yumshatadi va yoshartiradi.
Quruq yuz terisi uchun. Yarim piyola tarvuz sharbatini xuddi shuncha sigir suti bilan aralashtiring. Aralashmaga dokani botiring va yuzingizga qo‘ying. Bu amalni 15-20 daqiqa davomida vaqti-vaqti bilan dokani aralashma bilan namlagan holda davom ettiring.
Yog‘li yuz terisi uchun. Bitta tuxumning oqini ko‘pirtiring, unga ikki osh qoshiq tarvuz sharbatini qo‘shing va aralashtiring. Aralashmani yuzingizga suring va 20 daqiqadan keyin sovuq suv bilan yuvib tashlang. Teri teshikchalarini biroz toraytirish uchun, niqobni surishdan oldin yuzingizni moychechakli bug‘ga tuting.
Normal yuz terisi uchun. Yuz terisini taranglashtirish uchun bitta tuxum sarig‘iga bir choy qoshiqdan tarvuz sharbati, zaytun yog‘i va yog‘siz qaymoq qo‘shib aralashtiring. Niqobni yuzingizda 15 daqiqa qoldiring, keyin uni moychechakli iliq qaynatma bilan yuvib tashlang.
Muammoli yuz terisi uchun. Yuz terisidagi yallig‘lanishni ketkazish uchun, bir xil miqdordagi tarvuz eti va bodringni aralashtiring, aralashmaga yog‘siz qaymoq qo‘shing. Hosil bo‘lgan niqobni yuzingizga suring va 15 daqiqadan so‘ng sovuq suv bilan yuving.
Manba: “Woman.ru” | 51 | 1,568 |
Ayollar | Qanday qilib yuz terisini tezda tartibga keltirish mumkin? | Har bir qiz teri muammolariga duch keladi. Asosiysi — ularga qarshi to‘g‘ri kurasha bilish.
Husnbuzarlar
Husnbuzarlar — eng yoqimsiz muammolardan biri. Ular teridagi yallig‘lanish jarayonidan darak beradi va yog‘ bezlari faolligining yuqori bo‘lishi natijasida hosil bo‘ladi.
Yuzda husnbuzarlarning tez-tez paydo bo‘lishi noto‘g‘ri ovqatlanish bilan bog‘liq: ayniqsa yong‘oq, bodom, yog‘li sut mahsulotlari va albatta shirinliklarni ko‘p iste’mol qilish. Shuning uchun bu mahsulotlarni ratsiondan chiqarish haqida o‘ylab ko‘ring.
Terining tozaligi va salomatligi uchun eng muhimi — uni to‘g‘ri parvarish qilish. Teridagi husnbuzarlarni davolashda ko‘k choydan foydalanish mumkin. U ko‘plab shifobaxsh xususiyatlarga ega.
Bundan tashqari, ko‘k choyni ertalab ichish juda foydali. Undan niqob sifatida ham foydalanish mumkin. Damlangan ko‘k choy barglarini oling va teri ustiga qo‘yib chiqing. 20 daqiqa qoldiring va ehtiyotlik bilan yuvib tashlang.
Sho‘ralash
Terining sho‘ralashi ham juda yoqimsiz muammo. Uning sabablari o‘zgaruvchan ob-havo sharoiti: shamol, sovuq, jazirama issiq, — shuningdek organizmda namlik va vitaminlarning yetishmasligi bo‘lishi ham mumkin. Bundan tashqari, ko‘pincha terisi juda quruq bo‘lgan ayollar sho‘ralashdan aziyat chekadi.
Sho‘ralagan teri alohida parvarishni talab qiladi: avvalo yuvinish vaqtida oddiy sovundan voz keching. Uning o‘rniga yuzni tozalash uchun yog‘lilik ko‘rsatkichi juda yuqori bo‘lgan krem-geldan foydalaning va terini qattiq artmang. Yuzingizni namlash uchun teringiz turiga va tashqaridagi ob-havoga mos tushuvchi krem tanlang.
Uy sharoitida terining sho‘ralashini ketkizish uchun asaldan foydalanishingiz mumkin. Asalga birozgina suv qo‘shing va yaxshilab aralashtiring. Hosil bo‘lgan aralashmani yuzingizga suring va uqalang. Bu unchalik qiyin bo‘lmagan usul qotib qolgan hujayralarni yo‘qotishga yordam beradi. Keyin yuzingizni yuving va namlovchi krem suring.
Manba: Cosmopolitan | 58 | 1,941 |
Ayollar | Ultrabinafsha nurlar, kosmetika va ko‘z ostida halqalar paydo bo‘lishiga olib keladigan 5 sabab | Ko‘z ostida ko‘karish va halqalar tashqi ko‘rinish bilan bog‘liq eng ko‘p tarqalgan muammolardan biri hisoblanadi. “Domashniy ochag” nashri uning paydo bo‘lishi sabablari haqida ma’lumot berib o‘tadi.
Irsiyat
Ko‘z ostidagi halqalar nasldan o‘tgan bo‘lishi ham mumkin. “Oilalarda ko‘z ostida ko‘karishlar paydo bo‘lishiga olib keladigan irsiy xususiyatlar bo‘lishi mumkin”, — deydi Nyu-Yorkdagi Mount Sinai kosmetologik va jarrohlik shifoxonasi rahbari. Agar bu pigmentatsiya bo‘ladigan bo‘lsa, dermatologlar buni maxsus lazer bilan bartaraf qilishi mumkin.
Ekzema
Ekzema o‘z-o‘zidan halqalarning keltirib chiqarmaydi, ammo qichima va ishqalashlar bunga sabab bo‘lishi mumkin. Dermatologning tushuntirishicha, qichiyotgan teriga teginish shish va yallig‘lanishning ortishiga olib keladi va bu ko‘z ostidagi qon tomirlari shikastlanishini keltirib chiqarishi mumkin.
Allergiya
“Allergiya tufayli aksariyat hollarda organizmdagi erkin gistaminlar miqdori ko‘payadi. Bu esa o‘z navbatida kapillyarlarning kengayishiga olib keladi”, – deydi shifokor Benk. Ko‘z ostidagi teri yupqa ekani hisobiga u yerdagi qon tomirlarning kengayishi yuzning boshqa qismlariga nisbatan to‘qroq bo‘lib ko‘rinadi. Shu sabab ham allergiya simptomlariga befarq bo‘lmaslik, darhol zaruriy choralarni ko‘rish tavsiya qilinadi.
Makiyaj
Tush, ten va konsilerdan foydalanish terini zo‘riqtirishi, bu esa ko‘z ostining ko‘karishiga olib kelishi mumkin. Ayrimlarda zo‘riqqan teriga hadeb teginaverish oqibatida bu kabi kosmetik vositalar allergik reaksiya keltirib chiqarishi, shundan keyin esa ko‘z ostida halqalar paydo bo‘lishi mumkin. Shu sabab ham diskomfort his qilishingiz bilan kosmetik vositani almashtirish tavsiya qilinadi.
Yuz tuzilishi
Ko‘z ostidagi halqalarga teri ahvoli emas, yuz tuzilishi sabab bo‘lishi mumkin. Ba’zilarda ko‘z ostidagi soha tabiatan shunday bo‘ladi va vaqt o‘tishi bilan qorayadi. Pigmentatsiya va tomirlarning bunga hech qanday aloqasi yo‘q. Ushbu muammoni kosmetologik klinikada fillerli inyeksiya bilan bartaraf qilsa bo‘ladi.
Qon tomirlar
Ko‘z ostidagi terining yupqaligi sabab qon tomirlar ko‘zga tashlanib turadi. Ko‘kish rangda bo‘lgani sabab halqalar paydo bo‘lgandek ko‘rinadi. Bu esa ko‘karish emas, shunchaki kapillyar bo‘ladi.
Ultrabinafsha nurlar
Quyosh nuri ostida haddan ortiq ko‘p sayr qilish ham ushbu muammoni keltirib chiqarishi mumkin. Ko‘z ostidagi sohaning nozik ekani hisobiga quyosh nurlari qon tomirlarning kengayishiga olib keladi. Oqibatda qora halqalar paydo bo‘ladi. Aynan shu sabab ham SFP kremdan foydalanishni kanda qilmaslik kerak. | 95 | 2,567 |
Ayollar | 2017-yilda urf bo‘ladigan to‘y liboslari | 2017-yilda modada bo‘ladigan to‘y ko‘ylaklari Amerika va Yevropaning eng mashhur dizaynerlari tomonidan ko‘plab moda ko‘rgazmalarida namoyish qilindi.
Ko‘pchilik modellar V-shakldagi chuqur va xushbichim kesimli ko‘ylaklar ko‘rinishida taqdim qilindi.
2017-yil to‘y liboslarining asosiy moda g‘oyasi – ko‘plab betakror liboslarni yaltiroq atlas matodan foydalangan holda yaratish.
To‘y libosini yaratishda ba’zi qismlari uchun to‘r matodan ham foydalanildi. Ko‘pchilik moda namoyandalari ko‘rgazmada ajoyib ko‘rinishdagi to‘r yengli liboslarni taqdim qilishdi.
Mashhur modelerlar Inbal Dror va Vera Wang tomonidan namoyish qilingan yarim shaffof to‘y liboslari ham to‘r mato yordamida yaratilgan. | 40 | 697 |
Ayollar | Bulg‘or qalampirini qishgacha yangidek saqlash bo‘yicha tavsiyalar | Lavlagi, sabzi va kartoshka bahorgacha salqin joyda mukammal saqlansa, bulg‘or qalampiri aksincha, tezda eskiradi. Qishda bu sabzavotning narxi, albatta, ko‘tariladi. Ammo uning shirin ta’midan bahramand bo‘lish istagi tinch qo‘ymasligi ham mumkin. “Noviy ochag” nashri qish uchun olib qo‘yiladigan bulg‘ori qalampirini qanday qilib vitaminlar bilan birgalikda saqlash mumkinligi bilan bo‘lishdi.
Ichi qiyma bilan to‘ldirilgan bulg‘ori eng mazali taomlardan biridir. Uni tayyorlash uchun ko‘plab retseptlar mavjud. Ammo qishda yangi bulg‘ori sotib olishga har doim imkoniyat bo‘lmasligi mumkin, sababi bu qimmatga tushadi. Qishda sevimli taom, shuningdek, salat va boshqa yeguliklar uchun sabzavotni saqlab qo‘yishning bir necha qoidalari mavjud.
Bulg‘ori qalampirini butunligicha muzlatish
Qishda ulardan mazali taom tayyorlash mumkin. Bulg‘ori, albatta, biroz yumshoq bo‘lishi mumkin, lekin hidi, ta’mi, vitamin va foydali elementlari saqlanib qoladi. Bulg‘orilarni maxsus havo kirmaydigan paket yoki konteyenerda saqlash tavsiya etiladi.
Bulg‘ori qalampirini bo‘laklangan holda muzlatish
Ushbu usul uchun notekis, ozgina buzilgan yoki biroz zarar ko‘rgan sabzavotlarga mos keladi.
Bulg‘ori qalampirini butunligicha tuzlash
Tayyorlanish jarayoni:
Bulg‘ori qalampirini bo‘laklab tuzlash
Kerakli mahsulotlar:
Tayyorlanish jarayoni: | 66 | 1,334 |
Ayollar | Emallangan idishlarni ishlatish va tozalash qoidalari | Oshxona idishlarining zamonaviy bozorida hali ham chiroyli va ishlatishga qulay bo‘lgan emal qoplangan idishlar katta o‘rin egallab turibdi. Emallangan idishlarning xizmat qilish muddatini uzaytirish va dastlabki chiroyini saqlab qolishga ularni to‘g‘ri tozalash va ehtiyotkorlik bilan ishlatish to‘g‘risidagi maslahatlar yordam beradi.
Emal qavatining yemirilib ketmasligi uchun haroratning keskin o‘zgarishiga yo‘l qo‘ymaslik lozim, masalan qizib turgan idish ichiga sovuq suv quymaslik kerak. Emallangan yuzalarni tozalash uchun osh sodasi yoki “Ekstra” mayda osh tuzidan foydalanish mumkin (yirik tuzdan foydalansangiz emal qavati yemirilishi mumkin).
Idish ichida ovqat kuygan hollarda va tagida ketishi qiyin bo‘lgan qatlam hosil bo‘lgan bo‘lsa, tuzdan quyuq eritma tayyorlash va idishni 8-12 soat ivitib qo‘yish mumkin. Keyin kuygan idish ichida tuzli eritmani qaynatsangiz yumshab qolgan kuyindini tozalashingiz oson bo‘ladi.
Vaqt o‘tishi bilan emal qorayadi, uni oqartiruvchi vosita yordamida avvalgi holatiga qaytarish mumkin. Qoraygan idish ichiga oqartiruvchi vositani quying va 50-60 daqiqa davomida qaynating, keyin esa ko‘proq suv bilan yaxshilab yuvib tashlang (sovuq suvni issiq idishga quyish mumkin emasligini esingizdan chiqarmang).
Emal idishlarning sarg‘aygan yuzasini sirka yoki olma-nok qaynatmasi yordamida tozalash mumkin. Sarg‘aygan idish ichida nok va olma po‘choqlari solingan suvni qaynating va emallangan idish oldingi holatiga qaytganini ko‘rasiz.
Manba: “Xitrosti jizni” | 53 | 1,504 |
Ayollar | Qandli diabet, yurak-qon tomir kasalliklari hamda organizmdagi shishlardan aniqlash mumkin bo‘lgan boshqa kasalliklar | Ko‘pincha shishish issiqlik, suyuqlik yetishmasligi yoki ko‘pligi va uzoq o‘tirish tufayli yuzaga keladi. Biroq shishlar ba’zi hollarda haqiqatan ham jiddiy kasalliklar haqida ogohlantirishi mumkin. Agar sizda shish paydo bo‘lsa, shifokor bilan ko‘rishishingiz, tibbiy tekshiruvdan o‘tishingiz kerak.
Qanday kasalliklar shish paydo bo‘lishiga olib kelishi mumkin?
Shish zararsiz sabablar: sho‘r ovqatlarga haddan tashqari berilib ketish, ko‘p suv ichish yoki aksincha, suyuqlik yetarli bo‘lmasa, diyetada proteinning kam bo‘lishi, hatto uzoq vaqt davomida bir holatda o‘tirish yoki turish orqali yuzaga kelishi mumkin. Bundan tashqari, homiladorlik paytida ham shish paydo bo‘ladi. Biroq ba’zi hollarda to‘qimalarda suyuqlikning turg‘unligi rivojlanayotgan kasalliklardan kelib chiqishi mumkin.
Yurak yetishmovchiligi
Ushbu kasallik bilan kasallangan bemorlarda shish ko‘pincha qorin bo‘shlig‘ida yoki oyoqlarda hosil bo‘ladi. Bu kasallik yurakning qon quyish bilan bog‘liq holatga bardosh bera olmasligi, qon tomirlarida turg‘unlik va shish paydo bo‘lishi kabi alomatlar orqali yuzaga chiqadi.
Qalqonsimon bez kasalligi
Gipotireoz bilan (qalqonsimon bez faoliyatining keskin susayishi, yetarli darajada ishlamasligi), tanadagi suyuqlikning turg‘unligi ham paydo bo‘lishi mumkin. Shish shakllanishi bilan birga keladigan boshqa qalqonsimon bez kasalliklaridan biri — Hashimoto kasalligi hisoblanadi. Bu holatda yuzning yarmi yoki bir qo‘lda shish kuzatiladi.
Jigar kasalligi
Jigarda shish paydo bo‘lishining eng keng tarqalgan sabablari sirroz va gepatitdir. Odatda jigar tanadan ortiqcha suyuqlikni chiqarib tashlashga yordam beradi, biroq u kasallik tufayli yomon ishlasa, shish paydo bo‘lishi mumkin.
Venoz yetishmovchiligi
Pastki ekstremitalarda tromboflebit, tomirlarning devorlari juda zaif yoki shikastlangan bo‘lsa, qon normal darajada aylana olmaydi, bu ham shish paydo bo‘lishiga olib keladi. Bu juda xavfli holat, chunki qon yaxshi aylanmasa, qon tromblari shakllanishi mumkin.
Buyrak kasalligi
Bunday holatda shish ko‘pincha ko‘z atrofida hosil bo‘ladi. Bu buyraklar yaxshi ishlamayotganidan darak beradi.
Qandli diabet
Shish rivojlanishi bilan yuzaga chiqadigan yana bir holat endokrinologik kasallik hisoblanadi.
Qachon shifokorga ko‘rinish kerak?
Quyidagi hollarda darhol tibbiy muolajaga murojaat qilish kerak:
Shuningdek, ushbu holatlarda agar: | 117 | 2,362 |
Ayollar | Nima uchun ayollar ko‘p gapiradi? | Barchamizga ma’lumki, ayollar gaplashishni yaxshi ko‘rishadi. So‘nggi tadqiqotlar ayollarning bir kunda besh soat g‘iybat qilishlarini ko‘rsatdi. Erkaklarning asosiy qismi esa ko‘p gapiradigan ayollarni yoqtirmaydi. Aytish joizki, ularning har ikkalasi ham o‘zicha haq. Quyida biz keltiradigan ma’lumotlar ularning tabiati va ko‘p gapirishga bo‘lgan munosabatini ifodalaydi va ayollarni ham, erkaklarni ham to‘g‘ri tushunish imkonini beradi degan umiddamiz.
Erkaklar biron narsa haqida o‘ylab olish uchun biroz vaqt yolg‘iz qolishga harakat qiladi. Ayollar esa, aksincha, fikr almashish yoki shunchaki hamdardlik tilaklarini eshitish maqsadida o‘z muammolarini dugonasi, onasi, opa-singillari yoki tanishlari bilan bo‘lishishni afzal ko‘radi.
Agar ayolni o‘zi kabilar bilan suhbatlashish imkoniyatidan mahrum qilsangiz, uni nafaqat dalda, kuch, hissiy yengillashishdan, balki o‘z shaxsiyatining bir qismidan ayirgan bo‘lasiz. Natijada u jazavali va asabiy bo‘lib qolishi mumkin.
Erkaklarning asosiy qismi ko‘p gapiradigan ayollarni yoqtirmaydi. Buning sababi shundaki, erkaklar miyasi ayollar odatda almashadigan katta hajmdagi axborotni qabul qilishga qodir emas. Shuning uchun ayollar ishdagi hamkasbining yomonligi to‘g‘risida qanchalik hissiyotlarga berilib gapirmasin, baribir erkaklar quloq solmaydi, aksincha ularning zardasi qaynab ketishi mumkin. Shuning uchun, aziz ayollar, yodda tutingki, yaqin kishingiz oldida hech qachon hech kim haqida yomon gapirmang.
Minglab yillar davomida ayollar g‘iybati erkaklar kulgusi nishoni bo‘lib kelgan. Gap shundaki, ayollar bosh miyasining har ikkala yarim sharida ikkita nutq markazi mavjud. Erkaklarda esa, nutq zonasi qat’iy belgilanmagan bo‘lib, butun chap yarim shar ushbu funksiya uchun javob beradi. Shuning uchun ham, bolalikda qizlar til mahorati bo‘yicha o‘g‘il bolalardan ancha o‘zib ketadi. Ular esa, o‘z navbatida, fizika va matematikada shubhasiz iqtidorliroq bo‘ladi.
Bundan tashqari, ayollar miyasi o‘rganilganida, gapirish bilan bir vaqtda ularning eshitish markazi ham ishlashi aniqlangan. Bu xotin-qizlarga bir vaqtning o‘zida ham turli odamlarga gapirish, ham ularni eshitish imkonini beradi. Erkaklar esa, bunga umuman qodir emas va gapirayotgan paytida ular jimlikni talab qiladi. “Gapimni bo‘lma!” degan jumla dunyoning barcha tillarida erkaklar tomonidan ayollarga aytiladi. Erkak kishi uchun gapini oxirigacha olib borish muhim bo‘lsa, ayollar uchun shunchaki suhbatda qatnashish va shu bilan hamsuhbatga e’tibor bildirish muhimdir.
Bundan xulosa qilib, ayollarga beriladigan maslahat shuki, agar erkak kishi bilan yaxshi suhbat qurishni xohlasangiz, u gapirayot paytida gapini bo‘lmang. Erkaklarga maslahat esa, ayollar bilan munosabatni yo‘lga qo‘yish uchun ular bilan ko‘proq suhbatlashing yoki ularga ichidagini to‘kib solishga imkon bering, zero bu ayollar uchun o‘ta zarur. | 33 | 2,855 |
Ayollar | Qahva quyqumidan qanday foydalanish mumkin? | Bu tetiklashtiruvchi va xushbo‘y hidli ichimlik ishqibozlari, qahva quyqumi skrab uchun tabiiy mahsulot ekanligini yaxshi bilishadi, ammo bu uning yagona xususiyati emas.
Qahva quyqumidan, uning tarkibida o‘simliklarga zarur bo‘lgan – azot, fosfor va kaliy kabi ozuqa moddalari ko‘p bo‘lgani uchun, o‘g‘it sifatida foydalanish mumkin.
Qahva quyqumini yonmaydigan idishga qo‘yib yoqsangiz, qahva tutuni hididan hasharotlar uzoqqa va uzoq vaqtga qochib ketishadi.
Bir piyola qahva quyqumi – sovitgich ichidagi har xil noxush hidlarni ketkazadi.
Qahva quyqumi donalari, allergiya qo‘zg‘atuvchi ximikatlarsiz, oshxonada ishlatiladigan tova va qozonlarni tozalashda yordam beradi.
Qahva quyqumidan qilingan niqob sochlarni mustahkamlaydi va yaltiratadi.
Qahva quyqumi va bir oz zaytun yog‘i aralashmasi ko‘z atrofidagi charchoqlikni yo‘qotishga yordam beradi.
Qahva quyqumini suvga ivitib, sevgan itingiz junlariga sursangiz, burgalar yo‘qoladi. | 43 | 941 |
Ayollar | SPF kremlar terini quyoshdan himoya qilishi uchun qancha miqdorda surtilishi kerak? | Quyoshda toblanishni yaxshi ko‘radiganlar, albatta, buning nojo‘ya ta’siri mavjudligini unutmasliklari kerak. Tanani ultrabinafsha nurlaridan himoya qilmaslik natijasida terini pigment — melanin ishlab chiqarishi uning qorayishiga olib keladi. Asosiy sabab UVA va UVB nurlari bo‘lib, ular turli uzunliklarga ega va shunga mos ravishda teriga turli xil ta’sir ko‘rsatadi, deb yozadi The Symbol.
UVB — ultrabinafsha nurlarining atigi 5 foizini tashkil qiladi va quyoshda juda ko‘p vaqt qolib ketganda terini qoraytiradi. UVA nurlari esa tez harakat qiladi, teriga chuqur kirib, kelajakda namoyon bo‘luvchi salbiy ta’sirlar saqlanib qoladi. Ular yosh bilan bog‘liq dog‘lar, teri qurishi, teri teshiklarining kengayishiga olib keladi, shuningdek, qarish jarayonini tezlashtiradi va melanoma rivojlanish xavfini oshiradi.
Tanani quyoshda toblantirishning barcha salbiy ta’siridan himoya qilish uchun har kuni SPF kremdan foydalanish va uni yilning istalgan vaqtida hamda har qanday ob-havoda qo‘llash kerak. Ushbu vosita quyoshdan yaxshi himoya qilish uchun uni nafaqat to‘g‘ri tanlash, balki uni keraklicha qo‘llash ham muhimdir. Aynan shu bosqichda ko‘pchilik katta xatoga yo‘l qo‘yadi. Quyoshdan himoya qiluvchi kremlar ko‘pincha oq bo‘lgani uchun terida mahsulot izini qoldirmaslik maqsadida oz miqdorda qo‘llaniladi. Natijada teri xuddi SPF’ni umuman qo‘llamagandek ko‘rinishda turaveradi.
Xo‘sh, SPF’ni qancha qo‘llash kerakligini qanday bilish mumkin? Himoya darajasi — SPF’ning raqamli qiymati (25, 30 yoki 50) terining kvadrat santimetriga 2 mg qo‘llanadi, bu o‘rtacha 1/3 choy qoshiqni tashkil etadi. Qoshiqdan foydalanish har doim ham qulay bo‘lmasligi mumkin, shuning uchun kosmetologlar “іkki barmoq” qoidasini o‘ylab topdi. Ko‘rsatkich va o‘rta barmoqlarni oldinga cho‘zib, krem butun barmoq uzunligi bo‘ylab siqib chiqariladi. Qabul qilingan krem miqdori ultrabinafsha nurlaridan, albatta, himoya qiladigan zaruriy me’yordir.
Ammo bunday miqdordagi krem bir vaqtning o‘zida terida noqulaylik tug‘dirishi mumkin, shuning uchun ertalab yetarlicha vaqt bo‘lsa, SPF’ni ikki qatlam qilib qo‘llash mumkin. Birinchidan, bo‘yin va quloqlarni esdan chiqarmasdan, kerakli miqdorda kremni yarmini butun yuzga ehtiyotkorlik bilan taqsimlash, uni 15-20 daqiqa davomida namlash va keyin jarayonni takrorlash kerak. Kremning ikkinchi qatlami to‘liq so‘rilganida, uning ustidan makiyaj ham qilish mumkin — SPF kosmetika qo‘llangandan keyin ham quyoshdan yanada yaxshi himoya qiladi. | 83 | 2,477 |
Ayollar | Koreys ayollarining go‘zal va yosh ko‘rinish siri nimada? | Koreys millatiga mansub ayol-qizlar hamisha yosh va tiniq yuz sohibasi ekani bilan e’tirof etiladi. Ularning go‘zallik siri nimada? Quyida ushbu savolga javob beramiz.
Mavsum va faslga xos parvarish
Aksariyat qiz va ayollar qanday fasl bo‘lishidan qat’i nazar, bir xil kosmetik vositadan foydalanaveradi. Koreyslar bo‘lsa bu borada to‘g‘ri yo‘l tutib qishda terini namlantirishga, yozda bo‘lsa quyosh nurlaridan saqlanishga e’tibor qaratib kosmetik vosita tanlaydi.
Ichki go‘zallik
Koreys qizlari faqat tashqi ko‘rinishiga e’tibor berish bilan cheklanmasdan, go‘zal bo‘lish uchun ichki salomatlik muhim ekaniga e’tibor qaratadi va sog‘lom ovqatlanish, vitamin va minerallarni muntazam iste’mol qilishni kanda qilmaydi. Ko‘proq meva va sabzavot iste’mol qilish, sport bilan shug‘ullanish va vitaminlar haqida unutmaslik ushbu millat vakillarining go‘zallik siri hisoblanadi.
Go‘zallikning 4/2/4 tizimi
Koreys qiz va ayollar 4 daqiqa yuzini kosmetik vositalardan tozalab, 2 daqiqa ko‘pikli vosita bilan va yana 4 daqiqa ichida birinchi issiq keyin bo‘lsa sovuq suv bilan yuvadi. Jarayonning kontrast suv bilan yakunlanishi yuzning tiniq va sog‘lom ko‘rinishiga olib keladi.
Yuz uchun yoga
Yuz yogasi — sodda qilib aytganda yuzni uqalash va mashqlar bajarish demak. Yuz mushaklari uqalash davomida tetiklashadi, yuzda qon yaxshi aylanib, teri ko‘rinishi va rangida o‘zgarish kuzatiladi. | 57 | 1,384 |
Ayollar | Qanday qilib tug‘uruq ta’tilida chiroyli ko‘rinish mumkin? Stilist maslahatlari | Onalar ko‘pincha tug‘uruq ta’tili vaqtida o‘zini noqulay his qiladi — odatdagi kiyimlar joniga tegadi, yangi kiyimlar olishga kuchi ham, vaqti ham bo‘lmaydi.
Tashvishlanmang, biz taniqli stilistlar bilan birga sizga asosiy liboslarni tanlashda yordam beramiz!
Xo‘sh, har doim didli va muvofiq ko‘rinish uchun har bir onaga nimalar zarur bo‘ladi?
Oddiy sidirg‘a rangdagi — oq/qora/kulrang/och jigarrang/yo‘l-yo‘l va yozuvli yoki rasmli ham bo‘lishi mumkin.
Garderobingizdagi boshqa kiyimlarga mos tushadigan ranglarni tanlang. V-shaklda yoki yumaloq o‘yilgan, bichimi to‘g‘ri, tanaga yopishib turmaydigan.
Uning o‘zini alohida, rubashka yoki jemperning tagidan kiyish mumkin.
Erkakcha uslubdagi bir nechta rubashka sizga xalal bermasligi aniq. Ular yubkalar bilan ham, shimlar bilan ham va jinsilar bilan ham juda mos tushadi.
Erkakcha uslubdagi to‘g‘ri bichimli pidjaklarni tanlang. Uni jinsilar, ko‘ylaklar va yubkalar bilan kiyish mumkin.
Variantlar: jinsi yubka, yubka-qalam, qalin trikotajdan to‘g‘ri bichimdagi yubka, qattiq gazlamadan yubka-trapetsiya, yubka-plisse.
Tarzi va bichimini ta’bingizga qarab tanlang. Lekin asosiy qoidani unutmang: agar oyoqlarni uzaytirish kerak bo‘lsa – bel qismi yuqoriroqda bo‘lgan modellarni, tanani uzaytirish kerak bo‘lsa – bel qismi pastroqda bo‘lgan modellarni tanlang.
Ko‘ylak-rubashka, denimdan tikilgan ko‘ylak, to‘g‘ri bichimli ko‘ylak. Tanaga yopishib turuvchi ko‘ylaklarni tanlamaymiz, chunki birinchidan — bu noqulay, ikkinchidan — hozir bunday ko‘ylaklar urfda emas.
Bunday ko‘ylaklar 2017—2018-yillar trendi hisoblanadi, ularni nafaqat tug‘uruq ta’tilidagi onalarga, balki hamma qizlarga ham tavsiya qilamiz.
Krossovkalar, chelsi, loferlar, qo‘pol botinkalar — hammasini kiyish mumkin! Asosiysi, baletkalar sotib olmang! Ular allaqachon urfdan chiqqan.
Manba: “Woman.ru” | 79 | 1,824 |
Ayollar | Ozish uchun qanday yeyish kerak? | Miya ortiqcha yeyishga majbur qilish uchun o‘rinsiz va sodda usullardan foydalanadi, lekin uni aldash juda oson.
To‘la va ozg‘in odamlarning bir-biridan farqi — iroda kuchida ham va moddalar almashuvida ham emas, balki birinchi navbatda bizga avtopilot rejimida ko‘p yeyishga imkon beruvchi mahkam o‘rnashib qolgan odatlarimiz to‘plamidadir.
Birinchi maslahat. Injiq bo‘ling
Dasturxon atrofida odamlar o‘zlarini turlicha tutadilar. Ba’zilar tanlab o‘tirmasdan darrov ovqatlanishga tushadilar. Boshqalar esa dasturxonga bir necha marta injiqlik bilan ko‘z yugurtirib, keyin eng yaxshisini tanlaydilar.
Ikkinchi maslahat. Cho‘plardan foydalaning
To‘yish hissi asabdan ko‘ra, ko‘proq gormonal signallar orqali aniqlanadi va shuning uchun uni anglash uchun vaqt talab qilinadi. Ko‘pchilikning nuqtai-nazari bilan qaraganda, sanchqi bilan yeyish — cho‘plardan ko‘ra qulayroq va tezroq.
Miya to‘yganingizni anglaguncha, ortiqcha salatni sanchqi yordamida bemalol paqqos tushirishingiz mumkin. Yaxshisi cho‘plardan foydalanganingiz ma’qul, chunki bu vaqt ichida siz kamroq salat yeyishga ulgurasiz.
Uchinchi maslahat. Ovqatni tashlab yuborishdan uyalmang
Agar tarelkangizda ovqat qolgan bo‘lsa-yu siz esa to‘yib qolgan bo‘lsangiz, unda ikki yo‘l bor. Yoki ularni oxirigacha yeysiz va ular sizning qorningizda yog‘ ko‘rinishida to‘planadi. Yoki siz ularni tashlab yuborasiz va hech qanday qo‘rqinchli narsa yuz bermaydi.
To‘rtinchi maslahat. Muvofiq idish tanlang
Qoidaga ko‘ra, biz tarelkamizdagi ovqatning hammasini yeymiz. Shuning uchun agar biz kichikroq idishni tanlasak, bu semirib ketishning oldini olishga yordam beradi.
Lekin idishning faqat kattaligi emas, balki shakli ham muhim. Masalan, biz odatda ichimliklarning hajmini suyuqlik ustunining kengligidan ko‘ra balandligiga qarab baholaymiz; ingichka va baland idishdagi kola bizga keng va pastroq idishdagi xuddi shunday miqdordagi kolaga qaraganda ko‘proq ko‘rinadi.
Manba: “Passion.ru” | 32 | 1,945 |
Ayollar | Sirli dushman: Nima uchun tish kovlagichdan foydalanmaslik kerak? | Go‘shtli taom yoki yumshoq meva yeganingizdan keyin tish orasida qoldiqlar qolib ketadigan bo‘lsa, tish kovlagichdan foydalanishga shoshilmang. Ushbu kichik vosita siz o‘ylaganingizdan ham ko‘proq zarar yetkazishi mumkin.
Tish kovlagich nimaga kerak ?
Aslida tish kovlagichdan foydalanishga hojat yo‘q. Chunki ovqat qoldiqlarini tishni yuvish orqali tozalab tashlash kerak, ammo tish orasi yoki ichiga kirib qoladigan bo‘lsa va yuvganda ham chiqmasa, unda stomatologga murojaat qilish kerak. Chunki bu yosh o‘tishiga aloqador tishdagi o‘zgarish, orasining ochilib qolishi bilan bog‘liq bo‘lishi mumkin. Qolaversa, buning sababi sifatsiz yoki eskirgan plomba bo‘lishi, u yemirilib ichiga ovqat qoldig‘i kirib qolgan bo‘lish ehtimoli ham yo‘q emas. Agar kirib qolgan qoldiq og‘riqni sezishingizga sabab bo‘lsa, noqulaylik keltirib chiqarsa, yaxshisi mutaxassisga uchragan yaxshi.
Tishdagi periodontal “cho‘ntak” va kariyes
Tish ichi yoki orasiga kirib qolgan qoldiqni tish kovlagichda tozalayman, deb milkka zarar yetkazishingiz va muammoning yana ham jiddiylashishiga olib kelishingiz mumkin. Chunki taom qoldig‘i yana ham ichkariroq kirishi yoki qadalib qolib, yallig‘lanishi va milk og‘rishi mumkin.
Milk yallig‘lanishi esa periodontal “cho‘ntak” uchun yo‘llanma hisoblanadi, buning oqibati esa tishsiz qolish bilan tugashi mumkin. Bunda nafaqat yallig‘lanish o‘chog‘i bo‘lgan tish, balki uning yonidagi tishlar ham zararlanishi mumkin. Shuningdek, qolib ketgan ovqat qoldiqlari bakteriyalar uchun ozuqa manbasi bo‘ladi va periodontal “cho‘ntak”dan tashqari kariyes paydo bo‘lish xavfi ham yuqori bo‘ladi.
Stomatit va milk qonashi
Milk qonashi uchun ikki tarafi ham qirrali tish kovlagichni to‘satdan tegib ketishi kifoya. Bu holatning ishxona, restoranda yuz berishidan yoqimsizroq narsa bo‘lmaydi. Bundan ham yomoni birgina tilib yuborish, milkda og‘riqli va yoqimsiz yara — aftoz stomatit paydo bo‘lishiga sabab bo‘lishi mumkin.
Tish ichiga tish kovlagichning ma’lum qismi tiqilib qolishi mumkin
Taxta va plastiklardan tayyorlangan tish kovlagichlardan foydalanish davomida sinib ketishi va uning bir qismi periodantal “cho‘ntak” ichida qolib ketishi mumkin. Plastikdan tayyorlanganlari taxtadan tayyorlanganidan xavfliroq bo‘ladi. Chunki taxtali tish kovlagich og‘iz chayilganda suyuqlik bilan birga chiqib ketishi sabab ham milkni unchalik yomon shikastlamasligi mumkin. Plastikda esa hammasi boshqacharoq, u sinib qolib ketadigan bo‘lsa, faqatgina stomatolog yordam bera olishi mumkin.
Foydalanmaslikning iloji bo‘lmasa, nima qilish kerak?
Ko‘p martalik cho‘tkali tish kovlagichdan foydalaning. Bunday tish kovlagich ovqat qoldig‘ini yaxshi tozalaydi va cho‘tkasi yumshoq bo‘lgani uchun milk shikastlanmaydi, qolaversa, sinib tish orasida qolmaslik bilan birga tish yuzasini tozalash uchun ham foydalansa bo‘ladi. G‘ilof ichida sotiladigan bunday tish kovlagichlar iliq suvda tez yuviladi. Ularni diametriga qarab istalganini tanlab olish mumkin. | 65 | 2,954 |
Ayollar | Dengiz balig‘ining sog‘liq uchun foydali jihatlari | Sog‘liqni mustahkamlash va ko‘pgina kasalliklarning oldini olish maqsadida diyetologlar foydali moddalarga boy bo‘lgan dengiz balig‘ini iste’mol qilishni maslahat beradi.
Dengiz balig‘i vitaminlar, minerallar, aminokislotalar va yog‘ kislotalariga boyligi bilan boshqa oziq-ovqatlardan ajralib turadi. Kaloriyasi kam bo‘lishiga qaramasdan juda to‘yimli, foydali va tez hazm bo‘luvchi taom hisoblanadi.
Dengiz balig‘i markaziy asab tizimi va bosh miya faoliyati uchun juda foydalidir. Undagi elementlar yodda saqlash va diqqatni jamlash jarayoniga samarali ta’sir ko‘rsatadi.
Avitaminoz va kuchsizlanish holatlarida dengiz balig‘ini iste’mol qilish juda samaralidir. Bu mahsulot yurak-tomir tizimi faoliyatiga, infarkt holatining va tomirlarning varikoz kengayish xurujining oldini olishga ham yordam beradi.
Kalsiy, fosfor va magniy suyak tizimini tartibga solib turadi. Shuningdek, bo‘g‘imlarning harakatini ta’minlovchi moddalarni me’yorida saqlab turishga yordam beradi. | 50 | 974 |
Ayollar | Nima uchun biz o‘zimizga bergan va’dani bajarmaymiz va bu odatdan qanday qutulish mumkin? | Ko‘pincha biz o‘z va’dalarimizni jiddiy qabul qilmaymiz, shuning uchun ularni bajarmaymiz. Lekin siz bir umr o‘z ojizligingiz asiri bo‘lmasligingiz kerak.
Buning eng keng tarqalgan va mumkin bo‘lgan sabablari quyidagilardan iborat:
Ko‘pincha biz bergan va’dalarimizni jiddiy qabul qilmaymiz va shuning uchun tabiiyki, ularni bajarmaymiz.
Bu siz uchun haqiqatan ham muhim ekanligi haqida o‘ylab ko‘ring. Agar muhim bo‘lsa, harakat rejasini tuzing va uni yozib oling. Bu ishga bag‘ishlanadigan aniq vaqtni ajrating.
Masalan, siz o‘zingizga to‘liq jiddiylik bilan ertalablari meditatsiya qilishni va’da berasiz. Lekin keyin shoshilinchda o‘zingizning qaroringiz haqida unutib qo‘yasiz. Kunning yarmida, vaqtingiz bo‘lmagan payti esingizga tushadi. Har kuni ertalab bu qaytadan takrorlanadi va siz boshqa harakat qilmay qo‘yasiz.
Bergan va’dangiz haqida qog‘ozchaga yozing va ko‘zga tashlanadigan joyga qo‘ying. Yoki sizga eslatishi uchun telefon va kompyuterga belgilab qo‘ying.
Masalan, siz sport bilan shug‘ullana boshlaysiz, lekin mashqlar qiyinlashgandan keyin sizga qiyin va noqulay bo‘lib qoladi. Va siz mashq qilishni to‘xtatishga sabab topasiz.
Noqulaylikning birinchi alomatlaridan keyin o‘zingizdagi vahimaga tushish va hammasini tashlash istagini bosing. Yoqimsiz hissiyotdan biron-bir yangi narsani o‘rganish, o‘z malakalarini oshirish va noqulaylikni qabul qilish imkoniyati sifatida foydalanishga harakat qiling.
Manba: “Layfxaker” | 89 | 1,443 |
Ayollar | Har bir ayol etik tanlashda yo‘l qo‘yadigan qo‘pol xatolar | Sovuq mavsumda ochiq bosonojkalar va chiroyli tuflilar etiklar bilan almashtiriladi. Bunday paytda ma’lum bir obraz uchun poyabzal tanlashda xatolar yuzaga keladi. MarieCleire nashri eng ko‘p uchraydigan xatolarni tahlil qilib, yechimlari ham taklif qiladi.
1-xato: Etikni sumka rangiga moslash
Bu juda eskirgan qoida bo‘lib, bugungi kunda tanlov imkoniyatini cheklaydi xolos. Masalan, 10 juft etigingiz bor, demak, bu qoidaga ko‘ra, 10 ta sumkangiz ham bo‘lishi kerakmi?
Yechim. Bugungi kunda ushbu qoidaga rioya qilish shart emas, etik sotib olayotganda garderobingizdagi liboslardan kelib chiqib qaysi rang ko‘pchilik liboslarga mos kelishini aniqlash kifoya.
2-xato: Yubka bilan faqat poshnali poyabzal kiyish
Ko‘pchilik ayollar yubka kiyganda faqat poshnali poyabzallarni tanlashadi. Bu qoida ham ularning tanlash erkinligini cheklaydi, ammo poshnasiz etik bilan ham juda qiziqarli obrazlarni yaratishingiz mumkin. Poshnali etikni esa rasmiy ko‘rinish uchun, ma’lum bir dress-kod talab qilinganda yoki romantik sanalarda kiyish mumkin.
Yechim. Yubka yoki ko‘ylak, masalan, truba etiklar yoki tekis tagli etiklar bilan birlashtirilishi mumkin. Deyarli har qanday poyabzal mos keladi. Bu obrazga mardlik, jasurlik sifatlarini beradi va uni yanada qiziqarli qiladi.
3-xato: Shimni faqat botilyon va botinka bilan kiyish
Yubka bilan bo‘lgani kabi shim bilan ham mutlaqo noto‘g‘ri bo‘lgan fikr bor — shimni botilyon yoki botinka bilan kiyish kerak. To‘g‘ri, obraz deyarli har doim yaxshi ko‘rinadi, lekin yana tanlovni cheklaydi.
Yechim. Shimni uzun etik bilan ham kiysa boladi. Biroq ba’zi nyuanslarni ko‘rib chiqish lozim. Etik oyoqlarni mahkam siqib turmasligi kerak.
Bu yilgi mavsum tendentsiyasi — “jokey” botinkalari. Ular etikdan bo‘sh, shuning uchun qo‘njiga shim pochalarini osongina kiritish mumkin va ular juda zamonaviy ko‘rinadi. Bundan tashqari, keng shim bilan baland botfort kiymang, tizzadan baland yoki pastroq botfort tanlagan ma’qul
4-xato: Etikning noto‘g‘ri tanlangan balandligi va rangi tufayli oyoqlarning kalta ko‘rinishi
Uzun bo‘yli qizga ko‘zingiz tushdi, lekin u vizual ravishda bo‘yi past ko‘rinadi. Noto‘g‘ri tanlangan etik balandligi va rangi bu effektni yaratishi mumkin.
Gap shundaki, terining och rangi va etikning to‘q rangi o‘rtasidagi kontrast yuzga keladi. Bunday holda oyoqlar vizual ravishda haqiqatan ham kalta ko‘rinadi. Agar poyabzal yorqin rangda bo‘lsa, bunday keskin kontrast bo‘lmaydi.
Yechim. Agar uzun va chiroyli oyoqlaringizga urg‘u bermoqchi bo‘lsangiz, unda etik balandligi va rangiga ahamiyat berganingiz yaxshi. Misol uchun, agar sizda midi yoki maxi uzunlikdagi yubka bo‘lsa, unda etak qismi tugagan joydan boshlanadigan etik kiygan ma’qul.
5-xato: Kiyinish uslubiga mos bo‘lmagan etik tanlash
Ba’zi ayollar biznes uslubidagi kiyimini unga mutlaqo mos bo‘lmagan etik bilan uyg‘unlashtirib, “baribir ishda poyabzalimni o‘zgartiraman” deyishadi. Ayniqsa, bunday obraz uchun baland, ingichka poshnali botfort kiyilgani kamida noo‘rin ko‘rinadi.
Yechim. Gap shundaki, har qanday uslub ma’lum bir ma’noga ega va shunga mos ravishda kerakli taassurot qoldiradi. Ingichka poshnali poyabzalar dramatik uslub bo‘lib, ular tajovuzkor taassurot beradi. Biznes uslubi mas’uliyatli, omadli va qat’iy ayolni nazarda tutadi. Ishda bunday uslublarni aralashtirish mutlaqo mos emasligini tan olish kerak.
Har bir uslubning o‘ziga xos poyabzali bor. Ammo bu ularni birlashtirish mumkin emas, degani emas. Albatta, mumkin, lekin butun obraz qiziqarli va tabiiy ko‘rinishi uchun buni uslub qoidalariga rioya qilgan holda qilish kerak. | 58 | 3,575 |
Ayollar | Qahvaning tabiiysini va mazalisini tanlaymiz | Yaxshi va sifatli qahva tanlashni oldindan tayyorgarlik ko‘rmasdan turib amalga oshirish qiyin.
Rasmiy saytlar orqali qahva ishlab chiqarishga va xom ashyoga doir hamma ma’lumotlarni o‘rganib chiqish zarur.
Do‘konlarda qahva solingan idishlarga ham e’tibor qiling. Tunuka idishdagi qahva idish ochilgandan so‘ng havo ta’sirida oksidlanadi va o‘z hidini, ta’mini yo‘qotadi. Shuning uchun qahva idishlarini va qutilarini diqqat bilan ko‘zdan kechiring.
Bundan tashqari, qahva qanchalik mayda ezilsa, shunchalik foydali xususiyatlari kamayib boradi.
Eng foydali qahva – bu butun qahva doni hisoblanadi va ezilgan qahvaga qaraganda ancha qimmatroq turadi.
Shuningdek, qahvani sifatli va toza oziq-ovqat mahsulotlari bilan savdo qiluvchi marketlardan olishga harakat qiling. | 44 | 770 |
Ayollar | Sochga saqich yopishib qolganda qanday yo‘l tutish kerak? Muammoni bartaraf etishning eng oddiy usullari | Sochga saqich yopishib qolishi, afsuski, har qanday odam bilan sodir bo‘lishi mumkin bo‘lgan noxush holat. Vahima qilishning hojati yo‘q, buning uchun sochlardan ajralish shart emas! Quyida sochdan saqichni qaychisiz qanday qilib olib tashlashni ma’lum qilamiz.
Mayonez
Buning uchun saqichga bir choy qoshiq mayonez surtiladi, 5-10 daqiqaga qoldiriladi, so‘ng uni olib tashlash va sochni yuvish mumkin. Asos sifatida, yog‘ miqdori yuqori bo‘lgan har qanday mahsulotni ishlatsa bo‘ladi. Yong‘oq yog‘i kabi pastaga o‘xshash yog‘dan foydalanish hamda uni sochlarga surtish osonroq. Yog‘ni eski tish cho‘tkasi yoki barmoqlar bilan zararlangan sochlarga qo‘llash lozim. Saqich boshdagi boshqa soch tolalarga tarqalib ketmasligi va bosh terisiga yopishmasligi uchun zararlangan joyning ostiga oddiy osh qoshiq qo‘yish kerak. Saqich yumshaganda, uni sochiq yoki ro‘molcha bilan olib tashlash, so‘ngra sochlarni shampun bilan yuvish tavsiya etiladi. Aytgancha, moyni vazelinga ham almashtirish mumkin.
Sovuq harorat
Bu usul agar saqich sochning uchiga yopishib qolsa, mos keladi. Katta idishdagi suvga bir necha osh qoshiq tuz qo‘shiladi va bir soat davomida muzlatib qo‘yiladi. Tuz suvni muzlashdan saqlaydi va suvni iloji boricha sovitishga imkon beradi. Keyin sochlar idish ichiga solinadi, shunda saqich muzlaydi. U qattiq va mo‘rt bo‘lib qoladi va sochlardan osongina olib tashlanadi. Muqobil variant – muz bo‘laklari. Ular faqat sochga qo‘llanadi va saqich muzlashi kutiladi. Keyin sochlar shampun bilan yuviladi.
Iste’mol sodasi
Qalin, xamirga o‘xshash aralashma hosil qilish uchun suv va iste’mol sodasi aralashtiriladi. Xamirni saqichga surtib, quriguncha kutiladi va keyin u cho‘tka bilan olib tashlanadi va soch shampun bilan yuviladi.
Limon
Limon sharbati quruq sochlar uchun konditsioner bilan aralashtiriladi. Olingan aralashma sprey idishiga quyiladi va saqichga sepiladi. Biroz vaqt o‘tgach, saqichni sochdan tarab, olib tashlash mumkin.
Tish pastasi
Tish pastasi yoki soch uchun ko‘pikni surtib, saqich ajralib chiqqunga qadar tarash tavsiya etiladi. | 104 | 2,062 |
Ayollar | Yozuvchi Paulo Koelyoning sayohat qilish qoidalari | Taniqli yozuvchi va sayohatchi Paulo Koelyo o‘zining sayohatga yondashuvlarini taklif qiladi, ular siz safar qilgan joyda yashash va u yerni his qilishda yordam beradi.
Maslahat juda kulgili tuyulishi mumkin, ammo keling, o‘ylab ko‘ramiz: begona shaharga borganda uning o‘tmishini emas, zamonaviy hayotini o‘rganish qiziqroq bo‘lmaydimi?
Odamlar o‘zlarini muzeylarga borishga majbur his qilishlariga bolalikdan madaniyatni o‘rganish usuli sifatida singdirilgan tushuncha sababchidir.
Eng yaxshi gidlar — mahalliy odamlar. Ular hamma narsani biladi, o‘z shaharlari bilan faxrlanadi, ammo ma’lum bir agentlikka ishlamaydi. Shunchaki ko‘chaga chiqib, birorta odamdan savol so‘rang, masalan, biror joyga qanday yetib borish mumkinligi haqida. Munosib suhbatdoshni topib olsangiz, butun kunni u bilan hamrohlikda ajoyib o‘tkazish mumkin.
Faqat shundagina o‘z mamlakatingizni haqiqatan ham tark etish mumkin. Agar guruh bo‘lib safarga chiqsangiz, o‘z tilingizda gapirishda davom etasiz, gidning ko‘rsatmalariga amal qilasiz va o‘zingiz kelgan joydan ko‘ra ko‘proq guruhdagi safsatalar haqida o‘ylaysiz.
Hech narsani — na narxlarni, na tozalikni, na hayot sifatini, na transportni taqqoslamang. Hech narsani! Siz o‘zingiz yaxshiroq yashayotganingizni isbotlash uchun sayohat qilayotganingiz yo‘q. Boshqalarning hayoti bilan tanishing va ulardan o‘rganish mumkin bo‘lgan narsalarni izlang.
Ko‘tarib yurish kerak bo‘lmaydigan narsalarga pul sarflang: teatrga chiptalar, restoranlarga tashrif, ekskursiyalar. Global bozor va internet davrida hamma narsani sotib olish va ortiqcha yuk uchun pul to‘lamaslik imkoniyati bor.
Manba: “Fishki.net” | 50 | 1,632 |
Ayollar | Dubayda ayollarning qora kiyinib yurishi va shunda ham isib ketmasligining siri nimada? | Dubayga dam olish uchun tashrif buyurgan sayyohlar arab ayollarining jazirama ekaniga qaramay, qora kiyinib yurganiga guvoh bo‘ladi. Buning sababi nima bilan bog‘liq ekani haqida bundan yetti yil avval Dubayga ko‘chib o‘tgan, arab millatiga mansub insonga turmushga chiqqan va endilikda ushbu mamlakatdagi o‘ziga xos jihatlar bilan bo‘lishib keladigan bloger Aliya TikTok sahifasida javob bergan.
Bir necha asrlardan beri arablarda ayollar erkaklarning soyasi hisoblanib kelgan. Shuning uchun ular ko‘zga tashlanmaslik maqsadida o‘ta kamtarona kiyinishi kerak.
An’anaviy libosning qora rangi ayollar qomatini yashirishga yordam beradi. Yevropaliklarni bu shokka solishi mumkin, ammo begona erkaklarning e’tiborini o‘ziga tortish va qiziqish uyg‘otish Dubay ayollari uchun nojoiz hisoblanadi.
Sharqona an’analar bilan hammasi tushunarli bo‘ladigan bo‘lsa, boshqa fakt kishini hayratga soladi: Dubaydagi yoz kunlari termometr ustuni yuqori darajani ko‘rsatadi. Ma’lumki, qora rang quyosh nurlarini o‘ziga tortadi. Bir qarashda bunday tun rangidagi qora, uzun libosda nozik jins vakillari issiqdan lohas bo‘ladigandek ko‘rinishi mumkin. Ammo aslo bunday emas.
An’anaviy ayollar libosi tana uchun yoqimli bo‘lgan va salqin effekt hosil qiladigan sifatli shoyi matosidan tikiladi va bunday kiyimda odam isib ketmaydi. | 87 | 1,313 |
Ayollar | Krossovkalar yangidek ko‘rinishi uchun ularni kir mashinada qanday yuvish kerak? | Ko‘pchilik krossovkalarni faqat qo‘lda tozalash mumkin deb o‘ylaydi va kir yuvish mashinasida yuvilganda ular deformatsiyalanishi yoki parchalanishi mumkin. Buning oldini olish uchun bir nechta muhim qoidalarga amal qilish kerak. Ularga rioya qilish orqali siz sport mashg‘ulotlarida foydalaniladigan oyoq kiyimlarni ortiqcha harakatlarsiz yuvishingiz va ularni yangi ko‘rinishga keltirishingiz mumkin.
Krossovkalarni kir yuvish mashinasining barabaniga solishdan oldin tozalab oling
Krossovkalar juda ifloslangan bo‘lsa, ularni kir mashinasida yuvishdan oldin tozalab olish kerak. Ko‘chada oyoq kiyimga yopishib qolgan va yopishgan kirlarni tozalash uchun uning tagliklarini quruq, qattiq cho‘tka bilan artib oling. Krossovkalarni nam mato bilan artib olishni unutmang.
Krossovka shnurlarini yechib oling
Shnurlarni krossovkalardan alohida yuvish kerak, shunda ularga suv va yuvish vositalari teng taqsimlanadi. Aks holda, oq shnurlarda dog‘lar qolishi mumkin va bundan keyin ularni qo‘l bilan artib tashlash kerak bo‘ladi. Yaxshi variant — krossovka shnurlarini kichik fermuarli to‘rli sumkaga solib qo‘yishdir.
Kir yuvish mashinasini to‘g‘ri yuvish rejimda o‘rnatish
Krossovkani past haroratda, ya’ni 30 daraja haroratda yumshoq siklda yuving. Rejimni o‘rnatayotganda, aylanishlarning minimal sonini tanlang. Shunday qilib, siz krossovkalardagi yukni kamaytirasiz va buning natijasida yuvish paytida ularning deformatsiyasi xavfini oldini olasiz.
Eski sochiqlarni kir yuvish mashinasiga soling
Krossovkalaringizni kir yuvish mashinasida xavfsiz saqlashning yaxshi usuli barabanga eski sochiqlar yoki havo yostig‘i vazifasini bajaradigan narsalar bilan to‘ldirishdir.
Ko‘p kir yuvish kukuni ishlatmang
Krossovkalaringiz qanchalik iflos bo‘lmasin, ko‘p kir yuvish kukuni yoki geldan foydalanmang. Aks holda, ortiqcha ko‘pik yuvilganda kirni yaxshi tozalamaydi, bunday holatlarda poyabzal qattiqlashadi va mato yuzasida dog‘lar paydo bo‘lishi mumkin.
Oyoq kiyimlaringizni tashqarida quriting
Agar ob-havo yaxshi bo‘lsa, krossovkalarni yuvilgandan keyin ochiq deraza oldida, ko‘chada yoki balkonda quritgan ma’qul. Bundan tashqari, nam poyabzal yaqiniga soch quritish fenini o‘rnatishingiz mumkin — bu quritish vaqtini qisqartirishga yordam beradi. Agar krossovkalaringizning tagliklari olinadigan bo‘lsa, ularni olib tashlang va alohida quriting. Krossovkaning ust qismidagi tilni tepaga burish kerak, shunda poyabzal ichida iloji boricha ko‘proq havo aylanadi. | 80 | 2,462 |
Ayollar | Hammasi oson: Pech tozalashning 5 xil usuli | Ovqat qoldiqlari to‘kilgan, yog‘lar to‘plangan pechni tozalash sevimli yumushlardan biri emasligi aniq. Lekin vaqtida tozalab turilmasa, yoki kir holatida ham boshqa taom pishirilsa, yig‘ilgan eski qoldiqlar pishiriladigan taomning ta’mi va hidiga ta’sir qilishi mumkin.
Qanday qilib pechni yog‘ va chirklardan tozalash mumkin?
Kimyoviy tozalash vositalari yordamida
Tozalash oson bo‘lishi uchun 15-20 daqiqa davomida 50 daraja haroratda qizdirib oling. Tozalashdan avval pech eshigini ochib qo‘ying va rezina qo‘lqop kiyishni esdan chiqarmang. Tozalash vositasi yordamida gubka bilan yaxshilab tozalang.
Uy sharoitida qanday tozalash mumkin?
Kir, yog‘ to‘plangan joyga tozalovchi vositani seping yoki gubka bilan surtib chiqing va biroz kuting, darhol tozalashga kirishib ketmang. Pech tozalash uchun mo‘ljallangan gellar odatda 30 daqiqadan keyin ta’sir qilgani sabab ham eshigini 30 daqiqaga yopib qo‘ying. Shundan keyin yaxshilab arting va tozalang, kimyoviy vositaning hidi ham o‘zi ham qolmasin. Tozalab bo‘lgandan keyin 1-2 soat ishlatmay turing.
Sirka va soda yordamida
Birinchi bo‘lib pech ichidagi ovqat qoldiqlarini sidirib oling. Sirka va sodani 1:2 nisbatda aralashtiring, idish yuvadigan vositadan bir-ikki tomchi va suv qo‘shing. Aralashmani qattiq gubkaga surtib, pech devorlarini yaxshilab ishqalang. Idish yuvadigan vosita o‘rniga suvga ivitib qo‘yilgan xo‘jalik sovunidan ham foydalansa bo‘ladi. Aralashmani pech devorlariga surtgandan keyin bir soatga eshigini yopib qo‘yish kerak.
Sodani pech oynasiga sepib 40 daqiqa kutilsa, undagi chirklarni ketkazishga yordam beradi.
Shuningdek, pech ichini sirka bilan artib, ustidan soda bilan tozalash, yaxshiroq samara berishi uchun esa limon kislotasidan ham foydalanish mumkin.
Nashatir spirti va suv yordamida
Pechni 70 daraja qizdirib olib, keyin o‘chirib qo‘ying. Idishga qaynagan suv soling va pechning pastki polkasiga qo‘ying, ikkinchi polkaga esa nashatir spirti solingan idish qo‘ying. Pech eshigini yoping va ertalabgacha qoldiring. Tongda nashatir spirtli idishga suv va yuvadigan vosita qo‘shib aralashtiring va ushbu aralashma bilan pech devorlarini artib chiqing.
Keyingi safar pechdagi yog‘ va kirlarni ketkazish oson bo‘lishi uchun nima qilish kerak? | 43 | 2,231 |
Ayollar | Nima uchun bola uyqusida tishlarini g‘ichirlatadi? Muammoning 6 ta eng keng tarqalgan sababi | Tibbiyotda jag‘larning beixtiyor bir necha marta qisilishi natijasida tishlarning g‘ichirlashi “bruksizm” deb ataladi. U asosan kechalari o‘zini namoyon qiladi va qo‘shimcha ravishda, bosh og‘rig‘i va quloqlarda shovqin kabi ko‘plab jismoniy og‘riqlarni keltirib chiqaradi. Ko‘pincha bruksizm bolalarda kuzatiladi. Bunga tishlardagi muammo sababmi? Ushbu savollarga javob tariqasida “Noviy ochag” nashri to‘liq ma’lumot berib o‘tdi.
Sleep Foundation ma’lumotlariga ko‘ra, dunyoning turli burchaklarida bolalarning 6 dan 50 foizigacha bo‘lgan qismi bruksizmdan (odonterizm va Karolini fenomeni deb ham ataladi) aziyat chekadi. Tishlarning tungi g‘ichirlashi juda qo‘rqinchli eshitiladi. Shu bilan birga, ota-onalarning o‘zi har doim ham shifokorlarga maslahat uchun shoshilmaydi, chunki bu muammo bolalarning katta bo‘lishi bilan o‘z-o‘zidan o‘tib ketishiga ishonadi. Chindan ham shundaymi? Mutaxassislar bu masalada bahslashishga tayyor. Aslida, bruksizm — bu bolaning sog‘lig‘i uchun noxush oqibatlarga olib keladigan fiziologik kasallik bo‘lib, shifokorga murojaat qilishni talab qiladi. Bruksizmni keltirib chiqargan sabablarga ko‘ra shifokor tashxis qo‘yadi hamda kerakli muolajalarni buyuradi.
Stress
Stress va bruksizmning erta boshlanishi o‘rtasida tasdiqlangan bog‘liqlik bor, ammo qaysi biri qo‘zg‘atuvchi va qaysi oqibat ekanini aniqlash uchun ko‘proq tadqiqotlar talab etiladi. Biroq tibbiy adabiyotlarda stressning yosh bolalarga ta’sirini o‘rgangan tajribalar ham mavjud. Mutaxassislarning ta’kidlashicha, o‘zlarini noqulay muhitda ko‘rgan bolalar, ko‘pincha, uxlayotganida tishlarini qichirlatadi. Maktab yoshidagi bolalarda bruksizm dars yuklamalari va baholar haqida tashvishlanish tufayli haddan tashqari hissiy zo‘riqishlarga reaksiya bo‘lishi mumkin.
Tunda bruksizm bilan og‘rigan bemorlar tekshirilganda, stress gormonlarining ko‘payishi, jumladan, buyrak usti bezlari tomonidan ishlab chiqarilgan kortizol miqdorining ortishi aniqlangan.
Tashvishlanish
Ko‘pincha, kechasi tishlarini g‘ichirlatishdan shikoyat qiladigan bemorlar bezovta, tashvishli va himoyasiz bolalarda kuzatiladi, ular juda mas’uliyatli bo‘lib, muvaffaqiyatsizlikni boshdan kechirishi qiyin. Bolalarda psixikaning himoya mexanizmi hali mavjud emas. Ular hissiy stressga kattalarga qaraganda yomonroq moslashadi. Mayo klinikasi ma’lumotlariga ko‘ra, tashvishlanishi kuchaygan yosh bemorlarda bruksizmning namoyon bo‘lishi faqat yoshga qarab ortishi mumkin.
Stomatologik muammolar
Bruksizmning keng tarqalgan sababi jag‘ suyaklarining noto‘g‘ri joylashuvidir. Tishlarning yomon yopilishi bilan jag‘ mushaklari kun davomida kuchaygan stressga duchor bo‘ladi va kechasi ular spazm bilan reaksiyaga kirishadi. Shuningdek, bruksizm birinchi navbatda turli xil ortodontik tuzilmalarni, masalan, palatal kengaytirgichlar yoki braketlarni taqishga majbur bo‘lgan bolalarda ham kuzatilishi mumkin.
Tish chiqishi
Tish chiqishi paytida, milkdagi qichishish va og‘riq hatto kechasi ham tinch qo‘ymaydi. Jag‘ni siqish — bu tishlarni qichishishining oldini olish uchun urinishdir. Bunday holda, bruksizm vaqt o‘tishi bilan o‘z-o‘zidan yo‘qoladi.
Adenoidning kattalashuvi
Bolaning burun bo‘shlig‘ida limfoid to‘qimalarning o‘sishi bilan nafas olish qiyinlashadi. Tibbiy amaliyot shuni ko‘rsatadiki, bu muammoga duch kelgan bolalarning 80 foizi u yoki bu bosqichda og‘iz orqali nafas olishga reaksiya sifatida bruksizmni rivojlantiradi.
Uyquning buzilishi
Zamonaviy pediatrlar bruksizmni uyqusizlik va tungi enurez kabi jiddiy muammolar bilan bir qatorga qo‘yishadi. Agar bola vaqti-vaqti bilan emas, balki doimiy ravishda tishlarini g‘ichirlatsa, u tekshirilishi va kerak bo‘lganda davolanishi kerak. Bruksizm birinchi qarashda ko‘rinadigan darajada zararsiz emas. Jag‘larning spazmi tish emalining yemirilishiga yordam berishiga qo‘shimcha ravishda, xurujlar paytida bolada yurak urishi tezlashishi, bosim oshishi, bosh va bo‘yin og‘rig‘i xavfi ortadi.
Qanday chora ko‘rish kerak?
Bruksizmning dastlabki belgilarida ikkita mutaxassisdan maslahat olish kerak — nevrolog va stomatolog. Nevrolog bolada markaziy asab tizimining buzilishi bilan bog‘liq sabablarni aniqlashga yordam beradi, giperaktiv yoki haddan tashqari tashvishli chaqaloqning ruhiy holatini barqarorlashtirish bo‘yicha tavsiyalar beradi.
To‘g‘ri tashxis qo‘yish uchun tish shifokori kerak. Agar ular sabab bo‘lsa, unda tishlarning holatini tuzatish uchun ortodontistga murojaat qilish mumkin. Mutaxassis noqulaylikni yengillashtiradigan va ushbu noxush davrdan osonroq o‘tishga yordam beradigan maxsus og‘riq qoldiruvchi maz va gellarni maslahat beradi. | 92 | 4,594 |
Subsets and Splits